
EDITORIAL 





Motive de optimism 


Impresia generală este că totul se prăbușește cu zgomot 
în jurul nostru. În chiar această prăbuşire, printre nori de praf 
şi strigăte, se ivesc motive de optimism. Avem nevoie de ele pentru 


a merge mai departe. 








Claudiu Târziu 





întem în criză economico-financiară şi 

politică. Lumea românească e mai înnegurată 

ca în alți ani. Politicienii par în majoritate mai 
răi, mai lacomi şi mai incompetenți, deşi prea puţi- 
ni şi prea rar au fost altfel. Biserica Ortodoxă parcă 
a renunțat la atributul de instituție umană şi l-a păs- 
trat doar pe cel de divină, adică a devenit invizibilă 
pentru pământeni, taman cînd aveam mai mare 
nevoie de ea. Şi de la aceste două capete ale statu- 
lui, puterea politică şi puterea duhovnicească, în jos 
totul miroase a dezintegrare. Aşa încât afirmaţia 
cutărui analist cum că nu mai avem de-a face (doar) 
cu disoluția autorității, ci de-a dreptul cu disoluția 
statului - are un parfum de credibilitate. 

Prin urmare, a avea motive de optimism în 
plină catastrofă ar fi nebunie curată. Cum adică, 
lumea e în flăcări, şi tu găseşti temeiuri de opti- 
mism? Eşti nebun! Da, dar a fi nebun într-o lume 
nebună e semn de sănătate curată. Şi unde mai 
pui că, vorba poetului, mare nevoie de nebuni 
mai avem. „Unde-s nebunii? Unde-s Machedonii/ 
Să tragă spada şi să taie nodul?/ Tînjeşte după 
glorie norodul/ Şi nu-s Cezari să-l treacă Rubico- 
nii...“ (Demostene Andronescu). 

Filosoful Constantin Noica era de părere, 
într-o vreme a năpastelor în lanț (dictatura 
carlistă, răpirea unor teritorii naţionale, dictatu- 
ra antonesciană, al doilea război mondial, totali- 
tarismul comunist), că orice rău are şi o latură 
bună, că nu există dezastru complet decât pentru 


cei care absolutizează deznădejdea, şi, mai mult, 
că răul favorizează apariţia binelui. 

Acestă viziune explică, de pildă, de ce în plin 
comunism, într-un regim al terorii, aveam mai 
mult timp şi interes pentru noi înşine, de ce pri- 
eteniile erau mai înlesnite, de ce eram avizi de li- 
teratură de calitate - pe care trebuia să o vîinăm 
prin munţii de maculatură ideologică - şi de 
filmele cu substrat metafizic, de ce credința 
devenise cu adevărat o chestiune de viață şi de 
moarte pentru cei care credeau... 

Tot aşa astăzi, cînd consumismul care ne mis- 
tuia mai an s-a mai domolit din pricina crizei eco- 
nomice, observ o întoarcere a românilor spre va- 
lorile autentice, spre lucrurile frumoase şi o 
înmuiere a inimii. Cel puţin prin cercurile în care 
îmi duc eu viața. 

Mi se pare extraordinar că, în plină ofensivă 
a relativismului şi a dilematicului, bisericile con- 
tinuă să fie pline în fiecare duminică, iar de Sf. 
Dumitru şi de Sf. Parascheva, Bucureştiul şi laşiul 
sînt asaltate de sute de mii de pelerini. 

Mă umplu de bucurie văzând că la târgurile 
de carte vine un public numeros şi se fac vînzări 
consistente. 

E minunat că în Bucureşti sînt piese de tea- 
tru care se joacă cu casa închisă. Aş putea să 
bănuiesc un oarecare snobism la amatorii de 
teatru din capitală, dar am văzut în câteva rînduri 
oameni plingînd, emoţionaţi de jocul actorilor! 

Este incredibil că la conferințele publice 
ținute de nume sonore pe bani nu puţini, la 
Ateneu sau la Teatrul Naţional din Bucureşti, nu 
găseşti loc dacă nu-ţi iei bilet din timp. 

Este entuziasmant faptul că la balurile şi 
galele de caritate, precum şi cu prilejul unor 

(continuare în pagina 7) 

Idei, vorbe, 


Teatru radiofonic: „Marcel 
Petrişor - Secretul Fortului 13“ 
Teatrul Naţional Radiofonic a organizat marţi, 
19 octombrie 2010, de la ora 18.30, la Muzeul 
Ţăranului Român din Bucureşti, şos. Kiseleff 
nr.3, sector 1, Sala „Irina Nicolau“ - audiţia 
publică a spectacolului de teatru-document 
Marcel Petrişor: Secretul Fortului 13. Producţie 
a Teatrului Naţional Radiofonic, realizată în 
cadrul proiectului „Biografii, memorii“, specta- 
colul a fost difuzat în premieră la radio, în 
aceeaşi seară, de la ora 19.00, pe canalul Radio 
România Actualităţi. 

Scenariul: lon-Costin Manoliu. Regia artistică: 
Răzvan Popa. 

În distribuţie: Mircea Rusu, Mihai Bica, Dorin 
Andone, Gavril Pătru, Orodel Olaru, Mircea 
Constantinescu, Eugen Cristea, Constantin 
Bărbulescu, Petru Hadârcă, Constantin 
Drăgănescu, Alexandru Nedelcu, Toma Dănilă, 
Violeta Berbiuc, Gavriil Pinte. 

Regia de studio: Milica Creiniceanu. Regia 
muzicală: Stelică Muscalu. Regia tehnică: ing. 
Mirela Georgescu. 

Producător: Magda Duţu. 

La audiţia cu public desfăşurată la Muzeul 
Ţăranului Român, persoanele interesate de un 
astfel de subiect s-au putut întâlni cu scriitorul 
Marcel Petrişor, cu echipa de realizatori, cu 
actorii distribuiţi, precum şi cu invitaţi speciali 
la acest eveniment: istorici, clerici, foşti deţi- 
nuți politici, jurnalişti. 

Scenariul piesei de teatru porneşte de la me- 
moriile scriitorului , cuprinse în volumele 
„Fortul 13 - Convorbiri din detenţie“ şi „Secre- 
tul Fortului 13“, inspirate de experienţa sa ca 
deţinut politic în perioada 1952-1964. În cen- 
trul acțiunii se află trei tineri trecuţi prin „in- 
fernul“ închisorii de la Piteşti: poetul şi filoso- 
ful Constantin Oprişan - fost conducător al Fră- 
țiilor de Cruce, viitorul preot Gheorghe Calciu 
şi losif V. Losif, alături de care Marcel Petrişor 
este încarcerat în vestita Casimcă a Jilavei. 


pte 


Povestea „experimentului Piteşti“ este reme- 
morată chiar de cei care l-au trăit, în încer- 
carea de a-şi înțelege destinul care i-a purtat 
până în adâncurile cele mai întunecate ale 
„iadului“, de unde cei mai mulți dintre ei au 
reuşit să iasă la „lumină“, unii urcând până la 
culmile divine ale sfințeniei. 

Grav bolnav de tuberculoză, refuzându-i-se 
orice ajutor medical, Constantin Oprişan 
moare martiric la Jilava. Trecerea sa la 
Domnul este precedată de gestul eroic al lui 
Gheorghe Calciu, care-şi taie venele pentru a-şi 
salva camaradul, hrănindu-l cu sângele său. 
Jertfă emblematică pentru o întreagă gene- 
raţie mucenicită: „Mai mare iubire ca aceasta 
nimeni nu are: să-şi pună viaţa pentru pri- 
etenii săi“ (loan 15, 13). 

După ieşirea din închisoare, Gheorghe Calciu 
şi Marcel Petrişor au refăcut din memorie ver- 
surile de mare valoare pe care Constantin 
Oprişan le-a creat în penitenciar, publicându-le 
în culegerea intitulată „Cărţile Spiritului şi alte 
poezii“, făcând cunoscut sfatul pe care poetul 
ni-l lasă moştenire: „Să nu te-ntorci din cale 
când Duhul Rău te minte,/ Căci vei rămâne 
pururi în a Sodomei carceri;/ Prin fier, prin 
foc, prin apă, dar numai înainte, / Căci dru- 
murile-n spirit nu suferă întoarceri.“ (C.P.) 


Expoziţia „Pe drumul Invierii“, 
vernisată la Arad 

Asociaţia “leromonah Arsenie Boca“ şi 
Asociaşia “Rost“ au organizat joi, 7 octombrie 
2010, ora 17.30, la Teatrul de Stat „loan 
Slavici“ din Arad, vernisajul expoziţiei foto- 
documentare itinerante “Pe drumul Învierii“ - 
privind marturisirea Mântuitorului nostru 
lisus Hristos de către o generaţie jertfelnică de 
români, în temniţele comuniste. La 
deschiderea expoziţiei, în prezenţa a aproape 
1000 de persoane, au luat cuvîntul oameni de 
cultură şi foşti deţinuţi politici din Arad. 
Expoziţia a fost deschisă pînă acum în 

Bucureşti, Constanţa, Vaslui, Brăila, Galaţi, 
Chişinău, Slobozia, Tecuci, Tîrgu Neamţ, Piatra 
Neamţ, Suceava şi Bacău, Aradul inaugurînd 
periplul prin vestul țării. (D.C.) 


Continuă embargoul asupra lui 
Paul Goma 

Scriitorul Paul Goma a împlinit, pe 3 
octombrie a.c., 75 de ani. Și 32 de ani de exil. 
„Elita“ intelectuală şi presa mainstream con- 
tinuă să-l ţină sub embargoul re-instituit după 
decembrie 89. Pentru că adevărul lui Goma 
este greu de suportat. Ce nu înţelege inte- 
lighenţia care face jocurile în piaţa culturală 
de pe Dimboviţa este că dacă îl ignoră pe Paul 











Goma nu înseamnă că această conştiinţă 
trează a românităţii nu există. lar adevărul pe 
care îl rosteşte va rămîne adevăr chiar şi cînd 
Goma nu va mai fi. 

În România, Goma nu este sărbătorit, dar 
Basarabia ne dă din nou o lecţie de onoare şi 
de recunoaştere a valorilor. La Chişinău, Goma 
este cinstit de mediile culturale ca un „Solje- 
nițîn român“. Însă nu i s-a dat deocamdată 
cetățenia moldovenească, după cum i-a fost 
promisă de academicianul Mihai Cimpoi în 
numele preşedintelui Ghimpu. Cine ştie cine 
şi-a băgat coada? Paul Goma face cîteva obser- 
vaţii şi presupuneri pe marginea subiectului în 


jurnalul său on line. Din păcate, politicienii de 
pe malurile Bîcului par să semene foarte bine 
cu cei de pe marginile Dimboviței. Drept pen- 
tru care Paul Goma n-a mai mers la Chişinău. 
În republica România, o iniţiativă privată 
încearcă să şteargă ruşinea autorităţilor. Ini- 
moasa cercetătoare, publicistă şi editoare Flori 
Bălănescu marchează ziua lui Goma prin publi- 
carea unui volum omagial: Paul Goma 75. Do- 
sarul unei iubiri tîrzii. În această carte, 39 de 
personalități româneşti din toată lumea vor- 
besc despre Paul Goma ca despre un model. 
Câţiva jurnalişti şi scriitori au scris despre 
Goma de ziua lui, iar revista “Argeş“ i-a dedi- 
cate întregul număr pe septembrie (cum a 
făcut şi Rost, în 2005, pe cînd scriitorul împli- 
nea 70 de ani). Liviu loan Stoiciu se întreabă 
„Ce se întîmplă cu memoria noastră?“, iar 
Nicoleta Savin afirmă: „Ne-ai învăţat să nu ne 
temem. Şi bun profesor ai fost, Paul Goma!“. 
În rest, tăcere. În „marile“ gazete - din pricina 
„corectitudinii politice“, la USR - din cauza urii 
lui N. Manolescu, iar la Cotroceni - din 
nepăsarea lui Băsescu, care refuză să-i 
înapoieze lui Goma cetăţenia română furată 
de comunişti. Paul Goma va trăi şi fără 
prețuirea şi iubirea lor. La mulți şi buni ani, 
domnule Paul Goma! (C.T.) 


Rusia a amăgit România ca să 
îmbrobodească Bulgaria 

Moscova face mai departe diplomaţie de con- 
ductă. Are şi cu cine. Pe 15 octombrie, Alexei 
Miller, preşedintele trustului Gazprom, a discu- 
tat cu autorităţile de la Sofia problemele 
privind construirea conductei South Stream. S- 
a întâlnit cu premierul Boiko Borisov, care, de 
când a ajuns la putere, blochează cooperarea 
din domeniul energeticii cu Rusia, şi cu Traicio 
Traikov, ministrul Economiei. Ultimele pre- 
tenţii ale părţii bulgare constau în reducerea 
prețului la gazele ruseşti, excluderea de pe cir- 
cuitul de livrare a gazelor a intermediarilor 
Overgas şi WIEE, garanţii că sistemul de tranz- 
it Bulgargaz va avea gaz la întreaga capacitate. 
Acum, din cauza crizei economice din sud-estul 
Europei, Bulgargaz este o conductă aproape 

goală, iar după darea în folosinţă a gazoductu- 
lui South Stream, va rămâne pustie. 

Amintim că, la întâlnirea informală dintre pre- 
mierul italian Silvio Berlusconi şi premierul 
rus Vladimir Putin, reprezentantul Romei a 
spus că el „va aborda în mod diplomatic, desi- 
gur, una din țări pentru a o convinge să nu mai 
ridice şi alte obstacole în calea acestui 
proiect“. Era vorba de South Stream. Se ştie că 
Berlusconi are relaţii amicale cu Boiko 
Borisov, dar până acum această relație nu i-a 
folosit. Iar pentru proiectarea şi construirea 
segmentului maritim al conductei South 
Stream, Gazprom şi Eni din Italia au pus 
bazele unei companii mixte. Bulgaria rămâne 
o țară-cheie pentru tranzitul gazului în acest 
proiect fiindcă pe teritoriul ei va ieşi conducta 
din Marea Neagră. 





Conducându-se după proverbul popular „e 
bine să speri la un prieten, dar mai bine să te 
ajuţi singur“, Alexei Miller a trecut mai întâi 
prin România, înainte să se ducă în Bulgaria. 
Pe 13 octombrie, el s-a întâlnit la Bucureşti cu 
premierul Emil Boc şi cu Ion Ariton, ministrul 
Economiei, comerțului şi mediului de afaceri. 
În cadrul acestei întâlniri - a doua până acum - 
şeful Gazprom a semnat cu Florin Cosma, 
directorul general al companiei de stat 
Transgaz, un acord privind intenţia de a elabo- 
ra planul de fezabilitate tehnico-economică 
pentru eventuala trecere a conductei South 
Stream pe teritoriul acestei țări. În primul 
trimestru al anului 2011, Gazprom şi 

Transgaz ar putea “veni cu propunerea sem- 
nării unei convenții interguvernamentale 


ruso-române privind cooperarea în realizarea 
proiectului South Stream“. 

Campania Gazpromului, declanşată în 
România, are ca obiectiv evident să pună pre- 
siune pe Bulgaria şi să pregătească o alterna- 
tivă pentru tranzitul conductei. Dacă Sofia 
continuă să se eschiveze. 

Partea bulgară a negociat şi a amânat crearea 
societăţii mixte pentru proiectarea şi constru- 
irea gazoductului pe teritoriul țării până în 
februarie 2011, adică la mijlocul primului 
trimestru al anului. În caz că înţelelegerea cu 
Bulgaria cade, Gazprom vrea să aibă gata 
pregătit un aerodrom de rezervă în România. 
E adevărat sunt mari îndoieli că acest gazoduct 
va putea să treacă din Rusia spre țărmul româ- 
nesc, fără să treacă prin apele bulgăreşti sau 
ucrainene. Dar Emil Boc nu ştia! Negocieri 
pentru a obține dreptul de a pune conducta pe 
fundul Mării Negre se duc numai cu Turcia, 
care încă nu şi-a dat acordul. În plus, granițele 
maritime în bazinul Mării Negre constituie 
subiectul unor dispute teritoriale între țările 
din regiune. 

Evident, s-a întâmplat totul ca la carte: după ce 
i-a îmborbodit pe români la Bucureşti, rusul 
Miller s-a dus la Sofia şi a semnat cu bulgarii 
pentru constituirea unei societăţi mixte, pen- 
tru construirea conductei South Stream, 
fiecare cu o participaţie de câte 50%! (V.P) 


Spionii britanici l-au omorât 

pe Rasputin 

Cine l-a omorât pe Grigori Rasputin, iată o dis- 
pută care s-a păstrat până astăzi. Natalia 
Goliţina vorbeşte de la Londra despre acest 
subiect încă tabu. Acolo a apărut cartea „Şase. 
Istoria serviciului secret britanic“, scrisă de 
Michael Smith. Este primul volum dintr-o 
culegere enormă despre istoria serviciului de 
informaţii britanic, intitulată „Serviciul 
Secret“, care prezintă evenimentele din perioa- 
da 1909-1939. Cuvântul „Şase“ din titlul cărții 
lui Smith îl trimite pe cititor la denumirea con- 
temporană MIG, o abreviere a englezescului 
„Military Intelligence“. Autorul cărţii a lucrat 
în serviciile militare secrete şi a avut acces la 

arhive ferecate până acum. Primele capitole 
din carte se dedică organizării, în 1909, a 
„Intelligence Service“ şi figurii legendare a 
primului şef al serviciului, comandantul Sir 
George Mansfield Smith-Cumming. Intuind 
războiul iminent cu Germania, Cumming a 
creat prima rețea de agenți britanici profe- 
sionişti din istorie, care să lucreze pe teritoriul 
presupusului adversar. De la începutul Primul 
Război Mondial, el a organizat la Petrograd 
biroul agenturii britanice. Toţi lucrătorii 
aveau acoperire diplomatică. 

Smith scrie că, în plin război, maiorul Kadbert 
Thornhill, un membru al agenturii britanice, îi 
scrie lui Cumming despre zvonurile care circu- 
lau intens la Petrograd cu privire la tratativele 
țarinei Alexandra Fedorovna (nemţoaică de 
origine) pentru o pace separată cu Germania 
şi despre participarea la aceste negocieri a lui 
Grigori Rasputin. Cumming a intrat în alertă, 
fiindcă ieşirea Rusiei din război ar fi însemnat 
aruncarea din Est spre Vest a 70 de divizii ger- 
mane, ceea ce ar fi făcut ca războiul să se ter- 
mine inevitabil în favoarea Germaniei. Şeful 
agenturii britanice a cerut să se obţină prin 
orice mijloace informaţii cu privire la 
negocierile separate, iar, la nevoie, să fie înde- 
părtat Rasputin care îl convinsese pe ţar să 
iasă din război. 

În memoriile sale, Iusupov recunoaşte 
asasinarea lui Rasputin. De fapt, el însuşi a 
făcut parte din complotul agenturii britanice. 
La Petrograd a fost trimis căpitanul Oswald 
Rayner, cu misiunea de a obţine de la Rasputin 
informaţii privind negocierile cu Germania şi 
de a-l elimina fiindcă era un periculos agent de 





colecte publice organizate de ONG-uri şi de per- 
soane cu notorietate se strâng sume mari de bani 
în scopul ajutorării unor semeni. 

Descopăr prin ţară tot mai mulți români, 
necunoscuți publicului larg, care lucrează pentru 
binele comun, cu o dăruire exemplară şi fără să 
primească altă răsplată decît mulțumirea sufle- 
tească. 





influență pentru Germania. La 29 decembrie 
1916, la cererea lui Reiner, cneazul lusupov la 
invitat la el acasă pe Grigori Rasputin. La 
reuniunea organizată, au mai participat 
Vladimir Purişkevici, deputat în Duma de Stat, 
şi marele cneaz Dmitri Pavlovici. În casă era şi 
Rayner, care s-a şi ocupat de îmbătarea şi tor- 
turarea lui Rasputin. Michael Smith scrie că l- 
au îmbătat şi l-au torturat crunt pe favoritul 
familiei ţariste, încercând să smulgă de la el 
informaţii privind tratativele cu nemții, care, 
în realitate, nu au avut loc niciodată. Când au 
văzut că nu obţin nimic, lusupov şi Purişkevici 
l-au împuşcat pe Rasputin. Ultimul glonț, mor- 
tal, a fost tras de Oswald Rayner. Într-un inter- 
viu pentru Radio Svoboda, Michael Smith res- 
pinge categoric versiunea asasinării lui 
Rasputin, prezentată în memoriile cneazului 
Iusupov şi ale lui Vladimir Purişkevici. (VP) 


(urmare din pag. 3) 


Toate acestea sînt pentru mine motive de 
optimism, pentru că ele spun că poporul acesta 
are rezerve de umanitate nebănuite şi o încli- 
nație naturală spre adevăr, bine şi frumos. Nu ştiu 
însă de ce aceste calități nu sînt evidente tot tim- 
pul. Poate că într-adevăr e nevoie din cînd în cînd 
de câte o calamitate, pentru ca România profundă 
să scoată capul din milul istoriei. 

„Cum ne îndeplinim datoria 
faţă de neomartirii români din secolul XX?“ 


Primul simpozion 
de martirologie 


În tăcerea asurzitoare a presei mainstream și în cârteala 
difuză a unor bloggeri pe cît de neinformaţi pe atit de 
otrăviți, luni, 11 octombrie, la Hotel Hilton din Bucureşti a 
avut loc primul simpozion internaţional de martirologie. 


Claudiu Târziu 





Casandre, toţi cei care au susţinut lucrări 

în cadrul simpozionului au fost specialişti 
ortodocşi. Profesori şi preoți din România, 
Grecia, Rusia, SUA şi Marea Britanie s-au oprit 
asupra unor aspecte teologice şi istorice privind 
martiriul creştin, în general, şi pe neomartirii 
ortodocşi ai secolului XX, în special. Lacunele in- 
formative ale unor invitaţi străini, referitoare la 
prigoana suferită de Biserica Ortodoxă Română 
în timpul regimului comunist, ca şi la cantitatea 
de jertfă în numele lui Hristos dată în puşcăriile 
comuniste şi în lupta de rezistență din România, 
au fost fericit completate de intervenţiile unor 
foşti deţinuţi politici, ca scriitorul, şi preşedintele 
AFDPR, Octav Bjoza, a unor urmaşi de martiri, ca 
ing. Corneliu Marcu, sau a unor mai tineri ac- 
tivişti pentru recunoaşterea sfinților din închi- 
sori, ca părintele Tudor Peiu, monahul Moise lor- 
govan de la Mănăstirea Oaşa şi teologul Virgiliu 
Gheorghe. Pe de altă parte, cuvântările acestora 
au mers mai în adâncul subiectului, pe făgaşul 
unei întrebări la care se poate răspunde în multe 
feluri: ce datorie avem noi faţă de noii martiri 
ortodocși ai secolului XX şi cum ne-o putem 
îndeplini? 

Unul dintre răspunsurile care a fost dat: să 
acționăm pentru cunoaşterea de către popor a 
acestor martiri şi sfinți ai închisorilor comuniste, 
apoi pentru recunoaşterea lor de către Biserica 


C ontrar zvonurilor răspîndite de noile 


Ortodoxă Română. Odată înfăptuit acest lucru, 
viețile lor vor fi mai cunoscute, iar ei ar fi cinstiți 
cum se cuvine. 

Un alt răspuns: să strîngem mărturii despre 
minunile pe care le săvârşesc moaştele lor şi do- 
vezi ale evlaviei populare faţă de ei şi să le întoc- 
mim dosare de canonizare, pe care să le depu- 
nem la cancelaria Sfintului Sinod. 

Simpozionul a fost onorat şi de prezența: 
altor foşti deţinuţi politici, între care i-am remar- 
cat pe dl Gheorghe Jijie (secretarul general al Fe- 
deraţiei Române a Foştilor Deținuți Politici şi Lup- 
tători Anticomunişti), dl Demostene Andronescu 
şi dl Jacques V. lamandi, a trei ierarhi: PS Sofian 














Marcel Petrişor 

Braşoveanul, PS Ciprian Câmpineanul şi PS 
Vasile Someşeanul; a părinților profesori Ştefan 
Buchiu, decan al Facultăţii de Teologie Bucureşti, 
şi Daniel Benga, prodecan; a mai multor preoți, 
din care îi amintesc aici pe pr. Vasile Răducă, pr. 
Nicolae Tănase de la Valea Plopului, pr. Mihai 
Valică de la Vatra Dornei, pr. Augustin Vărvăruc 
de la Schitul Aiud, pr. Amfilohie Brânză de la 
Mănăstirea Diaconeşti - Bacău, şi a unor repre- 
zentanţi ai societăţii civile ortodoxe, ca dl Marcel 
Bouroş (Fundaţia “Sf. Martiri Brâncoveni“ - Con- 
stanța), dl Cristian Filip (Fundaţia Culturală “Pă- 
rintele Arsenie Boca“ - Bucureşti) şi dl Răzvan 
Codrescu (Asociaţia “Rost“), care a şi prezentat 
cartea Principiile cercetării martirologice, sem- 
nată de prof. dr. Ilie Bădescu, lector dr. Andreea 
Băndoiu şi prof. dr. Pavel Chirilă. 

În încheierea manifestării dl Dan Puric a 
ținut un emoționant cuvânt despre conştiinţa 
martirică la români, iar dl prof. univ. dr. Pavel 
Chirilă, principalul organizator al evenimentului, 
a anunțat că la Aiud a început construcţia unei 
mănăstiri care va include şi primul Centru de 
cercetări martirologice din țară. Dl. prof. Chirilă a 
adăugat că mai multe asociaţii ortodoxe au iniţiat 
organizarea unor muzee în două foste închisori 
unde au fost martirizați mii de români. 

Aşadar, cu acest simpozion, laicatul ortodox 
a făcut încă un pas pentru recunoaşterea marti- 
rilor, mucenicilor şi sfinţilor din închisorile co- 
muniste. 

Marţi, 12 octombrie a.c., participanţii la sim- 
pozion au vizitat Forul 13 Jilava, loc de martiriu 
pentru mulți români. 

În continuare, redau câteva fragmente din 
intervenţia dlui Sorin Lavric, care punctează ex- 
celent miza acestui simpozion. Sublinierile îmi 
aparţin. 


Sorin Lavric: 

„Atita onoare avem în noi 
cîtă amintire a martirilor 
şi eroilor întreținem“ 


„Cunosc intelectuali cărora li s-a inoculat atât 
de bine convingerea ca a vorbi despre martiri 


este pierdere de vreme, încât, dacă ar trebui să 
deschidă gura despre ei, s-ar simți stînjeniţi. Mai 
mult chiar, s-ar simţi inhibaţi, ba chiar strîm- 
toraţi, şi asta fiindcă ştiu că există un panoptic 
european al cărui menire este să-i supravegheze 
pe cei care nu acceptă să gîndească la comandă. Şi 
fiindcă ştiu că sînt supravegheați, prin glasul 
acestor intelectuali se manifestă autocenzura de 
tip temător. Un apologet creştin contemporan 
nouă, irlandezul C. S. Lewis, spune în autobiogra- 
fia sa, Surprins de bucurie (Surprised by joy. The 
shape af my early life), că “acolo unde lipseşte 
curajul nici o altă virtute nu poate supraviețui“. 
Mizeria ideologică a epocii în care trăim este că s- 
a ajuns ca, pentru a vorbi despre martiri, să tie 
nevoie de curaj. Iar cînd e vorba de martirii ro- 
mâni care au murit în închisorile comuniste, nu-ți 
mai trebuie doar curaj, ci de-a dreptul un dram de 
sminteală. Și dacă e aşa, să vorbim atunci cu 
precădere de martirii români din timpul comu- 
nismului. [...] 

Cînd ştii că înaintea ta a fost un Mircea 
Vulcănescu, un Costache Oprişan sau un Vasile 
Motrescu pupila cu care îţi priveşti identitatea e 
mult mai tonică şi mult mai îndrăzneață. În fond, 
atita onoare avem în noi cîtă amintire a martir- 
ilor şi eroilor întreținem. Se înțelege, e vorba de 
o onoare suprapersonală, dar ea nu este cu nimic 
mai prejos de cealaltă onoare, cea individuală, ce 
atîrnă exclusiv de persoana mea. 

Revenind, nu se poate închipui un martir fără 
Dumnezeu şi fără naţia sa. Paradoxul creşti- 
nismului este că, deşi bătaia sa mîntuitoare e uni- 
versală, punctul lui de plecare e etnia sau naţia. [...] 

Iar ce se întîmplă azi în România se întîmplă 
în fiecare ţară din Europa. Sînt fundaţii şi ONG- 
uri anume plătite pentru a preîntîmpina ca va- 
loarea națională adunată în pielea unui martir să 
fie celebrată oficial. În România fenomenul e 
curent în privința deţinuţilor politici pe care cen- 
zorii ideologici îi repudiază pe motiv că au fost 
fascişti, legionari şi nedemocraţi. Despre ei nu 
avem voie să vorbim decît condamnându-i, de 
parcă martirajul are legătură cu ideologia. 

Să ne amintim că, în actele de întemeiere a 
UE, creştinismul nu este recunoscut ca religie 
fondatoare, să ne amintim apoi de campaniile de 

denigrare a fețelor bisericeşti din Germania, An- 
glia sau Franţa, pentru a ne da seama că lucrurile 
se leagă: aceleași eminenţe care privesc cu ostili- 
tate creştinismul se opun comemorării martirilor 
naţionali în cadrul unor ceremonii cu tentă ofi- 
cială. Şi atunci merită să mă întreb: ce supără atât 
de mult la fenomenul martiric de a ajuns să fie 
obiectul unei cenzuri? Cred că sînt trei motive 
care fac din figura martirilor o prezență nedorită. 

Pe primul l-am spus deja: apartenența po- 
litică a unora dintre martiri. Foarte bine, numai 
că în conceptul de martir nu intră nota culorii 
sale politice. Este perfect indiferent cărui partid a 
aparţinut martirul de vreme ce statutul cu pricina 
e dat de trei atribute: cauza religioasă, pecetea et- 
nică şi îndurarea morţii. 

Al doilea motiv ţine de nedelicateţea crudă 
pe care o presupune ideea sacrificiului. Să 
vorbeşti despre spirit de sacrificiu în epoca con- 
sumismului este un detaliu indecent, aproape o 
dovadă de proastă creştere. În tot cazul, e un 
semn de lipsă de abilitate strategică să faci apolo- 


gia martiriului în astfel de vremuri. Cum să spui 
Că, în situaţii-limită, martirul poate fi un model 
de conduită, reabilitînd ideea că isprăvile dura- 
bile nu se pot face decât prin jertfă? Ar însemna să 
faci apologia ascezei şi eroismului într-o epocă a 
valorilor hedoniste, atitudine nu doar inabilă dar 
mai ales nerentabilă. 

Al treilea motiv este că moralul unei comu- 
nități creşte pe spinarea martirilor: altfel calci pe 
stradă cînd ştii că te tragi din oameni ca Vasile 
Motrescu şi Costache Oprişan. [...] 

În fond, noi ne-am întâlnit azi ca să vorbim 
pe seama acelor martiri despre care sîntem 
împiedicaţi să vorbim la televizor sau la radio. S- 
o facem aşadar cu seninătate, cu afecțiune, dar 
fără pic de naivitate. Să nu ne închipuim că prea 
curînd Costache Oprişan sau Vasile Motrescu vor 
fi recunoscuţi ca martiri de Biserică sau de insti- 
tuțiile statului. Dar într-o zi se va întîmpla şi asta, 
şi poate că întîlnirea noastră va grăbi cu o 
secundă clipa aceea.“ 

int de Irinel Cîrlănaru 








PS AIP 


puii ie Ir. 





LES 

România fără acte de 
identitate electronice 


de introducere în România a actelor de 

identitate electronice constituie un grav 
abuz, care pune bazele unui sistem de suprave- 
ghere permanentă a cetăţenilor aşa cum nu a mai 
existat niciodată până acum în istorie. Este în 
lucru şi cardul de sănătate, un document elec- 
tronic ce cuprinde istoricul bolilor şi starea 
sănătăţii tuturor oamenilor din România, iar la 
Ministerul Sănătăţii se pune la punct un program 
de soft care să gestioneze fişele electronice de 
sănătate ale tuturor cetățenilor țării - o inițiativă 
care oferă unor oameni acces la date strict per- 
sonale. Lucrurile devin şi mai sumbre dacă ne 
gândim că dezvoltarea controversatului proiect 
e-România poate duce la un grad de suprave- 
ghere care, după ştiinţa noastră, nu are prece- 
dent în altă țară - prin acest proiect intenționân- 
du-se crearea unei interfețe electronice care să 
cuprindă totalitatea interacțiunilor dintre stat şi 
cetățean dar şi, ceea ce este şi mai important, din- 
tre cetățean şi cetăţean. 

Chiar responsabilii statului implicaţi în aces- 
te proiecte logistice recunosc faptul că singura ga- 
ranţie ca sistemul electronic de identificare a 
cetăţenilor să nu fie folosit în mod abuziv este ca- 
litatea celor care îl administrează. Dar niciodată, 
într-un stat de drept constituţional, garanţia res- 
pectării libertăţilor civice nu va sta în calitatea 
morală a conducătorilor, ci în garanţiile instituţio- 
nale concrete prin care exerciţiul puterii este [i- 
mitat în întindere, amploare şi manifestare. 
Inacceptabilă este şi ideea prelevării datelor bio- 
metrice ale persoanei, procedură practicată, până 
recent, doar în cazul infractorilor. Acest lucru îi 
transformă pe cetăţeni în „suspecți de serviciu“, o 
viziune tipică dictaturilor, în care cetăţenii sunt 
bănuiţi aprioric de atitudini antisociale, fapt fără 
precedent însă într-o societate ce se denumeşte 
deschisă şi care se ghidează după norme juridice 
ce pun pe primul plan libertatea persoanei. 


F orul Ortodox Român consideră că măsurile 


Întrebarea pe care orice cetăţean al Româ- 
niei şi-o poate pune este: de unde provin banii 
pentru acest proiect al introducerii actelor elec- 
tronice, ale cărui costuri se ridică la zeci de mi- 
lioane de euro? Din bugetul statului? Considerăm 
însă că pentru statul român ar fi mult mai utilă şi 
mai urgentă remedierea problemelor structurale 
ce amenință principalii piloni ai sistemului româ- 
nesc (sistemul de asigurări sociale - pensiile, sis- 
temul educaţional, sănătatea). Dacă banii provin 
din surse private, aşa cum afirmă unii oficiali, de 
ce nu se orientează aceşti bani spre ajutorarea 
familiilor nevoiaşe, a celor care mor întrucât nu 
au bani de medicamente sau pentru operaţii 
costisitoare? Care ar fi interesul (economic, 
politic) al unor persoane private pentru imple- 
mentarea acestui sistem în România? 

Uniunea Europeană nu ne obligă să intro- 
ducem cărţile de identitate electronice (CIE). Dim- 
potrivă, vedem că din cele 30 de țări ale Uniunii 
Europene doar 12 au introdus acest tip de docu- 
mente, iar 9 sunt pe cale să-l adopte. În multe state 
care au CIE statutul lor nu este obligatoriu, făcân- 
du-se paşi mici în adoptarea lor de către populaţie 
(Italia e un exemplu). Atunci ne întrebăm în chip 
firesc, ce interese se ascund în spatele acestui 
proiect? Este absurd ca, în condițiile în care trăim 
o criză profundă, autoritățile române să inves- 
tească sau să atragă fonduri enorme pentru un 
proiect pe care nu îl cere nimeni şi ale cărui cos- 
turi vor fi permanente, având în vedere necesi- 
tatea up-gradărilor, a securizării continue etc. 

În ceea ce priveşte argumentul tehnic, al aşa 
zisei securităţi sporite a datelor personale, datele 
problemei sunt, în realitate, cu totul altele. Un sis- 
tem care nu-i va permite cetățeanului să efectue- 
ze anumite operaţiuni sau care nu-i va permite să 
se identifice complet în fața unei instituţii oficiale 
decât dacă este posesor de act de identitate elec- 
tronic, este unul greşit conceput şi fundametat. 
Pe lângă constrângerile ce decurg din aceasta, 

orice astfel de suport electronic este supus unor 
riscuri de clonare şi/sau de deteriorare, riscuri cu 
o probabilitate statistică foarte mare (defectare 
prin expunere la presiuni mecanice, prin expune- 
re la câmpuri electrice sau magnetice, prin con- 
tactul cu diferite substanţe chimice uzuale etc.). 
De asemenea, ne asumăm un mare risc ex- 
punându-ne datele personale, biometrice, într-o 
bază de date centralizată la nivel naţional şi ope- 
rată de anumite instituţii oficiale ce au probleme 
interne majore, recunoscute oficial, la nivelul or- 
ganizării şi al gradului de corupție. Riscul acesta 
este cu atât mai mare cu cât se preconizează o 
integrare la nivel internațional, într-o primă fază 
european, a acestor date. Nu există în acest mo- 
ment, din păcate, nici măcar la nivel de proiect, o 
politică naţională de securitate informatică 
menită să ne asigure nouă, cetățenilor români, 
protecţia datelor personale în momentul în care 
acestea vor fi expuse într-un mediu internaţional 
care este de asemenea dominat, în multe cazuri, 
de corupție la nivel instituțional sau este marcat 
de atitudini rasiste/xenofobe in raport cu anu- 
mite comunități etnice şi chiar naționale. Avem, 


din nefericire, precedente periculoase în acest 
sens: o parte din baza de date de CNP-uri a Poli- 
ției Române este disponibilă pe rețelele informa- 
tice publice de transfer, la fel şi mai multe hărţi 
militare detaliate ale României. Din câte ştim, ni- 
meni nu a intervenit în vreun fel până acum pen- 
tru a remedia aceste scurgeri de informații. 

Nu în ultimul rând este important să 
conştientizăm faptul că actele de identitate elec- 
tronice au mari şanse de a deveni în viitor propri- 
ile noastre dosare de securitate pe care le vom 
purta peste tot şi la care noi nu vom avea acces 
decât indirect, prin intermediul instituţiilor. 

Având în vedere toate aceste lucruri, cerem 
în mod ferm Preşedintelui țării, reprezentanților 
MAI şi tuturor instituțiilor abilitate ale statului 
român următoarele: 

Să oprească introducerea în România a ori- 
cărui tip de document electronic de identitate 
(carte de identitate, permis de conducere) şi a 
cardului electronic de sănătate. 

Să se asigure în mod temeinic baza juridică a 
paşapoartelor aşa zis temporare, pentru a nu se 
putea reveni în mod abuziv asupra acestei alter- 
native. Să se prelungească termenul de valabili- 
tate al acestui tip de paşapoarte la 3 ani şi să nu 
existe nici o presiune financiară sau morală asu- 
pra persoanelor care nu accepta documentele ce 
conţin datele personale incluse în mediul de sto- 
care electronic. 

Să se angajeze un dialog real cu reprezen- 
tanții societății civile pentru a se stabili o linie 
clară de demarcaţie până la care un proiect de 
tipul e-România, ce include şi componenta Cărți- 
lor de Identitate Electronice, poate fi derulat ast- 
fel încât să nu pună în primejdie libertăţile civice 
specifice unui stat de drept constituţional, pre- 
cum şi libertatea de conştiinţă a cetățeanului. 

După ce am văzut în secolul trecut cât de 
uşor pot să apară dictatorii, după ce am traversat 
50 de ani de ideologie comunistă şi 20 de ani de 
tranziţie lipsită complet de viziune, credem că 
este firesc să tragem un semnal de alarmă şi să 
chemăm pe toţi românii ca să se opună măsurilor 
amintite. Acestea, pe lângă faptul că nu pot fi pri- 
oritare în contextul socio-politic actual, nu fac 
altceva decât să creeze premisele unui sistem 

totalitar de supraveghere şi control al persoanei 
umane. Tehnologia trebuie să fie folosită în sco- 
puri creative, iar nu în slujba controlului (sau a 
manipulării) oamenilor. Libertatea este un dar 
dumnezeiesc ce trebuie apărat cu trezvie, aşa 
cum s-a întâmplat în perioada comunistă când 
mii de eroi şi de martiri din închisori sau din 
munţi şi-au dat viața, opunându-se dictaturii. Jert- 
fa acelor tineri, care au strigat în decembrie 1989 
„Vom muri şi vom fi liberi!“, ne responsabilizează 
şi ne obligă la atitudine. Captivitatea electronică 
nu este cu nimic mai bună decât aceea în lanțuri. 


Organizațiile care sprijină 
campania „România fără acte 
de identitate electronice“ 


Asociaţia Rost 

Alianța Familiilor din România 

Asociaţia Pro Vita - Bucureşti 

Asociaţia Pro Vita - Gorj 

Asociaţia Christiana - Bucureşti 

Asociaţia Ziariştilor şi Editorilor Creştini 
Asociaţia pentru Apărarea Familiei şi Copilului 
Asociaţia pentru Cultură şi Educaţie Sf. Daniil 
Sihastrul 

Asociaţia Bucovina Profundă 

Asociaţia Orante - Cultură şi Spiritualitate 
Creştină 

Asociaţia Dascălilor Români 

Asociaţia Predania 

Asociaţia “Ieromonah Arsenie Boca“-Arad 
Editura Arca Învierii 

Editura Origini 

Fundaţia Sf. Martiri Brâncoveni - Constanţa 
Fundaţia Sf. Martiri Brâncoveni - Suceava 
Fundaţia Creştin-Ortodoxă Pro Filiis 
Fundaţia Vasile Netea 

Liga pentru Utilitate Publică 

Orthphoto România 

Revista OrthoGraffiti 

Revista Puncte Cardinale 


Statul nu mai trebuie să intervină în viaţa privată 
a oamenilor, sub nici o formă. 

Organizațiile reunite în Forul Ortodox Ro- 
mân adresează societăţii civile un apel la unitate 
pentru a face conştientă opinia publică în fața 
acestor provocări. Chemăm toate ONG-urile şi 
persoanele care împărtăşesc îngrijorarea noastră 
să semneze acest apel pentru libertatea şi demni- 
tatea românească. Adeziunile se pot trimite pe 
adresa de mail a FOR-ului. 


18 octombrie 2010 
Forul Ortodox Român* 




















“ Forul Ortodox Român, structură federativă fără personalitate juridică, a fost fondat Ia 29 noiembrie 2008, 
prin consensul reprezentanţilor a 60 de organizații civice cu caracter cultural şi social, care au participat la 
Conferința Asociaţiilor Laicatului Ortodox Român. Forul Ortodox Român este coordonat de liderii organizați- 
ilor: Asociaţia „Rost“, Asociaţia „Christiana“, Asociaţia Pro Vita - Bucureşti, A.R.T.R.I., şi Fundaţia „Sfinţii Martiri 


Brâncoveni“. 

Care sunt riscurile unei societăţi 
guvernate electronic? 


Forul Ortodox Român a participat, vineri, 22 
octombrie 2010, la dezbaterea publică pe tema 
actelor de identitate electronice organizată de 
ActiveWatch, APADOR-CH, Asociaţia pentru Apă- 
rarea Libertăţilor Publice şi Asociaţia pentru 
Tehnologie şi Internet. Aceasta a beneficiat de 
moderarea avocatului Alin Popescu, senior edi- 
tor la Avocatnet.ro şi de prezența reprezentan- 
ților MAI, comisarii-şefi Sorin Bălaşa şi Gheorghe 
Daniel de la Direcţia pentru Evidenţa Persoane- 
lor şi Administrarea Bazelor de Date şi comisar 
Cusa Gina Laura, reprezentant al departamentu- 
lui juridic al ministerului. Considerăm că, deşi 
timpul alocat dezbaterii a fost scurtat de progra- 
mul „încărcat“ (ciudat motiv, având în vedere că 
22 oct. a fost ultima zi de dezbatere publică) al 
reprezentanților MAI, discuţia a fost concentrată 
şi a ridicat numeroase probleme de principiu, 
juridice, tehnice, social-politice şi culturale față 
de proiectele legislative ale autorităţilor prin care 
se doreşte implementarea actelor de identitate 
electronice (la actuala dezbatere s-a abordat în 
special tema cărților de identitate electronice). 

Participanții au remarcat drept pozitiv faptul 
că autorităţile statului au fost receptive la unele 
din observaţiile primite din partea ONG-urilor la 
precedenta dezbatere, ce a avut loc pe 20 august, 
având în vedere, în special, faptul că s-a integrat 
în proiectul legislativ dreptul la alterantivă (drep- 
tul de a alege o carte de identitate lipsită de dis- 
pozitiv tip smart card contactless şi care nu 
conţine date biometrice). 

Cu toate acestea, dezbaterea de astăzi a ară- 
tat din plin faptul că proiectul de a implementa 
acest tip de cărți de identitate (C.E.I.) este, într-un 
mod de neînțeles, cu totul lipsit de fundamente, 
având în vedere intenţiile vechi ale autorităţilor 
în materie (ce datează din 2002). Forul Ortodox 
Român consideră că nu este acceptabil ca autori- 
tățile să înceapă implementarea acestui sistem, 
fie el bazat pe alegere voluntară, în condiţiile în 
care nu există nici o analiză serioasă asupra im- 
pactului pe care acesta îl va produce în societate 


şi asupra vieţii private, asupra libertăţilor civice 
şi libertăţii de conştiinţă. 

Totodată s-a reliefat, în urma discuţiilor, că 
nu există un studiu-estimare cu privire la cos- 
turile ridicate de implementare a întregului sis- 
tem informatic necesar funcţionării cărților de 
identitate electronice. De asemenea, nu există un 
studiu cu privire la riscurile de securitate puse de 
acest sistem şi de dispozitivele electronice ce vor 
fi folosite. Într-un mod surprinzător, reprezen- 
tanţii M.A.I. au răspuns că nu există nici măcar un 
studiu de impact al politicilor publice referitoare 
la acest proiect, pe motivul că „nu s-a considerat 
necesar“! 

Forul Ortodox Român a ridicat îndeosebi 
problema impactului socio-cultural şi asupra vie- 
ţii private pe care aceste noi tehnici de suprave- 
ghere şi control ale populaţiei le au asupra soci- 
etăţii. Răspunsul reprezentanţilor MAI referitor 
la întrebarea dacă au realizat un studiu sociologic 
de impact, pe lângă faptul că a fost negativ, a 
denotat şi o completă ignorare şi minimalizare a 
problemei. Acest lucru în ciuda faptului că există 
deja o întreagă literatură de specialitate care ara- 
tă efectele nocive pe care societatea informaţio- 
nală şi, în conexiune, guvernarea electronică (ce 
include şi folosirea actelor de identitate electro- 
nice dar nu se reduce la acestea) le au asupra ga- 
rantării dreptului la viaţă privată şi asupra modu- 
lui în care cetăţeanul se raportează atât față de 
puterea de stat cât şi faţă de societate. Prin impact 
social nu se înțelege o simplă sondare a opiniei 
publice, ci se are în vedere o schimbare a paradig- 
mei culturale cu privire la noţiunile de viaţă pri- 
vată, libertate si autoritate publică. 

În calitate de for creştin-ortodox, nu putem 
accepta o societate în care cultura supravegherii 
şi a transparenţei vieții individului în fața statului 
să devină normative. De asemenea, nu putem ac- 
cepta nici avansul acesta necugetat, care seamă- 
nă prea mult cu politica faptului împlinit, către 
noi şi noi metode de supraveghere ce, odată insti- 
tuite, se pot transforma într-un cadru totalitar de 

control al persoanei umane. Nimeni nu poate 
garanta că eşafodajul sofisticat ce se doreşte a fi 
instituit în materie de supraveghere (prelevarea 
datelor biometrice, deocamdată doar la „purtă- 
tor“, dispozitive smart card, baze de date centrale 
cu interoperabilitate globală, deocamdată limi- 
tată) nu se va extinde, ulterior, pentru a îngloba 
întreaga populaţie civilă şi întreaga infrastruc- 
tură electronică - inclusiv privată - în care, în 
prezent, ne lăsăm „urmele“ electronice. 

Forul Ortodox Român se adresează şi 
Sinodului Bisericii Ortodoxe Române, pentru ca 
punctul de vedere creştin să indice cu limpezime 
şi forță sporită limita etică până la care se poate 
întinde un guvern când are de-a face cu datele pri- 
vate ale persoanelor şi cu supravegherea cetăţe- 
nilor. Există deja un precedent în care Biserica, 
prin vocile ierarhilor, s-a făcut auzită în acest do- 
meniu. Este vorba despre măsura introducerii pa- 
şapoartelor biometrice de anul trecut. Însuşi Pa- 
triarhul României a adresat un memoriu către 
ministrul de atunci al Internelor în care afirma, 
referitor la măsurile de identificare biometrică a 
populaţiei: „Aceste prevederi care au fost imple- 
mentate în România în mod amplificat şi excesiv 
au trezit reacţii în societate, mai ales că nu a exis- 
tat o dezbatere publică şi nici consultarea insti- 
tuțiilor cu larg impact social, inclusiv a Bisericii. 
Astfel, articolul 1 alin. 3 al Regulamentului pre- 








p —.—— PESi 3 
/SPHILADLLp 


HIA 


cizează că prevederile sale nu se aplică şi cărților 
de identitate emise de statele membre resorti- 
sanţilor lor sau paşapoartelor şi documentelor 
de călătorie temporare cu o valabilitate de 12 
luni sau mai puţin. Cu toate acestea, în România 
se eliberează deja carnete de conducere ce conţin 
date biometrice şi există indicii despre extin- 
derea acestui sistem şi la cărţile de identitate.“ 
(sbl. n.) Între timp, abordarea amplificată şi exce- 
sivă a autorităţilor a continuat, precum şi lipsa de 
consultare a Bisericii. Este de remarcat că în răs- 
punsul MAI la acest memoriu se răspunde doar 
problemelor legate de paşapoartele biometrice, 
dar se trec cu vederea toate observaţiile făcute pe 
tema celorlalte acte de identitate electronice. 

Sinodul Mitropolitan al Clujului, Albei, 
Crişanei şi Maramureşului, luând poziţie tot pe 
tema paşapoartelor biometrice, a conchis: „Acest 
sistem de supraveghere e un atentat la libertatea 
şi intimitatea oamenilor, drepturi consfințite nu 
numai de legile civile, ci şi de normele religioase. 
E ca şi cum un duhovnic ar divulga secretul spo- 
vedaniei, fapt aspru pedepsit în rânduielile bi- 
sericeşti, dar cu drept de cetățenie în sistemul 
transparenţei fără perdea. Biometria nu numai 
că nu o sancţionează, dar, dimpotrivă, o legife- 
rează, omul fiind tratat nu ca făptură a lui 
Dumnezeu, înzestrată cu suflet, inteligență şi li- 
bertate.“ (sbl. n.) 











anul VIII e nr. 93 


15 


ROST 


MARTORI Al VEACULUI 





Tot din interiorul Bisericii, Î.PS. Teofan al 
Moldovei critica, în pastorala de Paşte a aceluiași 
an, „diferitele tendințe actuale de impunere a 
unor sisteme tot mai sofisticate de supraveghere a 
omului, de îngrădire a libertăţii şi intimității lui.“ 

Aşadar, Biserica manifestă o grijă deosebită 
faţă de modul în care „stocarea informaţiilor 
despre persoană prin intermediul paşapoartelor 
biometrice (și, prin analogie, prin intermediul 
oricărui act de identitate biometric - n.n.) aduce 
atingere libertăţii şi demnităţii persoanei, vieții 
intime, familiale şi private“ (din memoriul adre- 
sat ministrului de Interne). Din păcate, atitudi- 
nea neclară adoptată de Biserică pe tema paşa- 
poartelor biometrice a fost speculată de auto- 
rități, ceea ce a dus la un regim discriminatoriu cu 
privire la varianta alternativă a paşapoartelor 
clasice, denumite provizorii şi reduse temporal la 
un interval nepermis de scurt căruia i se adaugă 
un preț relativ ridicat, efectul fiind restrângerea 
dreptului de liberă circulaţie. De aici se vede cât 
de important este ca Biserica să ia o atitudine 
fermă cu privire la respectarea drepturilor funda- 
mentale ale persoanei. 

În virtutea acestei preocupări pentru păs- 
trarea unei culturi a libertății şi a demnităţii uma- 
ne, a afirmării unor drepturi intangibile la intimi- 
tate, consfințite de normele religioase şi, ca atare, 
anterioare dreptului pozitiv instituit de stat, 
Forul Ortodox Român a făcut apel pentru respin- 
gerea proiectelor legislative prin care se introduc 
actele de identitate electronice ca parte a concep- 
tului de guvernare electronică. Am avut bucuria 
să constatăm că apelului lansat de F.O.R. şi depus 
astăzi în mod oficial la sediul MAI, i s-au alăturat, 
într-un timp relativ scurt, numeroase asociaţii şi 


ONG-uri creştine, precum si persoane fizice din 
diverse medii sociale. Le mulțumim pentru spri- 
jin, cerându-le în continuare concursul pentru 
susținerea demersurilor F.O.R. 

Autorităţilor le cerem cu fermitate să pre- 
lungească termenul dedicat dezbaterilor publice 
legate de proiectele legislative de introducere a 
actelor de identitate electronice până când 
opinia publică va fi lamurită suficient în această 
chestiune vitală pentru viitorul nostru. 

Reiterăm dorința organizaţiilor laicatului 
ortodox adresată Sfântului Sinod şi Patriarhiei 
BOR pentru o implicare mai serioasă în această 
dezbatere. Vocea autorităţii Bisericii poate repre- 
zenta cel mai pregnant punctul de vedere creştin- 
ortodox în ceea ce priveşte problema libertăţii şi 
demnităţii umane în raport cu noile tehnici de 
supraveghere. 

Ar fi necesară şi implicarea mediului aca- 
demic, pentru a beneficia de rigurozitate în abor- 
darea problemelor legate de domeniul noilor 
tehnici de control, din multiple puncte de vedere 
(impact social, cultural, medical, politic, etc). 

Forul Ortodox Român reia apelul lansat în 
campania „România fără acte de identitate elec- 
tronice!“ adresat ONG-urilor şi persoanelor fizice 
de a sprijini demersul si preocuparea acestuia 
față de implementarea actelor de identitate elec- 
tronice. De asemenea, în cel mai scurt timp, va 
organiza o conferință de presă pe aceasta temă, 
la care sperăm că se vor alătura toate organizaţi- 
ile semnatare ale acestui apel. 

22 octombrie 2010 
Forul Ortodox Român 


Apel către oamenii politici români 


Document referitor la necesitatea respin- 
gerii propunerii legislative privind exercitarea 
activităților cu caracter sexual autorizate, iniţia- 
tor dep. Vasile-Silviu Prigoană (PDL), înregistrată 
Ia Senat sub nr. b526/2010. Apelul a tost depus 
pe 24 octombrie a.c. la Parlament. 

Prostituţia constituie în întreaga lume un fac- 
tor de imoralitate care conduce la degradarea 


ființei umane, la eşecul civilizaţiei. Întreaga propa- 
gandă mediatică realizată în favoarea legalizării 
prostituţiei se sprijină pe argumente false. Motivele 
invocate ascund, de fapt, importante interese de 
ordin financiar sau de altă natură (trafic de influ- 
enţă, corupție etc.) ale structurilor de tip mafiot. 
Legiferarea instituţiei bordelului constituie 
una dintre cele mai perfide şi eficace strategii 

pentru a submina existența unui stat, a intere- 
selor sale fundamentale pe care v-aţi angajat în 
fața cetăţenilor să le apărați. Votarea unei aseme- 
nea legi nu poate fi văzută decât ca mărturie a 
degradării morale sau ca un act de înaltă irespon- 
sabilitate politică, de corupție sau de trădare a 
intereselor unei naţiuni. 

Din cercetările realizate în statele lumii în 
care prostituţia a fost legalizată, aşa cum înşivă 
puteţi constata din documentele anexate, rezultă 
următoarele realități zguduitoare: 

1. Legalizarea bordelurilor va conduce la 
proliferarea bolilor cu transmitere sexuală (în 
special SIDA) şi nu Ia reducerea lor. O publicitate 
mincinoasă se face bordelului legalizat şi prin 
promovarea de către stat a ideii că astfel se elim- 
ină riscul contaminării cu boli sexuale, în special 
SIDA. O eroare ucigaşă, căci prostituatele nu pot 
fi depistate medical ca bolnave în timpul perioa- 
dei de incubație a virusului, perioada în care ele 
pot transmite virusul HIV. 

2. Bordelul constituie în întreaga lume un 
adevărat focar de infecție pentru organismul 
social. În zona amplasării sale, infracţionalitatea 
creşte până la 1000%. 

3. Legalizarea prostituţiei reprezintă cea mai 
persuasivă și perspicace propagandă care se poa- 
te face acestui fenomen, deoarece astfel prostitu- 
ţia este adusă în sfera normalităţii, prin recunoaş- 
terea de către stat a “profesiunii“ de prostituată. 

4. Legalizarea prostituţiei nu numai că nu 
limitează prostituţia ilegală, ci duce la dezvol: 
tarea fenomenului, oferindu-i acoperire legală. 
Bordelurile vor deveni, asa cum s-a întâmplat 
deja în țările occidentale, principalele locuri pen- 
tru traficul de droguri, pentru spălarea banilor, 
pentru traficul cu femei - o uriaşă afacere coor- 
donată de lumea interlopă în corelatie cu politi- 
cienii corupți. 

5. Legalizarea bordelurilor nu elimină vio- 
lenţa, ci doar legitimează abuzul la care sunt su- 
puse femeile. 

6. Traficul de femei nu va fi stopat, ci cu si- 
guranță mărit. Prin faptul că România este una 
dintre cele mai sărace țări din Europa, existând 
aşadar un număr crescut de fete care pot ajunge 
să-şi vândă trupul pe sume de nimic, se va dezvol- 


ta în România un important turism sexual, țara 
noastră devenind astfel o Thailandă a Europei. 

7. Prostituţia nu este o meserie care să poată 
asigura O viață normală unei femei. Pentru feme- 
ile implicate în prostituție, în general fete sărace, 
fără educaţie si fără prea multe mijloace de exis- 
tență, bordelul reprezintă o groapă comună. 

8. Experimentele sexuale la care sunt supuse 
fetele care se prostituează [e afectează iremedia- 
bil sănătatea psihică şi somatică, le desocial- 
izează şi, prin stigmatul societăţii, le fac incapa- 
bile de a intra într-o viață normală, o viață de 
familie pe care şi-o doreşte orice om. 

9. Prin legiferarea prostituţiei ca profesiu- 
ne, se generează ideea că femeia reprezintă un 
instrument de satisfacere a plăcerii bărbatului. 
Se contribuie la crearea unei mentalități mascu- 
line dominate de ideea de posesiune, de valo- 
rizare a raporturilor cu femeia numai prin pris- 
ma sexului. 

10. Legalizarea prostituţiei nu vine în spriji- 
nul familiei, ci, dimpotrivă, este cel mai grav aten- 
tat la adresa unității acesteia, fapt confirmat de 
situaţia din țările occidentale, în care rata di- 
vorțurilor a ajuns la 70%. Însăşi instituţia borde- 
lului se află în conflict de interese sau în opoziție 
cu familia. 

Prin campania de publicitate, făcută de anu- 
miţi oameni politici şi de organele mediatice, 
ponderea bărbaţilor din societate care apelează 
la serviciile prostituţiei va creşte, cu toate riscu- 
rile pe care le presupune acest lucru. Statul ro- 
mân este pe punctul de a recunoaşte o „profesi- 
une“ care conduce la destrămarea familiei, la con- 
taminarea populaţiei cu o boală mortală (SIDA), 
precum şi la omorârea celor contaminați. 

Pentru aceste motive, vă solicităm cu fermi- 
tate să respingeţi propunerea legislativă privind 
exercitarea activităților cu caracter sexual autor- 
izate, inițiată de dl. dep. Vasile-Silviu Prigoană. 


Semnatari 


* Alianța Familiilor din România 

* Asociaţia pentru Apărarea Familiei şi Copilului 
* Asociaţia Familiilor Catolice „Vladimir Ghika“ 
* Asociaţia „Caritas“ Bucureşti 

* Federaţia Organizaţiilor Ortodoxe Pro-vita din 
România * 

* Forul Ortodox Român ** 

* Asociaţia „Darul Vieţii“ 

* Asociaţia Provita Media 

* Asociaţia pentru Cultură şi Educaţie „Sf. Daniil 
Sihastrul“ 

* Fundaţia „Sf. Martiri Brâncoveni“ 
(Suceava) 

* Asociaţia „eodoros“ 


Anexe — 
studii și rapoarte 


“Fața ascunsă a prostituţiei legalizate“, 
studiu realizat de Grupul de iniţiativă pentru 
apărarea familiei; 

“Împotriva legalizării prostituţiei“, raport al 


“10 Reasons for Not Legalizing Prostitution“ 
(Zece motive pentru a nu legaliza prostituţia), de 
Janice G. Raymond pentru Coalition Against 
Trafficking in Women International (Coaliția 
internațională împotriva traficului de femei) (în 
limba engleză); 

“A Critical Examination of Responses to 
Prostitution in Four Countries: Victoria, 
Australia; Ireland; the Netherlands; and Sweden“ 
(O examinare critică a răspunsurilor la prosti- 
tuție în patru țări: Victoria, Australia; Irlanda; 
Olanda şi Suedia). Studiu realizat de Julie Bindel 
şi Liz Kelly, Child and Woman Abuse Studies Unit 
-London Metropolitan University (Grupul pentru 
studierea abuzurilor asupra femeii şi copilului - 
Universitatea Metropolitană din Londra), la 
comanda Parlamentului Scoției (în limba 
engleză). 





Asociaţiei pentru Promovarea Femeii din 
România; 

Textul Convenţiei ONU pentru suprimarea 
traficului de persoane şi a exploatării prostituirii 
semenilor, adoptată la data de 2 decembrie 1949 
prin Rezoluţia 317 (IV); 

Decizile Curtii Constituţionale nr. 74/1996 şi 
nr. 21/2002, privind constituţionalitatea dispoz- 
iţiilor art. 328 şi 329 Cod penal (incriminarea 
prostituţiei); 

“Why Legalized Prostitution Would Harm 
Romania“ (De ce prostituţia legalizată ar face rău 
României). Raport realizat de Family Research 
Council (SUA), la cererea Alianței Familiilor din 
România (în limba engleză); 

“The Legalisation of Prostitution: A failed so- 
cial experiment“ (Legalizarea prostituţiei: un ex- 
periment social eşuat). Studiu de Sheila Jeffreys 
pentru Coalition Against Trafficking in Women 
Australia (Coaliția împotriva traficului de femei 
Australia) (în limba engleză); 


Fog 
$ 











* Federaţia Organizaţiilor Ortodoxe Pro-Vita din România a luat ființă în 2006 pentru conjugarea eforturilor 
tuturor organizațiilor din România care recunosc învățătura de credință ortodoxă cu privire la venirea pe lume 
a persoanei umane şi la vocaţia parentală şi este compusă din: Asociaţia „Pro-Vita pentru născuţi şi nenăscuți“, 
filialele Bucureşti, Craiova, Târgu Jiu; Asociaţia „Pro-Vita“ Sibiu; Asociaţia Filantropică Medical Creştină 
„Christiana“, filiala Cluj, Asociaţia „Filantropia Ortodoxă Alba Iulia“; Asociaţia „Filantropia Ortodoxă, filiala Tg. 
Mureş“; Fundaţia „Sf. Martiri Brâncoveni“, Constanța; Fundaţia Creştin Ortodoxă „Pro Filiis“ Piteşti 


“ Forul Ortodox Român, structură federativă fără personalitate juridică, a fost fondat în 2008, prin consensul 
reprezentanților a 60 de organizaţii civice cu caracter cultural şi social, care au participat la Conferința 
Asociaţiilor Laicatului Ortodox Român. Forul Ortodox Român este coordonat de liderii organizațiilor: Asociaţia 
„Rost“, Asociaţia „Christiana“, Asociaţia Pro Vita - Bucureşti, A.R.T.R.I., şi Fundaţia „Sfinții Martiri Brâncoveni“. 

Către preşedintele României 


Către Senatul României 
Către Camera Deputaţilor 


Memoriu privind modificarea 
legii pornografiei în spiritul 
respectării Constituţiei României 


Potrivit ultimelor studii şi cercetări desfăşu- 
rate pe parcursul ultimelor decenii, vă aducem la 
cunoştinţă faptul că liberalizarea propagandei 
pornografiei constituie unul dintre cele mai gra- 
ve atentate la adresa securităţii naţionale, a 
educaţiei, sănătății, siguranței şi vieții poporului 
român. Pornografia conduce la disoluția familiei, 
contribuie la scăderea demografică şi încalcă fla- 
grant drepturile si libertăţile persoanei garantate 
de Constituţia României, care în art.l. pct. (5), 
statuează: În România, respectarea Constituţiei, a 
supremaţiei sale şi a legilor este obligatorie. 

Desigur, există o lege a pornografiei, dar, 
din cauza sancţiunilor mici sau inexistente pe 
care le presupune încălcarea ei, este ineficientă 
şi nici nu este aplicată de organele în drept. În 
România, contrar reglementărilor din multe țări 
civilizate, în care cultura, tradiţiile, religia şi via- 
ţa poporului sunt respectate şi apărate, revistele 
pornografice abundă în chioșcurile fiecărui colț 
de stradă, mesajul pornografic fiind prezent 
chiar şi în cotidiene de mare tiraj, situaţie poate 
unică în lume. Afişe cu conţinut pornografic 
tapetează spaţiul public, iar site-urile concurează 
parcă în a posta cât mai multă pornografie. 
Trebuie să precizăm faptul că, din punct de 
vedere etimologic, psihologic şi neurologic, 
pornografia constituie orice exhibare a părţilor 
intime ale trupului uman care incită dorința şi 
produce excitație sexuală. 

Având în vedere acestea, vă solicităm modi- 
ficarea legii pornografiei astfel încât să se asig- 
ure respectarea Constituţiei României şi a valo- 
rilor pe care aceasta le susține. Căci, aşa cum s-a 
arătat în Nota de fundamentare, liberalizarea 


pornografiei încalcă următoarele articole ale 
Constituţiei: 

e Prin subminarea vieţii de familie libe- 
ralizarea pornografiei încalcă Articolul art. 26 
alin.: „Autorităţile publice respectă şi ocrotesc 
viața intimă, familială şi privată“. 

e Prin atentatul la sănătatea publică libe- 
ralizarea pornografiei încalcă art. 34, alin. 1: 
„Dreptul la ocrotirea sănătății este garantat“ şi 
alin 2: „Statul este obligat să ia măsuri pentru 
asigurarea igienei și a sănătății publice“. 

e Prin subminarea procesul educativ şi a 
drepturilor părinților în educaţia copiilor, libe- 
ralizarea pornografiei încalcă art. 29 alin 6: 
Părinţii sau tutorii au dreptul de a asigura, potri- 
vit propriilor convingeri, educaţia copiilor mi- 
nori a căror răspundere le revine şi art. 48 alin.1; 
precum şi art. 49, alin. 1 Copii şi tinerii se bucură 
de un regim special de protecţie şi de asistenţă în 
realizarea drepturilor lor. 

e Prin creşterea violurilor şi a infracționa- 
lităţii, conform studiilor, cu procente cuprinse 
între 250%-500% liberalizarea pornografiei în- 
calcă art. 23, alin. 1: Libertatea individuală şi si- 
guranța persoanei sunt inviolabile, art. 8, alin. 7: 
Sunt interzise de lege [...] incitarea la violența 
publică. 

e Prin vicierea simbolică a mediului încon- 
jurător, a canalelor de informare în masă, presă 
scrisă şi audio-vizuală, liberalizarea pornografiei 
încalcă art. 31, alin. 1. Dreptul persoanei de a 
avea acces Ia orice informaţie de interes public 
nu poate fi îngrădit, şi alin 3: Dreptul la infor- 
maţie nu trebuie să prejudicieze măsurile de pro- 
tecţie a tinerilor şi securitatea națională; precum 

şi art. 33, alin. 1: Accesul Ia cultură este garantat 
în condiţiile legii. şi alin. 2, Libertatea persoanei 
de a-şi dezvolta spiritualitatea şi se a accede la 
valorile culturii naționale şi internaţionale nu 
poate fi îngrădită şi alin. 3. 

e Prin subminarea libertăţii de gândire şi de 
conştiinţă şi inducerea deviaţiilor psihice şi com- 
portamentale, precum şi prin degradarea ima- 
ginii femeii în societate şi a demnității bărbatului 
liberalizarea pornografiei încalcă art. 1, alin 3: 
România este stat de drept, democratic şi social 
în care demnitatea omului, drepturile şi libertăți- 
le cetățenilor, libera dezvoltare a personalității 
umane [...], sunt garantate, art. 29, alin 1: 
Libertatea gândirii şi a opiniilor, precum şi liber- 
tatea credințelor religioase nu pot ti îngrădite 
sub nici o formă. Nimeni nu poate fi constrâns să 
adopte o opinie ori să adere Ia o credinţă religioa- 
să, contrare convingerilor sale, alin. 2: Libertatea 
conștiinței este garantată, art. 30, alin. 7: Sunt 
interzise [...] incitarea Ia discriminare [...], pre- 
cum și manifestările obscene, contrare bunelor 
moravuri. 

Prin scăderea demografică pe care o pre- 
supune, liberalizarea pornogratiei se poate cir- 
cumscrie elementelor constitutive ale infracțiunii 
de genocid prev. de Art. 438 din Codul penal al 
României: 

(1) Săvârşirea, în scopul de a distruge, în 
întregime sau în parte, un grup național, etnic, ra- 
sial sau religios, a uneia dintre următoarele fapte: 

b) vătămarea integrității tizice sau mintale a 
unor membri ai grupului: 

d) impunerea de măsuri vizând împiedi- 
carea nașterilor in cadrul grupului; 

se pedepsește cu detenţiune pe viata sau cu 
închisoare de la 15 la 25 de ani si interzicerea 
exercitării unor drepturi. 

România trece printr-o puternică criză eco- 
nomică şi ni se spune că nu sunt bani pentru 
salarii sau pensii, se pot găsi însă suficienți bani 
pentru susținerea cheltuielilor pe care le reclamă 
efectele dezastroase produse de pornografie în 
societatea românească: cheltuieli pentru asistența 


medicală a celor care s-au îmbolnăvit în urma 
efectelor pornografiei; cheltuieli pentru creşterea 
siguranței cetăţenilor în contextul escaladării vio- 
lenţei în cadrul privat şi public; cheltuieli pentru 
prevenirea şi combaterea infracțiunii juvenile şi a 
infracțiunii în general? Îşi poate permite România 
să asiste la disoluția familiei atâta timp cât aceasta 
constituie instituția fundamentală a statului, iar 
stabilitatea acesteia asigură conform unui mare 
număr de studii empirice rezultatele individuale 
şi sociale dezirabile!? 

Cui oare serveşte liberalizarea pornografiei 
în România? De ce nu s-ar liberaliza şi drogurile, 
căci conform tuturor studiilor pornografia acţio- 
nează asupra aceloraşi mecanisme neuronale 
precum drogul, dând dependenţă tot atât de 
repede? Ce oare ar mai rămâne pe urmă ca să fie 
liberalizat pentru a ne asigura de disoluția com- 
pletă a Statului Român? 

Având în vedere efectele pe care porno- 
grafia le are asupra poporului român în ansam- 
blul său şi a instituţiilor sale fundamentale, con- 
siderăm că toţi cei care, împotriva acestor evi- 
denţe, susțin liberalizarea pornografiei în Româ- 
nia se înscriu cu voie sau fără voie, într-o acţiune 
de subminare a Statului Român. 

Vă rugăm aşadar să modificaţi cât mai 
curând legea pornografiei astfel încât, ca cetăţeni 
români, să ne fie respectate drepturile consfințite 
prin Constituţie, aceasta atâta timp cât România 
se mai constituie într-un stat de drept. 


Asociaţia pentru Apărarea Familiei şi Copilului 
Federaţia Asociaţiilor Pro-Vita 

Asociaţia Dascălilor Români 

Asociaţia Metamorfosis 

Asociaţia Rost 

ASCOR - Suceava 

Asociaţia Familiilor Ortodoxe „Sf. Ioachim şi Ana“ 
Asociaţia Bucovina Profundă 

Asociaţia Predania 

Fundaţia Sf. Martiri Brâncoveni - Suceava 
Liga pentru Utilitate Publică 

Liga pentru Identitate Naţională 


1 Vezi, spre exemplu, Căsnicia şi binele public: Zece principii, o declaraţie pentru descrierea beneficiilor căsniciei 
şi semnată de 70 de cercetători (Princeton, N.].: Witherspoon Institute, 2008); A. ]. Bridges, “Pornography's 
Effects on Interpersonal Relationships,“ in !e Social Costs of Pornography: A Collection of Papers (Princeton, 


N.].: Witherspoon Institute, 2010). 

Fonduri pentru Centrul 
de Ingrijiri Paliative al 
Arhiepiscopiei Clujului 


cului şi Clujului a lansat în luna octombrie 

o campanie de promovare şi de strângere 
de fonduri pentru continuarea lucrărilor la 
Centrul de Îngrijiri Paliative „Sfântul Nectarie“ 
din Cluj-Napoca, începute anul trecut. Această 
campanie a început în 7 octombrie 2010 şi se va 
încheia în 7 ianuarie 2011 şi va oferi publicului 
clujean şi oamenilor de afaceri ocazia de a se fa- 
miliariza cu cel mai recent proiect social al Ar- 
hiepiscopiei, unic în Transilvania şi de o impor- 
tanță majoră atât pentru pacienţii oncologici, cât 
şi pentru familiile lor. 


rhiepiscopia Ortodoxă a Vadului, Felea- 


Calendarul și evenimentele 
campaniei 


Calendarul acestor manifestări va include 
conferințe de presă, campanii de promovare, 
expoziţii de artă cu tablouri scoase spre vânzare 
în scop caritabil, concerte, conferințe şi o gală 
caritabilă organizată la Teatrul Naţional din Cluj, 
în apropierea sărbătorii Naşterii Domnului. La 
aceste manifestări şi-au anunțat participarea şi 
sprijinul personalități din lumea culturală şi artis- 
tică, actori, medici, teologi, profesori, reprezen- 
tanți ai autorităților, dar şi oameni de afaceri. 

Deschiderea campaniei s-a făcut pe 7 octom- 
brie 2010, în cadrul Târgului de Obiecte Biseri- 
ceşti, găzduit de Expo Transilvania, printr-o sluj- 
bă de Te-deum, oficiată de Episcopul Vicar Irineu 
Bistrițeanul şi prin inaugurarea unui stand de 
prezentare a Centrului „Sfântul Nectarie“, care a 
fost deschis pe toată perioada târgului. 

Marţi, 9 octombrie 2010, de la orele 12.00, în 
paraclisul Facultăţii de Teologie din Cluj, Prea- 


sfințitul Vasile Someşanul a săvârşit slujba Acatis- 
tului „Sfântului Nectarie“, patronul spiritual al 
Centrului. 

Joi, 11 octombrie 2010, Galeria Casa Artelor 
din Cluj a găzduit vernisajul Expoziţiei Uniunii 
Artiştilor Plastici din România, în care au fost ex- 
puse, spre vânzare, tablourile donate de artişti 
din întreaga țară, sumele fiind adunate în benefi- 
ciul Centrului de îngrijiri paliative. 

Momentul de gală al acestei campanii va 
avea loc vineri, 10 decembrie 2010, începând cu 
orele 17.00, pe scena Teatrului Naţional din Cluj, 
unde actorii Dorel Vişan şi Manuela Golescu vor 
recita. psalmi şi poezii, urmate de o conferință 
susținută de actorul Dan Puric şi de profesorul 
Pavel Chirilă din Bucureşti. La acest eveniment 
Corul „Psalmodia Transylvanica“ din Cluj va 
susține un concert de colinde, iar Ştefania Stoica 
va Susține un recital de muzică religioasă de 
inspiraţie populară. 

Campania se va încheia pe data de 7 ianua- 
rie 2011, la sediul Arhiepiscopiei, printr-o confe- 
rință de presă, în care va fi prezentat bilanțul 
acestor evenimente de promovare şi nivelul fon- 
durilor colectate în beneficiul Centrului de îngri- 
jiri paliative „Sfântul Nectarie“. 


Un proiect de interes major, 
unic în Transilvania 


Acest obiectiv de interes major, care a primit 
în concesiune, din partea Consiliului Judeţean, 
un teren situat pe strada Fabricii de Zahăr nr. 51, 
din municipiul Cluj-Napoca, va avea o suprafață 
construită de 398 mp şi o suprafață desfăşurată 
de aproape 2000 mp, unde vor fi amenajate o 

DI! 








Proiect: Centru de Îngrijiri Paleative Cluj 








unitate hospice cu mai multe saloane de inter- 
nare, un centru de zi pentru adulţi şi un ambula- 
toriu de specialitate, valoarea totală a proiectului 
fiind de 2.212.850 euro. 

Serviciile gratuite vor fi asigurate de o echi- 
pă interdisciplinară, formată din medici, preoți, 
farmacişti, asistente medicale, asistente sociale, 
infirmiere şi voluntari, toți contribuind, prin spri- 
jin medical şi spiritual, la păstrarea calității şi 
demnităţii vieții celor suferinzi şi a familiilor lor. 

Lucrările la Centrul Sfântul Nectarie au 
început în toamna anului trecut, iar acum con- 
strucția este finalizată până la nivelului celui de- 
la doilea etaj. Până în prezent, Arhiepiscopia a 
investit în acest proiect 138.000 euro, iar pentru 
finalizarea în roşu a clădirii costurile se ridică la 
valoarea de 300.000 euro. 


Îngrijirile paliative în atenţia 
Consiliului Europei 


Adunarea Consiliului Europei a adoptat o 
rezoluţie care stipulează că îngrijirile paliative fac 
parte din serviciile de sănătate din țările 
europene, iar în ultimii ani, studiile au arătat că 
este o mare nevoie de îngrijiri paliative pentru 
pacienţii oncologici încă nefamiliarizaţi cu acest tip 
de tratament şi asistență. Din anchetele efectuate 
recent în rândul pacienților şi familiilor lor, dar şi 
în rândul specialiştilor, s-a tras concluzia că există 
o mare necesitate de a se organiza servicii de îngri- 
jiri paleative la domiciliu, dar o şi mai mare nevoie 
de informare şi de pregătire în domeniul paliaţiei. 

Biroul de presă al Arhiepiscopiei 
Pr. Bogdan Ivanov 

„Unirea R. Moldova 
cu România se clădeşte 
încet dar sigur“ 


Interviu cu Mircea Druc, primul şef de guvern antisovietic de la Chişinău 


- Domnule Mircea Druc, au trecut două dece- 
nii și dumneavoastră - ca să paraftazez un dicton 
pe care l-aţi lansat mai demult - „cugetaţi şi acțio- 
nați ca şi cum România ar [i reîntregită“. Ca unio- 
nist, vă consideraţi un învingător sau un învins? 

- Ca unionist, mă consider învingător. Unirea 
nu a fost decretată, ca în 1918. Acum Unirea se 
construieşte. Încet, sigur, durabil. În ultimii 20 de 
ani, calitativ şi chiar cantitativ, am reuşit mai 
mult decât în cei 20 de ani, când Basarabia era în 
componența României regale. 

- Prin ce se deosebește situația de-acum de 
cea din 1990 din Basarabia? 

- În 1990, aveam o singură speranță şi o sin- 
gură certitudine. Speranța că Imperiul Sovietic se 
va destrăma. Dar nu ştiam, nimeni nu ştia, că 
visul generaţiei mele va deveni realitate peste un 
an. Şi certitudinea? Prima undă seismică a spul- 
berat „lagărul socialist“ şi a permis unificarea 
Germaniei. A urmat a doua undă seismică şi a dis- 
părut Imperiul, care, în 1940 ne-a răpit Basarabia 
şi Nordul Bucovinei. În prezent, barierele în calea 
Unirii, comparativ cu 1990, sunt mai multe, însă 
mai puţin rezistente decât cele sovietice. 

Componenta cea mai vulnerabilă atunci era 
Bucureştiul: evenimentele de la Târgul Mureş, 
mineriadele, dezindustrializarea galopantă, pri- 
vatizarea frauduloasă şi pericolul scenariului 
iugoslav. 

Astăzi, destinele Unirii depind în mod pre- 
ponderent de voința elitelor de la Chişinău şi Bu- 
cureşti. Acutizarea „luptei de clasă“ şi politicianis- 
mul din România, precum şi mafia economică 
din Basarabia şi Transnistria reprezintă obstaco- 
le serioase. 

Principiile pe care le-am formulat în campa- 
nia electorală din 1992, când am candidat la 





preşedinţia României, sunt viabile şi fac procesul 
Unirii ireversibil. E vorba de sincronizare, inter- 
ferenţă şi transplant. 

Conjunctura externă pare a fi mai favorabilă 
decât în 1991. Atâta lume occidentală se dădăceş- 
te cu cele şase judeţe basarabene şi cele cinci ra- 
ioane transnistrene, care constituie, de fapt, două 
state, din care unul chiar recunoscut la ONU. 

- Mai ales jurnaliștii ruși și ucraineni au vor- 
bit despre un eșec Ia referendumul pentru modi- 
ficarea Constituţiei. Având în vedere că majori- 
tatea absolută a participanţilor Ia vot s-au expri- 
mat pentru alegerea preşedintelui prin scrutin 
universal, eu cred că la acel referendum a învins 
Mihai Ghimpu cu toți românii lui care gândesc la 
fel. Ce şanse are Mihai Ghimpu să intre iar în 
Parlament, să obțină din nou funcţia de preşe- 
dinte în urma alegerilor parlamentare? 

- La acel referendum a pierdut electoratul 
din Republica Moldova, prin absenteism. Şi nu e 

pentru prima oară când procedează la fel. 
Partidul Liberal, condus de Mihai Ghimpu, are 
şanse sigure să acceadă în viitorul Parlament de 
la Chişinău. Restul e pură speculație. Probabil, 
partidul cu cele mai multe voturi va alege primul 
funcţia pe care şi-o doreşte: preşedinte, prim-min- 
istru, preşedinte de Parlament. Totul depinde de 
configuraţia viitoarei alianţe constituite din par- 
tidele care vor trece pragul electoral. 

- Ce şanse mai are Marian Lupu în politică 
dacă va bascula cu Partidul Democrat spre 
Partidul Comuniștilor lui Voronin? 

- Am 0 părere mai bună despre domnul 
Marian Lupu. Nu cred că va ceda presiunilor din 
partea domnului Diacov de a face alianță cu par- 
tidul din care a plecat. Nici o eventuală sugestie a 
Moscovei nu va da rezultate în acest sens. 

- E posibil ca AIE să câștige alegerile. În aces- 
te condiții, consideraţi că trebuie mângâiată cu 
orice preț vanitatea lui Marian Lupu, care vrea 
morțiș să ajungă președinte? Este el pregătit sa 
conducă un stat cu majoritate românească, după 
ce s-a dus la Moscova să ceară binecuvântarea de 
Ia Medvedev şi de la Putin? 

- Doresc şi eu ca cele patru formaţiuni din 
AIE să intre în Parlament. Şi, cum vă spuneam, să 
se înțeleagă la împărțirea funcţiilor. Partidul cu 
cele mai multe voturi va decide primul ce preferă. 
RM nu devine republică prezidenţială. Nu pricep 
de ce se pune accent pe funcţia de preşedinte şi 
nu pe un program de guvernare, dacă mizăm pe 
o viitoare alianță? 

Nu e vorba de vanitate, ci de o funcţie banală, 
fiindcă în RM capitalul decide, şi nu preşedintele. 
Alianța a luat naştere printr-o înțelegere: Marian 
Lupu - preşedinte. Acum, după alegeri, se vor înțe- 
lege din nou. Cei care vor trece pragul. Cât priveşte 
binecuvântarea Moscovei, eu am altă părere. 

Am mai spus-o şi cu alte ocazii. Într-o cam- 
panie electorală, într-un stat precum RM, este nece- 
sar ca fiecare lider de partid să declare deschis, 
convingător şi să motiveze „ce carte joacă“ în 
materie de politică externă şi orientare strategică. 
„Cartea Moscovei“, „Cartea Bucureştiului“, „Car- 
tea Washingtonului“, „Cartea Bruxellului“ etc. 
Pentru ca electoratul basarabean - lămurit, con- 
vins - să aleagă. Faptul că e mare înghesuială prin- 


tre partidele de la Chişinău de a obţine fonduri din 
partea Moscovei e cu totul altă temă de discuţie. 

Domnul Lupu a semnat o convenţie de cola- 
borare cu partidul domnului Putin, care îşi va 
pierde în curând monopolul pe eşicherul politic 
din Rusia. Kremlinul doreşte o nouă grupare la 
guvernare în RM, dar nu ţine neapărat ca să fie şi 
comuniştii lui Voronin. 

Falia geopolitică dintre Prut şi Nistru atestă 
reaprinderea disputelor dintre Est şi Vest, nu 
doar pentru cele şase foste județe ale României. 
Rusia primeşte si trimite emisari, miniştri impor- 
tanți din UE au venit la Chișinău. 

- Cât de mult va conta în exprimarea votului 
efectul de vitrină al Uniunii Europene? 

- „Efectul de vitrină“ contează pentru o parte 
a elitelor şi pentru emigranții basarabeni. Cei de 
acasă, din mediul rural, vor vota, tradiţional, pen- 
tru reprezentanţii acelor partide care vor bate 
din poartă în poartă şi vor aduce şi „pomeni elec- 
torale“. 

- Timpurile se schimbă rapid, dar Rusia ma- 
nifestă un interes disproporționat pentru R. 
Moldova, deşi minoritatea imperială de-acolo 
reprezintă aproximativ 5-6% din totalul popu- 
Iației. Deocamdată, Ucraina tace. Să-și fi pierdut 
Kievul interesul pentru această zonă, mai ales că 
Ianukovici a dat semne politice evidente de 
reapropiere de Rusia? 

- Interesul Moscovei nu este disproporționat, 
este firesc. Se pare că strategii ruşi nu mai mizea- 
ză pe vectorul euro-asiatic. Se caută o apropiere 
de Europa Occidentală. Desigur, în condiţii cu 
totul diferite de cele din timpul imperiului țarist 
sau cel sovietic. Repet, Moscova nu mai poate 
dicta nimănui, ea caută garanţii de lungă durată 
pentru propriile ei interese vitale. 

Eu văd altfel evoluţia: Ianukovici va da semne 
evidente de distanțare de Rusia. Aşteptaţi să treacă 
iarna aceasta, care se anunță cumplită, şi vom dis- 
cuta despre orientarea Ucrainei. De asemenea, 
importante sunt, în acest plan, rezultatele 
alegerilor din Bielorusia şi relația NATO-Georgia. 

- Cât de eficiente vor ti eforturile României 
pentru sprijinirea Chișinăului, în contextul în 
care ţările europene mari par să joace de partea 
Rusiei? 

- "Tot ce întreprind acum Preşedinţia, Guver- 
nul şi Parlamentul României faţă de RM este con- 
structiv şi util. Indiferent de părerile unor critici 
de profesie. Dar să studiem istoria. Un imperiu, 
adversar din Est, ne-a dat un ultimatum şi am 
cedat o parte din teritoriul naţional. Concomi- 
tent, aliați din Vest au „convins“ România să se 
retragă dintr-o regiune a Țării, în favoarea unui 
aliat al aliaţilor României. Istoria se repetă 
necruţător şi putem prognoza în ce condiții 
România va fi convinsă să cedeze din nou. Și 
aceasta nu neapărat în favoarea Rusiei. Parcă ne- 
ar pune pe gânduri vizita recentă la Chişinău a 
celor doi foşti prim-miniştri vest-europeni 
Dominique de Villepin şi Markus Meckel. Să fie 
oare incompatibile aspiraţiile românilor cu inte- 
resele marilor corporaţii europene? Unioniştii 
urmează să studieze atent interesele SUA şi 
Israelului în zona noastră, dacă Franţa şi 
Germania vor deveni prea dependente de Rusia. 
„Unirea“ înseamnă, înainte de toate, o perma- 
nentă vigilență şi readaptare. 

- Pentru mulți, „resetarea“ lui Barack Obama 
a însemnat re-abandonarea statelor din estul 
Europei în pustiul de gheaţă. Dacă America vrea 
scut antirachetă, împreună cu Rusia, pentru 
apărarea est-europenilor, care au intrat în NATO 
tocmai ca să scape de mai vechea amenințare, ce 
puteam aștepta de Ia recenta vizită a cancelarului 
Angela Merkel la Bucureşti? 

- Ce aşteptau unii politicieni de la liderul ger- 
man? Să ne anunţe că nu vom intra în zona Schen- 
gen? Că Bruxellesul ne dă afară din Uniune, din 
cauza actualei conduceri, inclusiv pentru apro- 
prierea prea mare de Basarabia?... Absorbită de 
luptele intestine, o bună parte a clasei politice de 
la Bucureşti nici nu conştientizează ce grad de 
responsabilitate are Eterna Românie față de 
Europa Occidentală. 

Nu cunosc în istorie un episod în care ţara 
noastră să fi fost percepută drept „partener cheie 
în regiune“. Cancelarul german Angela Merkel 
consideră România un factor creativ în Partene- 
riatul Estic. O confirmare a tezei este şi deschi- 
derea în curând a Ambasadei Republicii Turkme- 
nistan în România. Sper că Bucureştiul va recepta 
adecvat decizia preşedintelui Gurbanguly Berdi- 


muhamedov de a considera relaţia cu România 
ca extrem de importantă. Anume, Caucazul şi 
Asia Centrală reprezintă principalele zone geo- 
strategice, în care Europa Occidentală aşteaptă ca 
România Să vină cu „experiența şi creativitatea 
sa“. Împreună cu Germania şi alți parteneri euro- 
peni, România se va implica creativ şi în coopera- 
rea la Marea Neagră, şi în strategia dunăreană, şi 
în conflictele îngheţate din regiune. În problema 
basarabeană, România poate conta pe „avocați 
germani“, precum Anneli Ute Gabanyi, care vor- 
bea recent cam aşa despre minoritățile din Basa- 
rabia şi drepturile lor: „În Republica Moldova, cu 
ocazia Declaraţiei de independenţă, s-a produs o 
schimbare fundamentală şi specială, în sensul că 
minoritatea etnică rusă, care însă controla totul 
în acest stat, şi-a pierdut privilegiile avute în im- 
periul sovietic şi a devenit minoritate şi din punct 
devedere politic, social, ideologic... Această mi- 
noritate, până de curând dominantă în Republica 
Moldova, consideră că pierderea unor privilegii 
este o încălcare a drepturilor sale legitime. 

În ce îl priveşte pe Barack Obama, el e liber 
să abandoneze orice, în afară de interesele capi- 
talului american, ca să nu împărtăşească soarta 
predecesorului său JFK. E o temă puţin cam com- 
plicată pentru noi, doi români, preocupaţi de 
problemele Unirii. 

- Președintele Mihai Ghimpu v-a înmânat 
Ordinul Republicii și ați acceptat această înaltă 
distincție. Cum să înțelegem acest gest din partea 
luptătorului Mircea Druc, care a refuzat să recu- 
noască Republica Molotov? 

- Sigur că este un paradox. Eu, care am mili- 
tat mereu pentru apropierea de România, am fost 
medaliat de Republica Moldova, iar nu de Țara 
mea, România. Petru Lucinschi, adversarul meu, 
care a prigonit spiritualitatea românească din 
Basarabia în timpul lui Brejnev, a fost medaliat de 
preşedintele român Emil Constantinescu, un om 
care se pretindea de dreapta. Eu nu puteam să-l 
refuz pe Mihai Ghimpu, aşa cum nu aş fi putut să-i 
refuz pe Gheorghe şi pe Simion Ghimpu. Consi- 
der că această distincţie acordată de Mihai Ghim- 
pu este o ofrandă pe drept cuvânt adusă luptei 
pentru eliberare naţională din Basarabia. 

A consemnat Viorel Patrichi 

Doi poeţi creștini, doi 
camarazi de suferință 


Era prin anul 2000, în plină primăvară, când o superbă zi de 
sfârşit de aprilie m-a introdus în universul poetic al domnului 
Dumitru Oniga. Stăteam de vorbă cu vărul meu, Victor Leahul 
când poștaşul mi-a adus un plic mai voluminos ce promitea o 
carte. Aşa a şi fost. În plic se afla volumul de poezii Novissima 
Tristia (1948-1989), Ed. „Cuvântul nostru“, Suceava, iulie 1998. 
Pe fila de titlu se afla un autograt Dumitru Oniga și o frumoasă 
dedicație: „Doamnei Aspazia Oțel Petrescu, cu toată simpatia şi 
admirația, câteva gânduri și sentimente din durerile noastre.“ 


Aspazia Oțel Petrescu 





şi fostul deţinut politic Dumitru Oniga. 
Vărul meu a luat în mâini cartea, în mod 
vădit marcat de o puternică emoție. Alături de 
domnul Oniga, Victor a petrecut amar de zile ne- 
gre la Noua Culme şi la Periprava. O caldă priete- 
nie s-a înfiripat între cei doi bucovineni ce se 
aflau împreună pe un vitreg colț de vreme în sta- 
tornică slujire a aceluiaşi sfânt ideal. Fratele Du- 
mitru Oniga a intrat în vâltoarea închisorilor 
aproape copil, la 16 ani, şi s-a maturizat pe nico- 
vala suferinței, în flăcările durerilor ce nu aveau 
nici chip, nici nume pentru o ființă atât de tânără. 
Dumitru Oniga este atins de aripa binecu- 
vântată a talentului de poet care l-a ajutat să se 
salveze pe sine din multe situaţii limită şi i-a încăl- 
zit pe mulți dintre fraţii săi de ideal şi de suferință 
la flacăra iubirii sale sublimate în înaripatele sale 
versuri. Numai bunul Dumnezeu ştie câţi dintre 
aceştia au plecat pe drumul cel fără de întoarcere 
murmurând stihurile scrise fie de Radu Gyr, fie 
de Nichifor Crainic, fie de Dumitru Oniga, fie de 
alți dăruiți, toate izvorâte din inima lor caldă şi 
din mintea lor inspirată. 
Victor a plecat, după ce m-a informat despre 
talentatul său prieten, iar eu am rămas cu No- 
vissima Tristia, pe care l-am parcurs cu sufletul în 


E ra cel de-al treilea volum publicat de poetul 


genunchi. Nu poate mintea să înțeleagă cum a 
fost posibil să fie create frumoasele poeme ale 
„...Tristiei“ în condiţiile temniţei comuniste, când 
o mină de creion de un centimetru şi un petec de 
hârtie ceva mai răsărit de un timbru putea să te 
coste sănătatea sau chiar viața. Cum le va fi năs- 
cut fratele Dumitru Oniga? Zgâriate pe o cojiță de 
săpun, pe un geam mânjit cu humă, pe un colţ de 
perete mai ferit de ochii prigonitori sau pur şi 
simplu imprimate cu acul gândului pe fila credin- 
cioasă a memoriei. Cert este că poeziile „Tristiei“ 
au fost învăţate pe de rost şi au plecat în limbajul 
morse să aline dureri, să ostoiască răni ustură- 
toare, să aştearnă o fărâmă de cer pe un suflet 
nefericit. 

Am citit poeziile Novissimei Tristia la lumina 
sufletului meu de întemnițată şi îmi place să cred 
că am înțeles până în profunzime sensul univer- 
sului creat cu atâta har scriitoricesc, altfel nu pot 
să-mi explic de ce am vărsat torente de lacrimi pe 
cuvintele mărturisitoare de iubire şi de jertfă şi 
de ce simt nevoia să recomand cu insistență, mai 
ales tinerilor cititori, să intre în universul acestei 
noi plângeri cu parfum de Pont Euxin şi s-o facă 
într-un spirit de cuvioasă pătrundere. 

Aş vrea să lămuresc pe scurt de ce l-am apro- 
piat pe Dumitru Oniga de Nichifor Crainic. Sigur, 
nu numai pentru faptul că au urcat împreună 
Golgota „spaţiului mioritic“, ci şi pentru alte cel 

puţin două aspecte întemeiate. În primul rând, 
însuşi Dumitru Oniga mărturiseşte că Nichifor 
Crainic a avut o însemnătate deosebită în evolu- 
ţia sa ca poet. Într-o bună dimineaţă, profesorul 
Ion Halmaghi l-a prezentat lui Nichifor Crainic. ÎL 
avusese profesor la Universitatea din Cluj şi voia 
să-i atragă atenția asupra acestui bucovinean 
care, cercetat de muze, a compus câteva poezii în 
iadul temniţei. 

Dumitru Oniga a fost copleşit de o puternică 
impresie: cunoscuse un om deosebit care, în acele 
condiţii groaznice, crease poezii nemuritoare ce 
se învățau şi se răspândeau ca o rugăciune şi care, 
în clipe de descumpănire şi deznădejde, se 
recitau şi aduceau frumuseţe şi mângâiere. După 
această primă întâlnire, tânărul bucovinean se 
interesa unde lucra marele poet şi îl căuta pentru 
a sta de vorbă cu el. Până atunci nu se luase în 
serios, făcea versuri la diferite ocazii sau când îl 


domina câte un sentiment deosebit. Nichifor 
Crainic l-a îndemnat să-şi ia talentul în serios: „Ai 
talent, versul tău are muzicalitate, ştii să îmbini 
melodios cuvintele, sună bine; perseverează şi 
vei ajunge să faci lucruri frumoase! Nu te lenevi, 
termină cu facilităţile, munceşte pe fiecare vers, 
pe fiecare cuvânt.“1. De fiecare dată, magistrul se 
bucura să-şi vadă novicele: „Întâi mă punea să 
recit noutățile. Mă corecta, îmi schimba unele 
cuvinte, îmi dădea unele sugestii şi multe multe 
îndemnuri.“2. 

Dumitru Oniga consideră că a avut mare 
noroc să-l întâlnească pe eminentul magistru. A 
exercitat o mare influență asupra evoluţiei sale, 
momentul a fost o cotitură în viața sa. Dacă a con- 
tinuat să scrie, în mare parte, se datorează insis- 
tenţei lui Nichifor Crainic. EI la pus să lucreze 
serios în vederea viitorului, îl saluta de fiecare 
dată cu: „Ne vedem la Gândirea, bucovinene!“3 





Dumitru Oniga împreună cu fiica sa, 
Ia cîțiva ani de Ia eliberarea din Periprava 








1 Dumitru Oniga, Urme, lacrimi, sânge, morminte, Suceava, Editura Lidana, 2007, p.107. 


2 Ibidem, p.107. 
5 Ibidem. 

În al doilea rând, apropierea dintre cei doi 
poeţi se datorează faptului că viziunile intime 
despre lume şi valori ale celor doi au o mare si- 
militudine. Această similitudine este determinată 
de faptul că ambii sunt adepţii aceloraşi idealuri 
şi, pe cale de consecință, victimile aceloraşi con- 
jucturi istorice. Deci ei abordează marile teme ale 
aceloraşi adevăruri care le traversează opera. 
Acesta a şi fost îndemnul magistrului către emu- 
lul său: „Umple-ţi, flăcăule, hambarele sufletului 
cu toate durerile şi speranțele noastre, ca să 
putem pune temelii solide pentru tot ce vom face. 
Căderile actuale sunt groaznice, umilințele sunt 
cumplite, iar redresarea trebuie să fie pe 
măsură.“ 

Departe de mine gândul de a face o paralelă 
între cei doi pentru a argumenta în ce măsură se 
apropie sau se diferenţiază calitatea ideilor mora- 
le, adâncimea ideilor filosofice şi cât de asemănă- 
tor au simțit spiritele lor alese să reacționeze la 
realitatea meschină, mizerabilă, în condiţiile 
politice şi economice ale timpului blestemat, ieşit 
cu totul din tiparele firescului sau până la ce nivel 
s-a ridicat arta fiecăruia, cât de apropiate sunt 
izvoarele miraculoase capabile să regenereze 
cangrenele sociale, să aducă în lumea debusolată 
dorul de viață adevărată, de pace, de lumină, de 
dragoste, de bună învoire. 

Mă rezum Să spun că viziunea intimă despre 
lume şi valori a celor doi sparge limitele timpului 
şi spațiului pe o traiectorie infinită şi conferă sen- 
timentelor o amploare care tinde spre o expe- 
riență fundamentală. Această tendință funda- 
mentală va determina structura operei asemănă- 
toare în tematica abordată, dar personalitatea 
artistică va crea stilul personal inconfundabil. 
Ambii au o personalitate creatoare bine contu- 
rată, deci nu se poate stabili o filiaţie între cele 
doua opere. Forma stilistică îi personalizează. 
Nichifor Crainic şi-a folosit experiența tocmai 
pentru a facilita conturarea personalității artis- 
tice a ucenicului său, ceea ce îi diferențiază sau, 
mai bine spus, îi individualizează. 

În opera lui Nichifor Crainic, accentul cade 
pe mistic, metafora nobilă, subtilă este străbătută 


4 Ibidem, p.106. 


de fiorul mistic care subliniază valorile clasice: 
armonie, cadență, rimă... Tensiunile sunt stăpâ- 
nite, ordonate într-o severă şi clasică arhitecto- 
nică a versului. În opera lui Dumitru Oniga, ac- 
centul cade pe elegie, chiar titlul operei No- 
vissima Tristia trimite la elegie. Metafora este mai 
apropiată de omenesc, versul este mai puţin ri- 
guros şi se desfăşoară într-o cadență interioară, 
cu coloratură elegiacă. 

Voi încerca să explic prin citate câteva din 
temele esenţiale abordate de Dumitru Oniga în 
poezia sa. O fac pentru a vă incita să poposiți, 
iubiţi cititori, în „...Tristia“, pentru a vă bucura de 
frumuseţe şi pentru a aprecia în ce măsură 
Dumitru Oniga este cu adevărat răsfățat de muza 
poeziei lirice „Polymnia“. 


Tema poetului mesianic: 


„Poetul este atât de fragil 
Floare sălbatică de april 
Creşte singuratică 

Avidă de soare, de libertate, 
Înfloreşte în eternitate. 


Poetul e firav, prea firav, 

Într-un ev bolnav 

Ce alterează, degradează, deformează, 
Nu poate trăi ca târâtoare 

Se închistează, dispare. 


Doar versurile, gândurile, flacără pură, 
Dăinuiesc din gura-n gură, 

Răsar din foşnet, din susur, din picătură, 
Ca un izvor subteran 

Izbucnesc artezian 

Aşchii de stele, fărâme de lună 

Pentru-o lume mai bună. 


În vremi de violență, opresiune, de silnicie 
Poetul e scânteie, solie, 

Cuvintele-i sunt trâmbițe ale dezrobirii, 
Fulgerări de topoare, coasele răzvrătirii, 
Explozii, tăişuri, şuvoaie, 

Poetul e vestitorul timpurilor ce o să vină ...'5. 


5 Dumitru Oniga, “Poetul“, în Novissima Tristia (1948-1989), Suceava, Editura Cuvântul Nostru, 1998, p.93. 

Tema dragostei jertfitoare 
și a puriticării prin suferinţă: 


„Ca să spălăm faţa lumii 

Să-i facem un chip omenesc, 

Am luat tinerețea 

Cu toată dragostea de care este capabilă 
Şi am lăsat să fie sacrificată. 

Numai durere şi lacrimi, 

Cât mai multe lacrimi 

Pentru o față atât de hidoasă şi mare. 


Orice dram de bunătate 

Sau de omenie pe pământ, 

Trebuie plătit cu suferință? 

Orice strop de iubire, cu sânge? 

De câţi crucificaţi mai e nevoie, 

Pentru a înfăptui această operă umană? 


Luaţi, fraţii mei, ce a mai rămas din 
viața mea, 
Puneţi şi voi un grăunte de dragoste 
Cât puteţi, cât vă lasă inima, 
Să ştiţi că totul se va transforma în durere 
În lacrimi, 
Ca să spălăm fața lumii 
Să-i facem un chip omenesc...“6. 


Tema iubirii materne: 


„ Într-o câmpie opacă, 

la capătul lumii, 

Dau de o femeie săracă. 

Cu o mână întinsă cerşea 
Purta pe umeri o traistă, 

Dar pe acolo nimeni nu trecea. 


Mă uit mai bine 

- dar asta e mama, 

Cu traista ce-mi aducea mâncarea! 
Vai, de când am plecat 

A ajuns cercetoare. 


Mă apropii şi îi îngenunchez la picioare: 
- Mamă! Ea însă nu mă vedea 


Cu mâinile întinse 
Cerşea infinitului viaţa mea“. 


Tema carităţii: 


„Când am fost aruncat 

În acea celulă întunecată, 

O masă de carne însângerată, 
Ştiinţific schingiuit, 
Sistematic zdrobit 

De maieştrii în arta uciderii personalității, 
Niciodată nu mi s-a părut 
Viaţa mai inutilă. 

Nu aş fi cerut 

Nici libertate, nici milă 

Ci doream puternic să mor, 
Să părăsesc fără regret 

O lume absurdă. 


În această atmosferă de teroare 

Când tremura de groază fiecare, 
Nimeni n-ar fi crezut 

Că poţi apărea, tu, necunoscut prieten, 
Să-mi prinzi în palme fața 

Cu inima caldă, cu priviri îngrijorate, 
Riscându-ți viața. 


M-ai dezbrăcat, m-ai spălat de sânge, 
Mi-ai oblojit fiecare lovitură, 

Ai plâns în locul meu 

Căci eu nu mai puteam plânge 

Şi-ai stins orice ură 

Ce se zbătea în privirea-mi de gheaţă. 
Ţi-ai scos cămaşa 

Şi-ai pus-o pe rănile mele, 

Ţi-ai luat puțină mâncare 

Şi m-ai hrănit ca pe-un copil 
Implorându-mă să încerc să înghit. 
M-ai susținut în orice slăbiciune, 

În orice neputinţă 

Ca să mă redai mie însumi. 


Poate azi aş fi îngropat 
Sub cerul însetelat, 
Într-un câmp de plumb, 


6 Dumitru Oniga, Un chip uman (mesaj), p.35. 
7 Dumitru Oniga, Cerșetoarea, p.149. 

Pe unde creşte porumb, 
Ca celelalte toate 
Cimitire uitate. 


Poate fi vreun cuvânt, 
Poate fi vreun pedestal 
Ca să te ridic cât meriți, 
Omenie? 


Pe urmele rănilor mele 

Urcând pe timp în sus, 
Întâlnesc mâna ta, prieten drag, 
Mâna lui lisus“8. 


Tema demnităţii: 
„Am făcut un jurământ 


Pentru credință, pentru pământ, 
Pentru cuvânt, 


Pentru tot ce am în mine bun şi sfânt. 


Dacă vreodată voi şovăi, 
Paşii mi se vor împletici, 
Sufletul meu se va îndoi, 
Fără crâcnire, fără şoaptă 
Îmi voi arde mâna dreaptă. 


Iar de cumva voi căuta să mă înşel, 
Să fug, 

Fraţii mei, fie-vă milă, 

Nu mă lasaţi să fiu mişel, 
Puneţi-mă pe rug”. 


Tema libertății şi puterea cuvântului: 


„Cuvântul meu stă ascuns, pitit, 
Nu poate fi rostit, 

E hulit, calomniat, urmărit, 

Nu se aude, nu răsună 

În amiază ori în nopţi cu lună. 


Cuvântul meu nu este vorbă goală, 
Palavre, mistificare, amăgeală 


83 Dumitru Oniga, Omenie, p.23. 
9 Dumitru Oniga, Jurământ, p.125. 
10 Dumitru Oniga, Cuvântul meu, pp.113-114. 


Ori speculaţii trase de păr, 
Utopie, minciună. 
Cuvântul meu este adevăr, 
Explozie, furtună. 


Clatină tronuri, fotolii aurite, măriri, 
Ziduri, turnuri de pază, împrejmuiri, 
Demască asuprirea, tirania, hoţia, 
Exploatarea, silnicia. 

Strigă, urlă, cere dreptate, 

Ridică frunţi plecate, 

Spinări încovoiate, 

De aceea nu se poate 

Să răsune tare în cetate. 


Cuvântul meu este rugă în asfinţit, 
în răsărit, 


Pentru neamul robit, 

Pentru săracul înlănțuit. 

Alină rănile de bice, de jug, 

Sărută mâinile, picioarele prinse-n belciug, 
Plânge morţii fără lumânare, fără coşciug. 


Cuvintul meu este interzis 

De legi, decrete, 

Păzit de gloanţe, baionete, 

Se strecoară doar prin crăpături, 
În şoapte, ciocănituri, 

Cu o vorbă bună, o bucurie, 

Cu o speranță, o glumă, o ironie... 


Cuvântul meu arde în priviri, în vise, 
În toate nădejdile ucise 

Pe braţele umilite, robite, 

Pe spinările biciuite, 

Pe rană, pe bubă, pe vânătaie. 

Zornăie cu lanţurile Ia picioarele însângerate, 
Mocneşte în piepturi, 

Se frământă, 

Se zbate 

Să izbucnească în vifor, trăsnet, văpaie, 
Cuvântul meu este libertate“10. 

Aici este cazul să menţionez că toată cartea 
este închinată ideii de libertate : „Celor ce iubesc 
fără limite libertatea“ - după cum subliniază 
autorul în motto-ul carții. 

Aş dori să-i strâng mâna Domnului Oniga cu 
aceeaşi simpatie şi admiraţie cu care mi-a oferit 
această sublimă carte. Pentru multe merită să fie 
admirat, dar mă refer la un fapt anume. ÎL admir, 
mai ales, pentru atitudinea pe care o are faţă de 
Nichifor Crainic şi pentru cuvintele scrise în 
memoria lui: ,... s-a născut la 22 decembrie 1889 
(peste o sută de ani avea să fie ziua revoluţiei), s- 
ar cuveni să-i închinăm un gând pios pentru toate 
umilințele pe care le-a suportat, pentru frus- 
trările de neînchipuit îndurate şi pentru toate 
relele pe care le-au putut concepe minţile satani- 
ce ce au dominat secolul.“1. 


1! Dumitru Oniga, Urme, Lacrimi, Sânge, Morminte, p.107. 








Dumitru Oniga a avut noblețea să nu se sub- 
stituie judecății divine şi nu a pus în balanță limi- 
tele biologice ale omului Nichifor Crainic, cu scli- 
pirele de geniu ale poetului Nichifor Crainic. Nu- 
mai Bunul Dumnezeu ştie cum vor contrabal- 
ansa minusurile omului cu plusurile pe care şi le- 
a agonisit teologul misticii ortodoxe, poetul şi 
gândiristul. 

Mărturisesc cu mâna pe inimă că nu voi uita 
niciodată nopţile în care printre zăbrelele dis- 
perării strălucea cu litere de foc o definiție. O ci- 
tez din cotloanele memoriei întemnițate, cu recu- 
noştință, pentru că mi-a dat la vreme de răstrişte 
necontenita rotire a pământului: „Sunt candelă 
sub bolțile divine/ În haos spânzur, Doamne,/ 
Dar atârn de Tine!“ 

Dumitru Oniga, 
înainte de arestarea 
din 1948 





Poetica luminii 


Constantin Mihai 





rat, sub o formă sau alta, procesul de edi- 

tare a lucrărilor de memorialistică din 
spaţiul recluzionar comunist, s-a pus tot mai mult 
în discuţie problema valorii literaturii concen- 
traţionare. Dincolo de aspectul său memorialis- 
tic, istoriografic, primordial pentru conştiinţa co- 
lectivă, a stabilirii adevărului cu privire la trecu- 
tul nostru recent, a început să se discute şi despre 
posibila valoare estetică a acestor producţii lite- 
rare. Evident, nu mai intrau în atenţie cazurile 
scriitorilor consacraţi (Nichifor Crainic, Radu 
Gyr, Andrei Ciurunga), pentru a menţiona simbo- 
lurile creativităţii carcerale, cu un rol soteriologic 
major în alinarea suferinţei din universul închiso- 
rilor comuniste, ci numele unor mai tineri poeți 


D upă decembrie 1989, atunci când a dema- 


de talia lui Victor Ioan Pica, Dumitru Oniga ş.a, 
autori cu o bogată şi semnificativă producţie poe- 
tică, după 1990. Desigur, au existat şi unii versifi- 
catori, rapsozi ai cuvântului care nu s-au putut 
impune ulterior, invalidând orice urmă a pre- 
tinsului lor talent poetic. 

Dumitru Oniga reprezintă unul dintre poeții 
autentici, care au ucenicit la şcoala lui Nichifor 
Crainic, Radu Gyr, Cezar Flamură, precum şi a 
altor scriitori din mediul concentraţionar, un 
poet cu o operă semnificativă : Cântece triste 
(1996); Lumină şi iubire (sonete şi rondeluri, 
1997); Novissima tristia (1998); Planta acvatică 
(1999); Fiorduri (2000); Iubiri (sonete, 2004). 
Deşi opera sa poetică vede lumina tiparului după 
1990, Dumitru Oniga nu a scăpat de injuriile 
poeţilor comunişti. O dovadă grăitoare este în 
acest sens apariţia poeziei sale “Să fii poet“, în 

revista “Gazeta Transilvaniei“, creaţie primită cu 
înjurături de Adrian Păunescu, în stilul său carac- 
teristic. 

Recentul volum de rondeluri Lumini, sub- 
limele lumini (Suceava, Editura Muşatinii, 2010, 
155p), realizat în acelaşi tipar clasic al acestei 
forme poetice, oarecum în prelungirea volumului 
anterior de sonete şi rondeluri Lumină şi iubire 
(1997), reconfigurează poetica ascensionalităţii, 
a luminii mirabile, în conjuncţie permanentă cu 
analogonul iubirii. Este un tip specific de produ- 
cere poetică, în care practica semnificantului se 
intersectează cea a semnificatului în vederea ob- 
ținerii unei expresivități majore, instituind sen- 
sul în jurul simbolului (spmbolon). Nu este întâm- 
plătoare această opţiune poetică dacă ne rapor- 
tăm la tradiția de la care se revendică Dumitru 
Oniga, cea a grupării Iconar. [În 1931, roman- 
cierul şi poetul Mircea Streinul împreună cu alți 
scriitori consacraţi fondează gruparea Iconar 
pentru afirmarea literaturii bucovinene ; în 1935, 
Mircea Streinul împreună cu Liviu Rusu, sub 
patronajul reputatului sociolog Traian Brăileanu, 
înființează revista “Iconar“, la care au colaborat 
personalităţi ale culturii române interbelice: Bar- 
bu Sluşanschi, Vasile Posteucă, George Macrin, 
Leon Topa, George Drumur, Claudiu Usatiuc şi 
alții.] 

De altfel, Dumitru Oniga se autodefineşte 
sugestiv, într-unul dintre rondeluri, drept un umil 
și ultim iconar, plasându-se în această omologie 
structurală cu o importantă grupare literară şi 
culturală interbelică, Iconar, cu rădăcini puter- 
nice în atmosfera excelenţei intelectuale a Cernă- 
uților, o manifestare esenţială a culturii române 
moderne. Această umilinţă poetică de care amin- 
teşte autorul, rememorând un timp mitic al isto- 
riei culturale exemplare, pare să fie şi o chemare 
a unei tradiţii creative pe cale de aneantizare: 
“Umil şi ultim iconar/ în urma unor mari poeți,/ 
cobor din cronici cu peceți./ Vremi de restrişte şi 
amar,/ Străpuns de gloanțe, de săgeți,/ Am implo- 
ratun strop de har./ Umil şi ultim iconar/ În urma 
unor mari poeţi/ Spre culmile fără hotar,/ Mereu 
flămând de frumuseţi,/ Mă-nchin în Sfinte 
Dimineţi/ Înghenunchiat la un altar./ Umil şi ul- 
tim iconar“ (91, p.109). 


Lirica lui Dumitru Oniga gravitează în jurul 
viziunii iconariste, a unui tip de producere poe- 
tică esenţializată care armonizează verticala tran- 
scendenţei, “universul, duhul celest, trăit prin 
credință, cu mitul, simbolizat de lut şi cu viața 
reală, concretizată în dragoste“ (lon Drăguşanul, 
Dumitru Oniga, Ultim și umil iconar, p.8). 
Teofania simbolului capătă consistenţă prin con- 
juncţia fericită a mythos-ului cu logos-ul, într-un 
exercițiu anagogic de spiritualizare a suferinţei 
umane. Actul poetic transpus în marea operă se 
substituie unei soteriologii a existentului, a mo- 
delării durerii şi a suferinţei prin catharsis-ul cre- 
ativității, totul metamorfozându-se, prin practica 
curentă a anamnesis-ului, într-o diferențială divi- 
nă. Nu asistăm la obnubilarea suferinței, ci la 
transformarea ei, prin prisma credinţei, a trăirii 
spirituale intense, într-o metaforă revelatorie, 
redevabilă unui timp istoric crud, nemilos, care a 
marcat indelebil ființa umană, etapă transgresată 
prin paradigma ascensională a luminii. 

Într-un asemenea context al terorii istoriei, 
poetul nu avea cum să eludeze aspectul pedago- 
gic, aproape sapienţial al supravieţuirii prin jungla 
sau infernul supradantesc al comunismului, ge- 
nerator atât de sfințenie, dar şi de abjecţii, laşități, 
ticăloşii, de fațete imunde, ignare ale bestiarului 
uman: “Îngenunchiaţi în umilință,/ Înghitem şi 
răbdăm de toate;/ Stă pe spinările plecate,/ O nes- 
fârşită suferință./ Minciună, falsuri, strâmbătate, 
/Abuzuri ce ne amenință, /Îngenunchiaţi în umi- 
lință,/ Înghitem şi răbdăm de toate/ Pierzând 
speranță ori credință,/ Pe-aceste vremuri bleste- 
mate,/ Ne bălăcim în laşitate/ Ticăloşie, neputin- 
ță.../ Îngenunchiaţi în umilință“ (1, p.11). Re- 
cursul la lumină, la dumnezeire este singura sal- 
vare dintr-un rău permanent, constituind unica 
posibilitate de exorcizare a maleficului. Resusci- 
tarea speranţei, a credinţei în orizontul posibil 
alunei lumi a normalului, a naturalului, a firescu- 
lui ține de registrul interiorității: “Sunt Doamne, 
un pumn de durere/ Din boltă şi până-n țărâ- 
nă/ lar moartea rânjeşte hapsână, / În tem- 
nițe, beciuri, unghere.../ Şi totuşi, prin ziduri 
de fiere/ Speranța mi-ntinde o mână,/ Iubirea 
în noi să rămână/ Credința să prindă putere“ (4, 
p.14). 

Nostalgia originară poate îmbrăca chiar 
forma salutară a luminii medievale, a ipostazei 
paradigmatice cavalereşti, în căutarea Sfântului 
Graal, o conectare la dimensiunea pierdută a ros- 
tului, a noimei, chiar în această bătălie eternă 
pentru atingerea idealului, o bătălie care depă- 
şeşte orice aventură utopică : “De aş putea, dacă 
aş fi/ Un cavaler medieval,/ Cu suliță, cu scut şi 
cal/ O lume-ntreag-aş cuceri./ În slujba Sfântului 
Graal/ Pământul l-aş desțeleni,/ De aş putea, dacă 
aş fi/ Un cavaler medieval./ Poate un trăsnet m-aş 
dori/ În mersul ferm spre ideal/ Şi tot ce-i rău şi 
imoral/ Aş asana, aş curăți./ De-aş mai putea, dacă 
aş fi...“ (5, p.15). Această năzuinţă spre o lume mai 
bună pare năruită automat prin revenirea la actu- 
alitate, la ontologia nefirescului grefată pe prin- 
cipiul înşelării ca formă garantată a supravieţuirii: 
“«Noi ne facem că muncim,/ Ei se fac că ne 
plătesc»/ Şi belelele sporesc;/ Mai chiulim, mai tâl- 
hărim.../ Sigur, pare nefiresc, Viaţa totuşi ne-o 
trăim/ «Noi ne facem că muncim,/ Ei se fac că ne 
plătesc»./ Ce vedem, ce auzim/ E mai mult decât 
grotesc,/ Ei petrec, benchetuiesc,/ Noi doar su- 
praviețuim... Şi ne facem că muncim...“ (9, p.20). 

În buna descendență a tradiţiei poetice a lui 
Nichifor Crainic, Radu, Gyr, dar şi a poeticii mo- 
derne a lui Blaga, Arghezi, Ion Barbu, lirica lui 
Dumitru Oniga este un zbor neîncetat spre 
nemărginiri, în vederea transcenderii limitei, 
într-un scenariu peratologic, în care există o voce 
a unui dincolo spre care ființa, în pulsaţiile ei 
neîncetate, tinde, prin bătăia ei. Unui regim noc- 
turn al neputinței, al fricii, al terifiantului, i se 
contrapune un regim al diurnului, al diafanului, 
incandescentului luminos, modelat de ruga con- 
tinuuă spre divinitate, în sensul cuminecării cu 
verbul divin. Un eu poetic în căutarea luminilor, 
a sublimelor lumini, acolo unde să poată regăsi 
lumina sfântă din Tabor “Lumina Sfântă din Ta- 
bor/ Aştept să se aprindă-n mine,/ S-ascult Cuvin- 
tele Divine, / Să mă ridic din lut, să zbor./ Fruntea 
plecată să se-nchine,/ Să pot să plâng şi să ador,/ 
Lumina Sfântă din Tabor/ Aştept să se aprindă-n 
mine./ Să fiu iertat, biet muritor,/ Din cer, o rază 
să m-aline,/ Să simt în pieptul meu cum vine/ Un 
suflu cald, izbăvitor,/ Lumina sfântă din Tabor“ 
(10, p.21). Între atâtea pătimiri expiatoare, pe 














î Dumitru Oniga, elev [4 liceul din Suceava (anul 1942)" 


fondul unor scurte momente de răgaz, presărate 
de iubiri neîmplinite, se manifestă preeminent 
dorul pentru lumina izbăvitoare a Învierii, ca ur- 
mare a purtării cu umilință şi demnitate a crucii, 
o cruce a suferinței, dar şi a binecuvântării, o 
cruce pe care stă înscris întregul traseu antropo- 
logic, aflat sub semnul teologiei lacrimilor: 
“Învierea ta văzând,/ Lângă chipul bun şi blând./ 
Doamne Sfânt, milă cerând/ Pentru sufletu-mi 
plăpând./ Spre Lumină alergând,/ În genunchi şi 
sângerând,/ Învierea 'Ta văzând,/ Lângă chipul 
bun şi blând./ Ispăşind şi lăcrimând,/ Păcate 
vechi numărând,/ Ajutorul Tău chemând,/ Să- 
ntinzi o mână, iertând./ Învierea ta văzând...“ 
(122, p.143). 

Oscilând între angajare şi asceză, lirica lui 
Dumitru Oniga este o lirică a martiriului româ- 
nesc în esenţa sa originară, o lirică a mărturiei 
unor vremuri apocaliptice din mediul carceral co- 
munist, dar şi una plenară a mărturisirii creştine, 
a credinţei autentice şi nezdruncinate de valurile 
urgiei roşii, o lirică ce stă sub semnul proteic al 
simbolului Christic, ca marcă invariabilă a tradi- 
ției poetice creştine. În cazul de faţă, întregul uni- 
vers poetic se circumscrie simbolului diurn al 
luminii, al energiilor necreate care ţes o existență 
exemplară, sub raportul mito-poetic şi ontologic, 
deopotrivă. 

DUMITRU ONIGA 


REPERE BIOGRAFICE 


(Suceava), zonă ce poartă amprenta sim- 

bolică a compozitorului Ciprian Porumbes- 
cu. Aici, în atmosfera specială a Bucovinei, 
urmează cursurile şcolii primare. 

Este absolvent al liceului “Ştefan cel Mare“ 
din Suceava şi al Facultăţii de Ştiinţe Economice 
din Iaşi. Încă din liceu a început să scrie proză, 
dar, fiind condamnat la temniţă pe motive 
politice şi intrând în închisoare încă de la vârsta 
de 17 ani, proza i-a fost inaccesibilă - ştiut fiind 
faptul că deţinuţii piolitici nu aveau voie să aibă 
asupra lor instrumente de scris şi hârtie. A 
început să compună şi versuri, fiindu-i mai uşor 
să le memoreze decât bucăţi întregi de proză. 

Prima dată a fost arestat în martie 1942, pen- 
tru apartenență la Frățiile de Cruce, în marea cam- 
panie de distrugere a tineretului naționalist iniți- 
ată de mareşalul Antonescu. A fost condamnat la 
trei ani de închisoare şi încarcerat la Cernăuți, 
fără vină. Nu era încă legionar, dar avea să devină 
în temniță, din spirit de solidaritate cu colegii săi 


$ e naşte la 14 august 1925, în comuna Stupca 


de generaţie. Apoi a fost re-arestat şi condamnat 
în repetate rânduri: 1944, 1948, 1958. Dumitru 
Oniga a suferit aproape 20 de detenţie politică 
(închisori, lagăre, domiciliu obligatoriu). A trecut 
prin închisorile din Cernăuţi, Cluj, Alba-Iulia, 
Sighet, Satu-Mare, Noua Culme, Periprava etc. 
Din 1990, publică poezie şi proză în diverse 
ziare şi reviste din ţară şi din străinătate: Crai 
Nou din Suceava, Solstițiu din Satu Mare, Tribuna 
Transilvaniei din Cluj-Napoca, Țara din Chişinău, 
Plai Românesc din Cernăuţi, Cuvântul Românesc 
din Canada, Memento din Timişoara, Puncte Car- 
dinale din Sibiu, Permanențe din Bucureşti etc. 
Este autor a câtorva volume de versuri: Cân- 
tece triste (1996), plachetă de versuri pentru care 
i se acordă premiul “Mihail Eminescu“ de către 
Fundaţia Culturală a Bucovinei; Lumină și iubire 
(sonete şi rondeluri, 1997); Novissima tristia 
(1998), Planta acvatică (1999); Fiorduri (2000); 
Iubiri (sonete, 2004), Lumini, sublimele lumini 
(rondeluri, 2010), precum şi un volum de memo- 
rialistică Urme, lacrimi, sânge, morminte (2007). 





Dumitru Oniga, 
Ia vîrsta de 5 ani, 
alături de mama sa 

Misteriile medievale 
ale Poemelor neptice 





Elena Dulgheru 


puțin cunoscută. Ignorată, din motive ideo- 

logice (inclusiv de “ideologie literară“), de 
mediile livreşti “seculare“, ea este trecută cu ve- 
derea, din păcate, şi de enclava “dizidentă“ a “citi- 
torilor creştini“, căreia îi este - mai ales începînd 
cu cel de-al doilea volum, Rug aprins. Sonete şi 
false sonete (Ed. Christiana, Bucureşti, 2008) - 
explicit adresată. Şi asta, pe fundalul unei penurii 
aproape absolute de lirică religioasă contempo- 
rană de calitate în tirajele editoriale. 

Specificul “tradiţionalist“ declarat al jurna- 
listului, eseistului şi gînditorului creştin şi politic 
Răzvan Codrescu se regăseşte şi în opera sa poe- 
tică, încă de la primul volum (Răsăritenele iubiri. 
Fals tratat de dezlumire, Ed. Christiana, 2002), în 
cele două aspecte cardinale ale sale: recursul la 
arhaicitate şi problematica religioasă. Abordate 
atât în spirit, cât şi în literă (dar evidente mai ales 
în literă), cele două coordonate se definesc, deja, 
ca o constantă a liricii lui Răzvan Codrescu, de a 
cărei maturitate, vigoare şi personalitate bine de- 
finită se poate vorbi încă de la volumul de debut. 

Şi probabil că tocmai apartenenţa la “tradi- 
ționalism“, etichetă stigmatizată şi dezavuată y 
compris de grupurile literare oficiale (prin de- 
finiţie, “progresiste“) este cea care l-a privat deo- 
camdată pe poet de o analiză riguroasă a operei 
sale, care merită toată atenţia. 

Dacă o parte a poeziei creştine “tradiționa- 
liste“, chiar de dată recentă, tipărită în broşurele 
“de folos pentru suflet“, se defineşte prin forme 
obosite, mesaje didacticist-redundante şi expu- 
nerea declamativă a unui vocabular catehetic-or- 
todoxist, lirica lui Răzvan Codrescu se distan- 
țează în mod fericit de aceasta, retezîndu-i doar 
“ismul“, fără a o nega radical. Păstrează, adică, şi 
exersează duhul, miresmele şi reflexele Tradiţiei, 


P oezia lui Răzvan Codrescu este nedrept de 


cu plăcerea mereu trează a inventării de forme şi 
situaţii noi peste rosturi veşnic-aceleaşi. 
Redutabil plastician al cuvântului şi un eru- 
dit al formelor vechi de expresie ale limbii, pe 
care se pricepe ca nimeni altul a le supune penei 
sale artistice, Răzvan Codrescu şi-a desăvârşit vir- 
tuozitatea stihuitoare în traducerile din lirica 
renascentistă (Sfîntul Ioan al Crucii şi mai ales 
Dante - probe de foc pentru orice poet traducă- 
tor), apreciate de specialişti ca repere ale fondu- 
lui clasicist al literaturii noastre şi, în acelaşi timp, 
nesperate prilejuri de intimă cunoaştere şi empa- 
tizare cu “omul medieval“, imposibil de obținut 

pe cale strict academică. 

Şi această aventură solitară a traducătorului 
printre secole, culturi şi modusuri ale evlaviei, 
rămasă îndeobşte neîmpărtăşită cititorilor, a ro- 
dit inspirat în recentul volum Crucile pustiei. Poe- 
me neptice (Ed. Christiana, 2010). 

Deşi deosebit de stabil, încât e cazul să vor- 
bim mai degrabă de o gravitare pe aceeaşi orbită 
stilistică decât de un periplu stilistic mai mult sau 
mai puţin alambicat, ca la majoritatea poeților, 
traseul liric al lui Răzvan Codrescu e definit de o 
aproape insesizabilă deplasare dinspre moder- 
nism spre clasicism, în sensul estetic al terme- 
nilor. Şi anume, pe fundalul aceluiaşi spectru 
lingvistic, exersat cu aceleaşi reflexe lirice, şi sub 
auspiciile aceleiaşi perspective etico-religioase, 
centrul de greutate al poeziei se deplasează trep- 
tat, de la persoana 1 şi problematica vag biografis- 
tă a Eu-lui (din câteva grupaje ale Răsăritelor iu- 
biri), către problematici de mai largă generali- 
tate, dezvoltate, înşelător, în aceeaşi cheie ludică 
a cuvîntului bine strunit, şi pînă la magistralele 
expuneri dramatizate din teatrul poetic medieval 
al Poemelor neptice. Această excludere treptată a 
ego-ului auctorial din straturile vizibile ale textu- 
lui - specifică romanului clasic şi mai ales teatru- 
lui, însă străină poeziei moderne (prin excelență, 
confesive) - este una dintre notele definitorii ale 
poeziei codresciene. 

Providenţial închinate “Răsăritului de jos/ 
întru bucuria/ şi spre asaltul/ Răsăritului de sus“, 
Poemele neptice trasează un arc ideatic între filo- 
bizantinismul (sau orientalismul) savant şi deca- 
dent al unor Ion Barbu şi Mateiu Caragiale şi per- 
spectiva mult mai stenică, asumată şi verticali- 
zantă a literaturii religioase a Evului Mediu asu- 
pra Veacului de Aur al civilizaţiei creştine: Bi- 
zanţul. “De-s mort sau viu, e totu-n ghicitură,/ dar 
vor crăpa oglinzile pe rînd / şi-o fi în mine-atita 
nemăsură / că-n slava Ta mă voi topi arzând...“ 

Ciclul Poemelor neptice e un lanţ de misterii 
ascetice creştine, compuse cu tot arsenalul artis- 
tic al dramaturgiei şi liricii renascentiste, trans- 
puse din pagina zgârcită în detalii de Pateric, în 
concretețea fabulei şi-n ritmul robust şi precis al 
versului. “Făţarnic el, uitîndu-se-n țărînă,/ fățar- 
nic eu, uitîndu-mă-n văzduh - / iar împrejur pus- 


tia-ntinsă pînă/ la crucea cărnii cînd se face duh“. 
Rugi, dialoguri, dispute dintre călugăr, diavol şi 
Dumnezeu, momente epice şi dramatice consu- 
mate în acelaşi triunghi de personaje construiesc, 
în cheie empatetică, o atmosferă de evlavie me- 
dievală, atipică poeziei moderne. “Pahomie poa- 
te şi Pahomie știe -/ aşa zic toți şi-s plini de 
pietate, / şi li-i nădejdea, mulțămită ţie,/ ca fieru- 
ncins, cînd faurul îl bate“. Jocuri savante de 
cuvinte, ca şi patima, asumată cucernic ca vino- 
vată, pentru savoarea materialităţii concrete, ase- 
zonate cu răsturnări de situaţii, demascări pe 
ultimă strofă şi finaluri neaşteptate, specifice dra- 
maturgiei renascentiste şi baroce - sînt tributare 
unor Dante, Cervantes, Rabelais ori chiar dialo- 
gurilor shakespeariene (cine se mai încumetă azi 
să apeleze la asemenea referințe?!), iar nu, ad lit- 
teram, poeziei lirice. “Smeririi tale cuvios mă 
plec,/ dar bine ştiu şi ce, şi cine eşti;/ iar câte ştiu, 
pe toate le întrec/ chiar vorbele cu care te sme- 
reşti“. 

De aceea, este o naivitate a le cataloga drept 
“tratate ascetice în versuri“ şi a le aplica în con- 
secință (aşa cum s-a făcut) arsenalul analitic al 
teologului ori al “judecății duhovniceşti“. Să nu 
uităm, “tratatele de dezlumire“ codresciene, ne 
şoptise odinioară autorul, sînt “false“ (la fel cum 
nu toți psalmii arghezieni conduc spre evlavie)! 
Ceea ce nu înseamnă că sînt “mincinoase“ ori 
“maligne“, ci că acceptă un multiplu strat de rea- 
lități, modele şi referințe (culturale, biografice, 
aparţinînd tradiţiei ascetice), între care poetul îşi 
exersează registrul creativ. Şi ceea ce nu înseam- 
nă, de asemeni, că experiența lirică a autorului 
nu este relaționată cu cea duhovnicească, însă nu 
putem pune semnul echivalenței între cele două: 
cititorul trebuie să-şi asume, cu luciditate, 
condiţia de lector ori spectator, iar nu pe aceea 
de... confesor al poetului! 

Nu trebuie să trecem cu vederea filiațiile 
directe, la nivelul limbii şi apoi al sensibilităţii 
religioase, cu lirica unor Arghezi şi mai ales 
Valeriu Anania. “La avva Nil stau diavolii ciopor,/ 
din fund de rîpă pînă-n vârf de grui,/ şi ar crăpa în 
patru spița lor/ de-ar fi-n pustie toți asemeni lui// 
[...] Vor să-l muncească şi-s muncii de el,/ şi 
fierbe ciuda-n ei cu boloboace,/ dar nu le scade- 

afurisitul zel/ şi nu i-ar da în ruptul cozii pace!“. 
Discreta cheie ludică şi predilecţia pentru 
şlefuirea formei pînă la fluenţele lingvistic-epi- 
curiene ale lui Coşbuc (la care autorul se 
raportează ca traducător), lăsînd astfel oarecum 
în urmă elevația şi căutarea spirituală (aşa cum 
sînt statuate de poezia religioasă a secolului XX), 
îi sînt tributare mai ales acestuia din urmă. 

Generoasă în formă şi neaşteptată în mesaj, 
“anti-modernă“, deci cu atit mai necesară, poezia 
lui Răzvan Codrescu încă îşi aşteaptă cititorii şi 
exegeţii. Locul ei în lirica contemporană 
românească, chiar dacă nu e încă identificat, nu 
poate fi unul minor. 


Al treisprezecelea poem neptic 


AVVA ŞI ÎNGERII 
de Răzvan Codrescu 


Acelui avvă GetikOs i-au spus, 

căci se trăgea din Pontul unde-odată 
Andrei, întîi-chematul lui lisus, 

a răsădit credința-adevărată. 


Și povestesc de dînsul cei bătrîni 
că mulți veneau să-l caute-n pustie, 
dar așteptau şi şase săptămîni 

să ias-un ceas afară din chilie. 


Cît n-ațipea, el se ruga întruna 

și gropi făcuse cu genunchii-n stei, 
iar îngeri de-au venit să-i dea cununa, 
a aruncat cu cîrja după ei. 


“Să-mi daţi cununa Domnul v-a trimis 
cînd copt voi fi de marele soroc, 
dar voi trăind pe veci în paradis, 
de-al vremii mers habar n-aveţi deloc! 


Mai trebui timp şi zdroabă, căci păcatul 
atîrnă greu cît anii mei pierduţi 

şi nu voiesc să creadă Nefirtatul 

cam tilhărit cereştile virtuți. 


Tu, Doamne, ştii ce zic, deşi eşti gata 
să pui înaltă mila Ta proptea 














nevredniciei mele ce lăsat:a 
mai mult pe Tine crucea ei cea grea. 


Nu-s nesmerit, ci doar pornit pe mine 
și rîvnitor de dragul Tău să-mi fac 
pînă la capăt lenea de rușine, 

spre-a nu părea de-atita dar sărac. 


Nu vreau vrăjmaşul mindru să rămînă 
că n-ai avut în mine cît ai pus, 

ci crunt să ardă-n ciuda lui bătrînă, 

pe jaru-ndreptătirilor de sus!“. 


Tirziu, cînd fu măsura lui deplină, 
sui şi avva GetikOs Ia cer, 

dar zic cei vechi că vreme nu puțină 
s-a mai căit în hruba lui stingher. 


Și azi pe stîncă urma se mai vede 

a cîrjei azvîrlite cu năduh... 
Poveste-o fi, dar celui care-o crede - 
ferice ui de-a fi sărac în duh! 

Teologia smereniei 


Prof. Dr. Const. MIU 





| n peisajul poeziei noastre interbelice de inspi- 


rație religioasă, lirica lui Tudor Arghezi ocupă 

un loc aparte, pentru că atitudinea psalmistu- 
lui diferă de cea lui Voiculescu, Blaga, Crainic şi 
Pillat. 

În viața autentic creştină, smerenia are un 
rol fundamental, căci, fiind “o cunoaştere de sine 
în raport cu Dumnezeu“! ea întreţine urcuşul du- 
hovnicesc al credinciosului. Vorbind despre sme- 
renie, doi dintre Sfinţii Părinţi arată că aceasta 
este “virtute dumnezeiască şi haină domneas- 
că“2, aflându-se la “începutul urcuşului“3 duhov- 
nicesc. 

În cele ce urmează, vom releva felul cum 
transpare smerita cugetare din psalmii arghezieni. 

Caracteristica esenţială a psalmistului ar- 
ghezian este căutarea acelui deus absconditus de 
care vorbeşte Nicolae Balotă în cartea sa Opera 


Tudor Arghezi 





lui Tudor Arghezi. În acest sens, se poate vorbi de 
o adevărată poetică a căutării divinității. La T. 
Arghezi, psalmistul nu se mulţumeşte doar cu 
simpla căutare sau plăsmuire a divinității, ca în 
psalmul Ruga mea e fără cuvinte. “Ruga mea e 
fără cuvinte, / Şi cântul, Doamne, mi-e fără glas./ 
Nu-ţi cer nimic. Nimic ţi-aduc aminte./ Din veşni- 
cia ta nu sunt măcar un ceas.// Nici rugăciunea, 
poate, nu mi-e rugăciune,/ Nici omul meu nu-i 
poate omenesc./ Ard către-tine-ncet, ca un tăci- 
une,/ Te caut mut, te-nchipui, te gândesc.“ Din- 
colo de nota dubitativă, din versurile citate trans- 
par două aspecte specifice isihiei: împuținarea 
cuvintelor, cale ce “duce mai aproape de Dum- 
nezeu“t şi dorul de posesiune a divinului, acest 
din urmă aspect luând forma unei combustii 
interne. 

Căutarea sacrului presupune două dimensi- 
uni: una exterioară, iar cealaltă interioară. Cea 
exterioară capătă aspecte panteiste: “Mă uit la 





1 Pr. Dr. Ion Bria, Dicţionar al Noului Testament, Edituralnstitutului biblic şi de Misiune al BOR, Buc., 1984, p. 


453, 
2 Cf. Sf. Filotei Sinaitul 


3 Cf. Cuviosul Nichita Stithatul (Notele 2 şi 3 în Pr. loan C. Teşu, Teologia necazurilor, asociaţia Christiana, Buc., 


1998, p. 120, 121). 


45 Pr. Prof. Dr. Dumitru Stăniloaie, Spiritualitatea ortodoxă, Editura Institutului biblic şi de Misiune al BOR, Buc., 


1992, p. 241, 213. 

flori, mă uit la stele;/ Eşti chinul dulce al tristeţii 
mele./ Mă uit în mine, ca-ntr-o chilie,/ Mă uit în 
ceruri, în Împărăţie,/ Mă uit în gol, mă uit în vizu- 
ini./ Te caut printre spinii din grădini,/ Dau bu- 
ruienile deoparte, de otravă,/ Şi pipăi locul urmei 
tale cu zăbavă./ Străbat călare şesul, cucuruzul:/ 
Te caut cu vederea, cu auzul,/ Mă plec la tran- 
dafiri şi le miros/ Bobocii din tulpinile de jos.// 
Fuseşi în toate şi te-ai dat în lături.“(Mă uit la 
flori). Să spunem că aici se pune accentul pe actul 
căutării, prin repetarea verbelor a se uita şi a 
căuta la indicativ prezent, sugerând o acțiune 
durativă, trudnică. În fond, în poezia Mă uit la 
flori, avem de-a face cu ceea ce Părintele Stăniloa- 
ie numeşte contemplarea lui Dumnezeu în na- 
tură Aceasta este “treapta premergătoare a con- 
templării Lui nemijlocite.“7 Se poate lesne obser- 
va că psalmistul “nu limitează firea celor văzute 
numai la orizontul simţurilor, ci cercetează cu 
mintea în chip înțelept rațiunea din tiecare tăp- 
tură “8 spre a-l descoperi pe Creator ($.n.). 

Dimensiunea interioară (care vizează 
sinele) comportă o serie de întrebări retorice, în 
cascadă: „Cine eşti tu, acel de care gândul/ Se- 
apropie necunoscându-l?/ Cui cere milă, sprijin şi 
putere/ Neştiutor nici cum, nici cui le cere?“(Făr-a 
te şti decât din presimţire) sau “Tu eşti? L-am în- 
trebat. Că mi se pare/ Să te cunosc dintr-o ase- 
mănare.“(Mi se pare...) 

Psalmistul este obsedat de ideea absenței 
sacrului şi, implicit, a singurătăţii chinuitoare a 
profanului, încât versurile capătă, la un moment 
dat, accentele unui bocet, în tonalitate de lamen- 
tatio: “Tare sunt singur, Doamne, şi pieziş/ Copac 
pribeag uitat în câmpie,/ Cu fruct amar şi cu frun- 
ziş/'Ţepos şi aspru-n îndârjire vie“(Tare sunt sin- 
gur). De remarcat că “La senzaţia de trudă acumu- 
lată“ - care se desprinde din aceste versuri citate 
mai sus - “se adaugă, în plan metafizic, o alta, de 
solitudine existenţială.“ Drama solitudinii psal- 
mistului, din Tare sunt singur... e pusă în lumină 
atât la nivel imagistic (copacul pribeag, uitat în 


6,7,8 Pr. Prof. Dumitru Stăniloaie, op. cit. p. 164-165. 


câmpie, toposul - câmpia - având aici rolul de a 
releva, prin întinderea practic incomensurabilă, 
ideea de aneantizare, idee augmentată de cei doi 
determinanți ai substantivului copac - dublul 
vegetal al psalmistului - „pribeag“ şi „uitat“), cât 
şi la nivelul procedeelor artistice: remarcăm folo- 
sirea excesivă a epitetelor cu valoare descriptivă, 
spre a ilustra degradarea profanului, ca urmare a 
absenței sacrului. Sub aspect teologic, “Cea dintâi 
formă de smerenie produce întristare şi descura- 
jare, cu privire la noi înşine şi la neputința firii 
noastre...“10 Întristarea şi descurajarea dau tonul 
de lamentatio de care vorbeam. 

Obsedat de această singurătate sfâşietoare, 
psalmistul va recurge la îmboldirea Tatălui 
Ceresc: “Dacă-ncepui de-aproape să-ţi dau ghes,/ 
Vreau să vorbeşti cu robul tău mai des.“(Nu-ţi cer 
un lucru prea cu neputinţă). Să reținem că aceas- 
ta este o modalitate de manifestare a smeritei 
cugetări, căci ea “este fereastra sufletului nostru 
(...) deschisă mereu către Dumnezeu...“!! Ideea 
absenței sacrului este evidenţiată sub aspectul 
temporalității, prin două metafore: “De când 
s-a-ntocmit Sfânta Scriptură/ Tu n-ai mai pus 
picioru-n bătătură/ Și anii mor şi veacurile pier/ 
Aici sub tine, dedesubt, sub cer.“(s.n.). 

Neputința limitatului de a cunoaşte şi a 
cuprinde nelimitatul este sugerată metaforic de 
către Tudor Arghezi în psalmul Ruga mea e fără 
cuvinte cu ajutorul unei imagini vizuale: “Sunt, 
Doamne, prejmuit ca o grădină,/ În care paşte-un 
mânz.“ Imaginea aceasta relevă o altă modalitate 
de manifestare a smeritei cugetări a psalmistului 
arghezian. După cum opinează Părintele Stăni- 
loaie, “Smerenia este conştiinţa şi trăirea supre- 
mă a infinității divine şi a micimii proprii (...) 
Trebuie să te faci mic de tot, mic până a te socoti 
nimic, ca să vezi măreţia lui Dumnezeu şi să te 
simți umilit de lucrarea Lui.“ Imaginea mânzu- 
lui - alter ego-ul psalmistului - pune în relief ni- 
micnicia celui care se află în căutarea celui 
Preaînalt. 


9 Constantin Ciopraga, Amfiteatru cu poeți, Editura Junimea, laşi, 1995, p. 45. 


10 Pr. 1. C. Teşu, op. cit, p. 125. 
1! Ibidem, p. 123. 
12 Pr. Prof. Dr. Dumitru Stăniloaie, op. cit. p. 115. 

Anarho-conservatorismul lui Jean Claude Michâa 
şi critica paradigmei neo-liberale 


Statul neutru sau | 
„minunata lume nouă“? 


Anca Simitopol 





țelepţi, cei mai curajoşi, cei mulți? Înce- 

pând cu Thomas Hobbes, filozofia politică 
modernă priveşte problema binelui şi a virtuţii 
cu scepticism şi ironie, înlocuind întrebarea “cine 
ar trebui să ne guverneze“ cu întrebarea “care in- 
stituţii îi pot preveni pe cei incompetenți să ne 
conducă“. Iar instituția statului liberal, expresia 
modernității, este, potrivit lui Pierre Manent, “în- 
carnarea scepticismului“. 

Cartea lui Jean-Claude Michâa, L'empire du 
moindre mal (Paris : Climats, 2007), este o invita- 
ție filozofică de a cerceta adevărurile care stau la 
baza liberalismelor actuale, precum şi conse- 
cințele ultime care decurg din chiar principiile 
liberalismului clasic, arătând că versiunea eco- 
nomică a liberalismului actual (care se defineşte 
ca “dreapta“) şi versiunea sa culturală şi politică 
(susținută de stânga contemporană) au aceeaşi 
sursă: dorința de pace şi de progres ştiinţific sub- 
sumate unei unice finalităţi, aceea a perfor- 
manței individuale. Michâa propune aici înțe- 
legerea termenului “liberalism ca forța devenită 
activă în istoria occidentală o dată cu distrugerea 
Vechiului Regim, ultimul bastion - bun sau rău - 
de tradiție. Autorul francez porneşte de la teza lui 
Karl Polanyi că, dacă până în momentul Revo- 
luţiei Industriale, economia era parte integrantă 
a societăţii care avea un scop ultim, ulterior aces- 
tui moment, economia - ca toate ştiinţele - a fost 
scoasă din totalitatea societăţii, devenind scop în 
sine sau ceea ce Aristotel numeşte crematistică, 
adică economia care are ca scop bogăţia de dra- 
gul bogăției. În acest sens defineşte Michea libe- 
ralismul, ca şi Leo Strauss, ca ideologia modernă 
prin excelenţă care, găsindu-şi legitimitatea în 


C ine ar trebui să ne guverneze? Cei mai în- 











Jean-Claude Michea 


individul abstract, autonom, a-social şi a-politic, 
nu se revendică de Ia tradiţia filozofiei politice 
clasice şi creştine, şi, astfel, descătuşează dorin- 
țele nelimitate de putere. 

Aşadar, din punctul său de vedere, asocierea 
dintre liberalism şi idealul republican (care acor- 
dă un loc important virtuților antice) sau dintre 
liberalism şi conservatorism (a cărui ontologie 
presupune o concepție holistă a societăţii incom- 
patibilă cu individualismul liberal) reprezintă o 
absurditate. Deşi poate fi obiectat că există 
diferite tipuri de liberalism - Tocqueville şi Mises, 
spre exemplu -, Michâa consideră că un libera- 
lism acomodabil tradiției nu poate exista sau mai 
bine zis nu poate supravieţui pe termen lung. 
Liberalismul actual (în versiunile sale economică 

şi cultural-politică) este pentru el liberalismul în 
forma coerentă şi inevitabilă la care trebuie să 
ajungă liberalismul în evoluţia lui istorică, 
chestiune care rămâne totuşi discutabilă. 
Filozofia liberală, potrivit lui Michea îşi are 
rădăcinile în noțiunea de progres care se înscrie 
în demersul început de Hobbes de a modela o 
“fizică socială“, adică de a organiza societatea 
după reguli “ştiințifice“ şi “imparţiale“, fără a mai 
apela la virtutea cetățenilor, precum şi în trauma 
provocată de amploarea războaielor religioase 
din secolele XVI - XVII, care a dat naștere dorin- 
ței nestăvilite de pace (pp.21-22). Citându-l pe 
Christopher Lasch, Michâa arată că noțiunea de 
progres este strâns legată de dorința prozaică de 
a-şi vedea fiecare de treburile prorprii pentru a-şi 
îmbunătăţi propria condiţie, lucru care face ca 
societatea modernă să intre în contradicție cu 
societăţile tradiționale pentru care capacitatea 
individului de a se sacrifica pentru comunitate 











reprezenta virtutea dominantă (p.29). În acest 
context, spune Mich&a, singurul război acceptabil 
devine războiul împotriva naturii, omul nemai- 
descoperind natura prin virtutea filozofică şi teo- 
logică a mirării, ci înstăpânindu-se asupra ei cu 
armele ştiinţei şi tehnologiei. 

Potrivit autorului francez, axioma liberalis- 
mului este că, dacă pretenţia anumitor indivizi 
sau entități de a deţine adevărul asupra Binelui 
generează confruntarea violentă a oamenilor, 
înseamnă că aceştia din urmă nu pot trăi paşnic 
împreună decât în prezenţa unei Puteri neutre 
din punct de vedere filozofic. Carl Schmitt remar- 
ca acelaşi lucru, adăugând faptul că este în natura 
liberalismului să neutralizeze toate conflictele 
prin devalorizarea tuturor valorilor şi transfor- 
marea lor în valori de piață, ceea ce duce la insti- 
tuirea unui adevărat “politeism al valorilor“. 
Ajungem astfel la statul “fără idei sau valori“ care, 
potrivit celebrei expresii a lui Saint-Simon, 

înlocuieşte “guvernarea oamenilor“ cu “adminis- 
traţia lucrurilor“ (p.37). De aici vine importanța 
acordată expertului şi managerului în societatea 
noastră. Legitimitatea statului liberal, potrivit lui 
Mich6a, este reprezentată de funcția sa de arbitru 
în mişcarea browniană a indivizilor-atomi con- 
curenţi, pe baza singurului criteriu de a proteja 
un individ de lezarea directă a unui alt individ. 
Dar, se întreabă Michâa, cum distinge statul libe- 
ral între lezare directă şi indirectă? Sau, spre 
exemplu, pe ce baze decide statul liberal că ridi- 
culizarea sau critica unei religii nu lezează liber- 
tatea credincioşilor? Sau ce garantează statului li- 
beral că oamenii vor face alegeri raționale (adică 
“bune“) şi că societatea nu se va transforma într- 
o societate de “demoni“? Oare nu se regăseşte 
esenţa ultimă a liberalismului în formula kantia- 
nă conform căreia instituţiile bune pot face 
funcţională chiar şi o societate de demoni? 

Însă semnificaţia cea mai importantă a pre- 
tenţiei statului liberal de a asigura coabitarea 
pașnică a indivizilor, spune autorul, constă în fap- 
tul că Dreptul înlocuieşte Binele, iar Piaţa autore- 
glată dictează conținutul social. Faptul că statul 
are pretenţia de a fi neutru înseamnă că piaţa îşi 
asumă rolul activ de a forma indivizii, prin imen- 
sa industrie publicitară şi de divertisment. 

Începutul secolului XIX a fost marcat de dez- 
baterea dintre o societate a dreptului, pe care li- 
beralii căutau să o prezinte ca pe societatea 
dreaptă, şi o societate decentă, în contextul în 
care, ca urmare a scoaterii economiei din întregul 
social, mase de muncitori (foşti ţărani despropri- 
etăriţi) au fost mutate în oraşe artificial constru- 
ite în jurul fabricilor, fenomen care a fost reluat 
mai târziu, în secolul XX - ce-i drept, însoțit de o 
violență mult mai mare -, de comunism. În acest 
context apar primele critici socialiste față de libe- 
ralism sau față de societatea creată de această ide- 
ologie care, potrivit lui Micha, “în realitate încu- 
raja comportamente indecente şi în mod vădit 
contrare demnității umane“, devenind inaccept- 
abilă din punct de vedere moral (p.44). Michea 
accentuează că primii socialişti de secol XIX au 
atras atenţia că într-o societate care nu cere mem- 
brilor ei decât “respectul indiferenţei reciproce“ 
şi, ca atare, “membrii societății nu împărtăşesc un 


minim bun simț comun, maxima vivre et Iaisser 
vivre sfârşeşte, în realitate, în vivre et Iaisser 
mourir“ (p.54). Din perspectiva lui Michâa, aceas- 
tă societate presupus tolerantă, în care visul lui 
Milton Friedman, ca Piaţa să “unească zilnic mi- 
lioane de indivizi care nu au nevoie să se iubeas- 
că, nici măcar să-şi vorbească“, devine tot mai 
real, este o lume absolut uniformizată, în care 
Celălalt apare nu ca persoană - subiect al unei 
întâlniri unice, ci ca “obiect de consum“ (pp.82- 
83). Însă paradoxul pe care-l dezvăluie L'Empire 
du moindre mal este că, pe măsură ce se întinde 
peste întreaga planetă, liberalismul, mândru de 
neutralitatea sa care-l face să apară ca un pes- 
imism intelectual, situat la egală distanță de 
Cetatea lui Dumnezeu şi Cetatea Soarelui, începe 
să semene tot mai mult cu vechii săi duşmani mai 
sus menţionaţi şi pretinde să fie adorat ca “mi- 
nunata lume nouă“. Legitimându-se pretutindeni 
printr-o critică extrem de vocală a utopiei, libera- 
lismul sfârşeşte astfel prin a deveni cea mai per- 
versă formă de utopie. 

Influențat în gândirea sa politică de George 
Orwell, Michâa critică atât stânga cât şi dreapta, 
în măsura în care acestea devin gigantice sisteme 
al căror scop este progresul de dragul progresu- 
lui - şi care pornesc de la postulatul fals că pro- 
gresul moral urmează în mod necesar progresu- 
lui tehnic -, alungând astfel ființa umană din 
lume. Din perspectiva lui Orwell, nu putem 
înţelege adevăratele diferențe dintre ideologia 
liberală şi cea communistă decât dacă înțelegem 
că cele două au acelaşi punct de plecare: viziunea 
negativă asupra omului, dezvoltată în Europa 
secolului XVII. În măsura în care acceptăm postu- 
latul că oamenii nu sunt motivaţi decât de iubirea 
de sine, rămânând indiferenți faţă de ceilalți, 
avem două soluţii, potrivit lui Orwell: fie accep- 
tăm, precum liberalii, oamenii aşa cum sunt şi, pe 
baza egoismului lor pe care piaţa este liberă să-l 
stimuleze la maximum, construim statul liberal 
neutru, fie rămânem ataşaţi, precum comuniştii, 
de acel “empire du bien“ şi atunci începem fabri- 
carea omului nou (pp.162-163). 

Pe urmele lui Orwell, Michâa propune o 
“stângă conservatoare“ sau ceea ce se numeşte 
“anarhismul Tory“ care porneşte de la ideea că 

omul, nu productivitatea sau progresul, este 
măsura tuturor lucrurilor. Modernitatea reprez- 
intă o tensiune pentru ambii filozofi întrucât 
ambii refuză pe de o parte ierarhia caracteristică 
vechii ordini, anterioare Revoluţiei Franceze, şi 
vor pe de altă parte să reunească principiul egali- 
tății, pus în practică de modernitate, cu principiul 
holist specific societăților tradiționale. Ambii 
sunt, astfel, anti-progresişti şi pretind că rămân 
ancorați în tradiția europeană creştină, convinşi 
fiind că aceasta dă mărturie de trăsătura funda- 
mentală a umanității, bunul simț comun (“comn- 
mon decency“) care, după Orwell, se regăseşte în 
oamenii simpli (“ordinary people“). Potrivit lui 
Orwell, spre deosebire de “cei mari“ (grandi, aşa 
cum îi numeşte Machiavelli) şi de intelectualii 
progresişti care roiesc în jurul lor, “ordinary peo- 
ple“ au o atracţie naturală față de virtuțile de 
dreptate, fidelitate şi adevăr, atracţie naturală 
care este distrusă de ingineriile sociale puse în 
practică în numele ideilor abstracte, aşa cum 
arată Orwell în 1984, sau pervertită de mecanis- 
mele pieței autoreglate. De aceea, Micha ar fi de 
acord cu expresia lui Charles P6guy că “a încura- 
ja viciile poporului este un lucru mai murdar 
decât a încuraja viciile celor mari“. 

Revenind la “anarhismul Tory“, Michâa, pe 
urmele lui Orwell, propune expresia de “auto- 
instituire“ a societății, adică porneşte de la ideea 
că oamenii se nasc într-o societate dată care le 
oferă tradiţia de bun simţ comun, dar, în acelaşi 
timp, societatea nu poate exista fără ca oamenii 
să exercite mereu asupra ei şi asupra lor înşişi o 
activitate reflexivă şi critică. În acest sens, socie- 
tatea se auto-instituie permanent (aici găsindu-se 
dimensiunea ei anarhică), însă pe baza izvorului 
de tradiţie şi niciodată ex nihilo (aici găsindu-se 
dimensiunea ei conservatoare) (p.163). În acelaşi 
timp, pentru Michâa, ca şi pentru Orwell, această 
societate bazată pe bunul simț comun rămâne 
independentă de Dumnezeu însă nu şi de senti- 
mentul religios. Orwell, spre exemplu, deşi ateu, 
era convins de necesitatea imperativă de a 
redobândi sentimentul religios; era convins că 
fără redescoperirea acestuia din urmă lumea 
modernă se îndreaptă spre catastrofă, rămânând 
însă prins în contradicția tragică dintre necesi- 


tatea de a crede şi neputința de a crede. Şi însuşi 
tragismul acestei contradicții ridică serioase 
semne de întrebare asupra viabilităţii proiectului 
anarho-conservator, căci, după cum afirmă un 
Donoso Cort6s, “este mai uşor să construieşti o 
cetate în aer decât o cetate fără zei“, adevăr pe 
care de altfel îl înțelegea cât se poate de bine şi un 
Jean Jacques Rousseau. 

Independent de limitele proiectului său 
politic, gândirea lui Michâa, hrănită din tradiţia 
orwelliană, contribuie la clarificarea confuziilor 
ideologice pe care le operează neoconservatorii 
şi ne dovedeşte că există şi o altfel de stângă 
(mult mai simpatică decât diversele neoconser- 
vatorisme, care, după cum sugerează autorul 
sunt de fapt pseudoconservatorisme), opusă 
stângii postmoderne a cărei principală preocu- 
pare este emanciparea sexuală. Anarhismul Tory, 
anti-progresist şi care valorizează principiul con- 
servator al societății tradiționale holiste, pune 
sub semnul întrebării asocierea dintre conserva- 
torism şi liberalism, înţeles ca filozofia modernă 
prin excelență care se rupe total de această 
dimensiune tradițională holistă şi al cărei funda- 
ment ultim e individul a-social şi a-politic. Cum 
poate individul a-social şi a-politic să constru- 
iască o lume comună împreună cu ceilalți indivizi 
- având în vedere că, în filozofia liberală, așa cum 
spune David B. Hart, nu există nimic care să tran- 
scenda voința individuală şi care s-o ghideze spre 
scopuri pe care nu e capabilă să le vadă ea însăşi? 
Din perspectivă liberală, alegerea unui individ 
de-a asculta fie Mozart fie Lady Gaga este perfect 
legitimă, dar bunul simţ al lui Orwell ne spune că 
nu e indiferent dacă indivizii care formează o 
societate ascultă Mozart sau Lady Gaga. 

Dacă deconstrucția hibridului neoconserva- 
tor şi revelarea liberalismului ca ideologie revo- 
luţionară par excellence, care distruge tradiţia şi 
valorile şi prin aceasta distruge societatea, 
reprezintă meritul incontestabil al cărţii lui Jean- 
Claude Michea, pe de altă parte, în absenţa mai 
multor clarificări asupra chestiunii teologico- 
politice, pe care, cel puţin în volumul recenzat în 
prezentul articol, Michâa pare s-o ignore, obiecția 
paralelă, cu privire la caracterul hibrid al anarhis- 
mului conservator însuşi (deşi, însăşi denomi- 

naţia doctrinei - anarhism conservator - denotă 
clar faptul că Michâa, pe urmele lui Orwell, nu se 
sfieşte să-şi asume riscul paradoxului care se 
situează inevitabil la limita oximoronului şi a 
absurdului) sau Ia lipsa sa de fundament ontolo- 
gic substanţial, rămâne cât se poate de legitimă. 

Merită prezentată aici, pe scurt, şi critica lui 
Mich6a la adresa stângii postmoderne contempo- 
rane - subiectul altor cărți precum L'Enseigne- 
ment de lignorance sau Les valeurs de homme 
contemporain, carte apărută în 2001, care reia 
dezbaterea purtată de Jean-Claude Michea, 
Pascal Bruckner şi Alain Finkielkraut la France 
Culture - căci, în viziunea sa, aceasta din urmă a 
dus capitalismul acolo unde el nu visa să ajungă. 
Problema îşi are rădăcinile în însăşi natura soci- 
etății moderne, o societate, spune Michâa, care 
refuză orice autoritate transcendentă şi se în- 
treabă pe ce baze, pur imanente, se poate organi- 
za. Răspunsul care a ieşit victorios, istoric, este că 
Rațiunea sau Metoda (căci, în spirit cartezian, ra- 
țiunea e echivalentă cu metoda, mai precis “com- 
binarea optimă a mijloacelor pentru a atinge un 
scop“, în cuvintele lui Mich6a) reprezintă această 
bază imanentă. Iar triumful Raţiunii îl reprezintă 
ideea de Progres. Aceasta e ideea illuministă prin 
excelenţă, idee pe care capitalismul, potrivit lui 
Michâa, a fost primul care s-o fructifice din punct 
de vedere practic - victimele Revoluţiei Industri- 
ale, aşa cum apar în cărțile lui Dickens, spre exem- 
plu, fiind sacrificate în numele Progresului. 

Din punct de vedere ştiinţific sau tehnologic, 
Galileo e superior anticilor, Einstein lui Galileo 
etc., cu alte cuvinte, modernii sunt cu necesitate 
superiori anticilor. În ce priveşte educaţia, în ge- 
neral, aceasta avea ca principiu în societățile 
tradiționale şi chiar în societatea modernă occi- 
dentală, până prin anii '60, transmiterea cunoaş- 
terii de la profesor la discipol, de la generaţiile 
mai vechi la cele mai tinere. În societatea contem- 
porană, principiul exprimat mai sus, că generaţi- 
ile tinere sunt superioare celor bătrâne, a devenit 
principiu general, aplicat nu doar ştiinţelor 
exacte şi tehnicii, ci societăţii în ansamblul ei. 
Astfel, întrucât Progresul e, evident, în viitor, ade- 
vărul se află în viitor, iar viitorul e reprezentat de 
actualii copii, deci, educaţia nu mai presupune 


transmiterea cunoaşterii de la generaţiile vechi la 
cele tinere, ci presupune o continuă reeducare a 
adulților de către copii. Acest lucru se poate ob- 
serva cu uşurinţă în amuzamentul disprețuitor al 
copiilor față de părinții lor care nu ştiu să folo- 
sească produsele tehnologice “de ultim răcnet“, 
şi care, la rândul lor, îşi privesc cu admirație 
copiii care mânuiesc cu uşurinţă aceste gadgeturi. 

Potrivit lui Michâa, ideea de progres, în 
numele căreia capitalismul îşi duce lupta, a fost 
preluată de către stânga postmodernă contempo- 
rană, moştenitoarea generaţiei revoluționare de 
la 1968. În bună tradiţie illuministă, stânga con- 
temporană asociază progresul cu emanciparea 
individului de orice autoritate, începând cu 
autoritatea divină şi terminând cu cea a tatălui, 
întrucât, în gândirea stângistă contemporană, 
orice autoritate, pe de o parte, duce la crearea de 
comportamente autoritare, iar pe de altă parte 
jigneşte demnitatea umană. Astfel, spune Michâa, 
potrivit stângii postmoderne, faptul că un copil 
se loveşte de limitele impuse de un adult, fiind 
împiedicat să-şi manifeste în mod absolut caprici- 
ile, presupune jignirea demnității umane. De aici 
vine, în opinia lui Mich6a, tentativa societăţii mo- 
derne de-a împinge dincolo de limită logica drep- 
turilor, aşezând copilul pe picior de egalitate cu 
adultul. Elitele stângiste contemporane - care în 
opinia lui Michâa reprezintă versiunea cultural- 
politică a liberalismului - au început transfor- 
marea societăţii cu şcoala. După cum spunea 
Alain Finkielkraut, în dezbaterea publicată în Les 
valuers de homme contemporain, preşedintele 
Federaţiei consiliilor de părinți ai elevilor din 
şcolile publice din Franţa publicase împreună cu 
o elevă de liceu un articol în care cei doi cereau ca 
participarea reprezentanţilor aleşi ai liceenilor, 
în dezbaterile privind instituţia şcolii, să fie re- 
cunoscută ca egală în demnitate şi responsabili- 
tate cu participarea adulților. 

Conform lui Michâa, pentru a-nțelege sem- 
nificaţia acestui lucru, avem nevoie să înțelegem 
câteva alte lucruri întâi. Pe urmele lui Christo- 
pher Lasch, filozoful francez arată că a pune copi- 
lul pe picior de egalitate cu adultul nu înseamnă 
nicidecum a-i face o favoare, ci înseamnă “nega- 
rea umanității înseşi“ pentru că, de fapt, i se refu- 

ză copilului drepturile sale fundamentale, drep- 
tul la copilărie şi dreptul de a deveni adult, toc- 
mai prin încurajarea “maturității imature“, lucru 
care nu rămâne fără urmări psihologice. Copilul 
nu va putea vrea niciodată altceva decât să 
“rămână tânăr“ (câţi dintre adulții din societăţile 
occidentale n-au această obsesie?), deoarece 
copilul n-a avut niciodată un model de adult, în 
sensul clasic al termenului. Mich6a arată că Lasch 
avea dreptate în a afirma că distrugerea autorită- 
ţii tradiționale (familie, şcoală, societate, biseri- 
că) nu înseamnă libertate anarhică, ci o autori- 
tate mai mare căci, “în absenţa adulților, alergăm 
către experţi“. 

După cum am menţionat mai devreme, dacă 
singura bază de organizare a societăţii e Rațiunea 
sau Metoda, înseamnă că pentru orice problemă 
umană există o soluţie rațională, o metodă. Aşa 
cum spune Micha, “există o metodă de a fi fericit, 
la fel cum există un program de urmat pentru a fi 
un prieten apreciat, un amant performant sau un 
părinte bun“. În acest context, este interesantă 














remarca lui Michâa că elitele politice, care gestio- 
nează astfel de programe, seamană tot mai mult 
între ele, fie că sunt la New York, Tokio sau Mos- 
cova, şi tot mai puţin cu propriul popor, pe care-l 
supun experimentelor şi ingineriilor sociale (cu 
toate că Michea nu reduce problemele actualei 
societăți la complotul unei elite mondiale). Ca 
urmare a acestui tip de politici şcolare, şcoala nu 
mai reprezintă instituţia care transmite cunoaşte- 
rea, nici măcar nu mai încearcă să formeze un 
bun cetăţean pentru republică, ci pregăteşte forța 
de muncă pentru autoritatea supremă, Piaţa. Iar 
această forță de muncă, potrivit lui Michea, 
reprezintă fundamentul liberalismului clasic, 
adică individul abstract, autonom, a-social şi a- 
politic, pe care stânga îl pregăteşte pentru Piaţă, 
emancipându-l de orice autoritate, şi, ca atare, 
transformându-l în individul care nu poate dis- 
tinge între bine şi rău, între Mozart şi Lady Gaga, 
căci cine are autoritatea să decidă ce e binele şi ce 
e răul sau ce e calitatea intelectuală şi artistică? 
Autoritatea absolută o are Piaţa autoreglată, iar 
valoarea supremă care o reprezintă e dată de 
ceea ce se cumpară, ceea ce se caută. 

Pe de altă parte, potrivit lui Michâa, nu în- 
țelegem nimic din semnificația reformelor 
şcolare menţionate, dacă nu înţelegem întâi de 
toate că secolul XX a fost, prin excelenţă, secolul 
reeducării “omului vechi“ de către “omul nou“, 
reeducarea fiind matricea totalitarismelor, aşa 
cum 0 arată Orwell în 1984. Nu înțelegem nimic, 
spune Micha, dacă nu înțelegem asemănarea 
profundă dintre acest tip de reforme şi Revoluţia 
Culturală maoistă care, e bine să ne amintim, a 
început tot în şcoală, întâi prin declararea egal- 
ităţii dintre profesor şi elev şi continuând apoi 
prin batjocorirea, maltratarea şi în cele din urmă 
asasinarea profesorului de către elev, Revoluție 
Culturală aclamată de revoluționarii “şaişop- 
tişti“, responsabilii programelor actuale de învă- 
țământ. Ca şi acum, atunci reeducarea s-a făcut de 
către “copiii viitorului“ şi de către “experți“ (dife- 
renţa e că atunci reeducarea a fost foarte violen- 
tă, lucru care nemulțumea revoluționarii “şaişop- 
tişti“ pacifişti) care, afirmă Michea, vorbesc întot- 
deauna în numele celor dintâi, exercitându-şi, de 
fapt, puterea reală. 

Educația religioasă 
în şcoala românească 


Educaţia religioasă ocupă un loc bine definit în procesul complex 
al formării caracterului uman prin intermediul școlii, corespun- 
zând unei laturi evidente a ființei umane. Cum şcoala pregăteşte 
sistematic persoana în perspectiva intelectuală, morală, civică, 
estetică și igienică, componenta religioasă se adaugă acestora în 
mod firesc şi organic, urmărindu-se complementaritatea şi conti- 
nuitatea de ordin instructiv şi formativ. O pregătire temeinică şi 
complexă a elevului nu poate fi lipsită nicidecum de componenta 
ei religioasă, cel puţin la nivel intormativ și cultural. 


Pr. Prof. Adrian Cherhaţ 





ată unilateral, precum în ideologiile tota- 

litare, ci trebuie lăsată în seama libertății 
personale, prin care optează pentru o anumită 
cale sau pentru folosirea anumitor mijloace în 
funcţie de natura obiectivelor educative. Spre 
împlinirea acestui scop pot exista cel puţin trei căi 
accesibile omului: cunoașterea prin... specifică 
vieții strict empirice, oferind o recepţie eşalonată 
şi selectată după criterii subiective; cunoașterea 
din... realizată printr-o referință la un simbol, 
care ne descoperă anumite realități aparent as- 
cunse în fapte şi în lucrurile din jur; şi cunoaş- 
terea întru... însuşită prin trăirea directă inte- 
rioară a unui fenomen sau a unei realități exte- 
rioare. (Chirilă, 1., 1997, p. 32-35). 

O altă împărțire este cea a profesorului Nae 
Ionescu, care găsea două căi de împlinire a 
cunoaşterii umane, absolut complementare, cu 
mijloace şi metode diferite de împlinire: cunoaş- 
terea empirică şi logică, bazată pe mijloacele 
ştiinţei şi acționând exterior asupra omului, şi cu- 
noaşterea mistică prin iubire, bazată pe trăirea 
personală şi acţionând interior asupra persoanei 
umane. Cele două forme nu se contrapun una 
alteia, ci întotdeauna se sprijină reciproc, chiar 
dacă cunoaşterea ştiinţifică se dobândeşte prin 


C unoaşterea omului nu poate fi direcțion- 


experiment natural pornind dinspre om spre 
natură, iar cunoaşterea mistică se asimilează prin 
trăirea unei revelații, venind dinspre natură spre 
om. Orice opţiune îndreptată doar spre una din- 
tre aceste două căi ale cunoaşterii denotă un spi- 
rit mediocru şi o personalitate obtuză şi retro- 
gradă. (Ionescu, N., 1995, p. 50 ş.u.). 

Şcoala românească contemporană se bazază 
în bună parte pe o structură a cunoaşterii ştiinţi- 
fico-empirice de tip iluminist, iar apariţia religiei 
ca disciplină în peisajul educațional a condus la 
apariţia unei noi perspective a cunoaşterii uma- 
ne. Acest fapt a stârnit nu de puţine ori numeroa- 
se controverse în legătură cu natura actului edu- 
cațional de tip religios, producând opinii pro şi 
contra în legătură cu poziţia religiei ca disciplină 
de studiu în şcoală. De altfel, e de înțeles că într-o 
societate secularizată, bazată pe o viziune scien- 
tistă şi pozitivistă, aproape exclusivă, asupra 
lumii şi a omului, şcoala nu oferă nici pe departe 
astăzi un mediu prielnic formării şi creşterii reli- 
gioase a copilului, decât într-o mică măsură. 

Mai mult, ora de religie, în condiţiile unui 
cadru legislativ destul de precar şi confuz, pre- 
cum şi a unei predări, în destule cazuri improvi- 
zate, se dovedeşte total insuficientă, dacă nu 
chiar vătămătoare, prin exces de zel sau neprice- 
perea celui învestit cu această sarcină educativă. 
Nu dorim să intrăm în detalii pe tema cadrului 

legislativ în care se desfăşoară astăzi ora de 
religie în şcoală, ci vom stărui asupra unor ches- 
tiuni de ordin pedagogic şi metodologic menite 
să aducă o contribuţie la o mai bună desfăşurare 
a procesului de învățământ religios, dar mai ales 
la o mai bună înțelegere a rolului educativ şi for- 
mativ pe care îl are religia în şcoala românească 
de astăzi. 

În primul rând trebuie să precizăm că edu- 
cația religioasă este imperios necesară în per- 
spectiva dobândirii unui caracter integru şi a 
întregirii câmpului informaţional pe o scară cât 
mai largă în formarea unei personalități culturale 
complexe. Mai mult, prin studiul religiei „avem 
şansa de a recupera acele căi spirituale oferite 
tinerilor în perioada interbelică, de a recupera 
acea dimensiune morală a educaţiei ce i-a confer- 
it forță elitei intelectuale din perioada interbelică. 
Perioada interbelică ne-a dăruit savanţi, eroi, 
martiri şi mai ales caractere. Un factor important 
care contribuie la formarea individului, la impli- 
carea lui responsabilă în viaţa activă a societăţii şi 
a Bisericii, îl constituie educaţia religioasă. Este 
bine cunoscut faptul că divorțul dintre religie şi 
viaţă constituie sursa dezordinii spirituale, dezor- 
dine care astăzi se face simțită din ce în ce mai 
mult“. (Timiş, V., 2004, p. 28). 

Se impune, însă, să facem distincție între 
religia predată în şcoală şi catehizarea făcută la 
biserică, mai ales pentru a lămuri o importantă 
lacună pe care o au contestatarii orei de religie în 
şcolile publice, care în mod constant trâmbiţează 
mutarea acesteia în locaşul de cult. Pentru că 
destule persoane confundă naiv ora de religie cu 
cateheza bisericească, trebuie precizată deose- 
birea dintre predarea unui învățământ religios cu 
valenţe teoretice în şcoală şi continuarea sau apli- 
carea lui practică în grupul catehetic de la bise- 
rică, ca şi diferența care există între profesorul de 
religie şi catehetul bisericesc. Precizarea se impu- 
ne cu atât mai mult cu cât trăim într-o societate, 
paradoxal, pe cât de „ultratehnicizată“ şi suprain- 
formată, pe atât de „analfabetă“ pe plan religios 
şi cultural. 

În acest context socio-cultural trebuie cunos- 
cut faptul că între cele două forme de educație 
religioasă există deosebiri esenţiale de stil educa- 


tiv şi metodologic, folosindu-se strategii şi mij- 
loace pedagogice diferite. Spre exemplu, dacă în 
cadrul catehezei de la biserică întregul demers 
educaţional porneşte de la asumarea şi mărturi- 
sirea unei credințe certe a grupului de învățăcei, 
în cazul orei de religie de Ia şcoală abordarea ţine 
cont şi de o eventuală necredinţă sau împotrivire 
a clasei de elevi la învățăturile Revelaţiei divine. 
De aceea modul de desfăşurare a lecţiei de religie 
este oarecum diferit față de demersul catehetic, 
prin metode şi mijloace care pot susține chiar şi o 
abordare polemică a chestiunilor religioase, cu 
respectarea, evidentă, a unui cadru de dialog şi a 
manifestării libertăţii de opinie. 

Metodele expozitive sunt cele mai utilizate 
în cadrul orelor de religie, ţinându-se cont, însă, 
de vârsta şi caracterul clasei. Folosirea lor „nu tre- 
buie interpretată doar cantitativ, ci se impune 
optimizarea expunerii prin procedee stilistice şi 
oratorice adecvate, prin arhitectonica şi logica 
argumentaţiei, prin crearea premiselor unui dia- 
log didactic“ (Jurcă, E., 2006, p. 169). Este evident 
că ora de religie nu trebuie să se bazeze în exclu- 
sivitate pe transmiterea cunoştinţelor religioase, 
dar şi acestea trebuie cunoscute, cel puțin ca pre- 
text al dezbaterilor şi problematizărilor care se 
impun. Modul de abordare din partea profesoru- 
lui de religie este cel în duhul părintesc, bazat pe 
autoritatea dragostei creştine, şi nu în duhul 
autorității dăscăleşti, astfel încât „elevul să nu 
simtă că are o materie în plus, ci o altfel de disci- 
plină, menită să-i învioreze şi înfrumuseţeze uni- 
versul copilăriei târzii“ (Ibidem, p. 170). 

Metodele dialogale sau interogative deschid 
perspectiva orizontalității şi bilateralităţii relaţiei 
dintre profesor şi elev, realizând un feed-back 
mai consistent, o dinamică mai pronunțată şi o 
mai mare varietate tematică. Una dintre cele mai 
cunoscute şi mai utilizate metode în învățămân- 
tul religios este conversaţia euristică, care repre- 
zintă o modalitate aparte de învăţare prin desco- 
perire, mai precis prin descoperirea proprie 
făcută de către elev, condus la rezultat prin măies- 
tria erotetică a profesorului. Specificul metodei 
constă în procedeul de investigație comună con- 
dus cu abilitate de profesor prin întrebări bine 
gândite şi oportun puse, prin care instruirea se 

face nu prin transmiterea şi prezentarea unor 
cunoştinţe noi, ci prin efortul personal al elevului 
de a descoperi noi sensuri şi adevăruri pe baza 
valorificării propriilor experienţe de cunoaştere. 
„Dialogul profesor-elev, în predarea religiei în 
şcoală, are cu atât mai mari şanse de reuşită, prin 
faptul că nu e vorba doar de o disciplină informa- 
tivă, ci cu precădere formativă“ (Ibidem, p.171). 

Esenţial în predarea conţinutului educaţiei 
religioase este acest element dialogal, care într-o 
vreme a conexiunilor interdisciplinare, a demer- 
surilor sintetizatoare şi unificatoare, a dialogului 
interconfesional, interetnic şi chiar interreligios, 
devine piatra unghiulară a relaţiilor interumane. 
Parafrazând o sintagmă a Sf. Ap. Pavel, putem 
spune că, în predarea religiei în şcoală, unde dia- 
log nu e, nimic nu €, reamintind că dialogul sau 
comunicarea îşi află rădăcinile în însuşi Logosul 
lui Dumnezeu, care este Persoană, Mesaj, Gân- 
dire, în dialogul lui Dumnezeu Tatăl cu noi şi în 
Duhul adevărului, ca izvor al comunității şi al 
comuniunii dialogale între oameni. 

„Ora de religie trebuie să fie o adevărată săr- 
bătoarea a dialogului şi frățietăţii, în care copilul 
să se simtă în elementul lui, să se poată deschide, 
să spună ce gândeşte, ce simte, ce-l frământă, să 





întrebe la rându-i, să aibă sentimentul comuniu- 
nii printr-o comunicare senină şi sinceră cu 
dascălul şi cu colegii săi. Este de mare importanță 
crearea unei atmosfere de dialog, de conversaţie 
prietenească, în care profesorul de religie, cu- 
noscând particularităţile psihologice ale vârstei, 
să se ştie transpune în rolul şi la mintea lor, prin 
întrebări bine gândite, pentru a le deschide gus- 
tul şi dragostea de cele sfinte, iar nu frica de notă, 
de memorizare a textelor etc., vechile instrumen- 
te ale unui învățământ dogmatic, rigid“ (Ibidem, 
p. 172-173). 

O metodă de învățământ înrudită cu conver- 
saţia euristică este descoperirea didactică, de 
mare eficiență în predarea conţinutului educaţiei 
religioase în şcolile laice. Ea porneşte de la pre- 
misa delimitări între ceea ce este util şi oportun 
a se da elevului de-a gata şi ce e necesar să se lase 
ca el să descopere prin propria lui iniţiativă 
(Cucoş, C., 1999, p. 240). Întrucât este o modali- 
tate de lucru prin care elevul este pus şi călăuzit 
să descopere el însuşi adevărul prin activitatea 
proprie, această metodă prezintă avantajul 
implicării active şi directe a participării elevului 
la procesul învăţării şi al cunoaşterii, fără să i se 
impună acceptarea pasivă a unor cunoştinţe gata 

formulate. În predarea religiei în şcoală, metoda 
descoperirii didactice îşi găseşte aplicabilitatea 
îndeosebi prin lansarea unor întrebări problemă 
şi crearea unor situații problemă, înrudindu-se cu 
problematizarea şi metoda cazului, care desco- 
peră elevilor doar embrionul adevărurilor, pu- 
nându-i în situația de căutare şi descoperire per- 
sonală a realităţii fenomenului uman (Ibidem, p. 
241). 

Esenţial în actul descoperirii didactice este 
stabilirea unui alt tip de relaţie profesor-elev, de- 
cât cel clasic în care i se toarnă elevului cunoştin- 
țe de-a gata formulate, adeseori prin dictare, pe 
care el le preia în mod pasiv şi noncritic, le me- 
morizează şi le reproduce în mod mecanic, fără o 
investiţie de judecată personală sau o notă origi- 
nală. Acest tip de abordare atrage consecinţe psi- 
ho-morale şi comportamentale, vizând pasivis- 
mul, conformismul, lipsa discernământului sau a 
autonomiei de gândire, comoditate sau chiar 
indiferentism intelectual (Jurcă, E., 2006, p.173). 
O astfel de aplicare metodologică a predării lec- 
ției de religie conduce inevitabil la deformarea 
personalităţii elevului, la respingerea inerentă a 
problematicii religioase şi la eşecul formării unui 
caracter uman puternic în perspectiva provocă- 
rilor vieţii. 

Una dintre cele mai eficiente şi mai reco- 
mandate metode de predare a religiei în şcoală 
este metoda alianței, care implică un alt element 
didactic esenţial: educaţia religioasă în grup. 
Metoda este abordabilă cu precădere mai ales în 
cazurile grupurilor catehetice de la biserică, 
adică la un nivel de trăire religioasă bazată pe 
credință personală, dar se poate aplica cu succes 
şi la clasă în funcţie de nivelul duhovnicesc al 
comunităţii de elevi. Dacă primele două metode 
au pus accentul pe comunicare, expozitivă sau 
dialogală, metoda alianței pune în lumină un alt 
element didactic fundamental: conlucrarea în 
grup, unde profesorul de religie este un aliat al 
elevilor, ca pregătire pentru o viitoare integrare 
în comuniunea eclesială. 

„Alianţa profesorelev înseamnă de fapt 
încredere şi cooperare, nu complicitate în 
eschivarea de la sarcinile educative ale pro- 
gramei sau de la disciplina şcolii. Este vorba 


despre un alt stil de comunicare, mai apropiat, 
care măreşte încrederea în cadrul didactic, stimu- 
lează aptitudinile creative ale elevului şi de- 
păşeşte granițele inhibitorii ale relaţiei distante 
profesor-elev“ (Ibidem, p. 175). Metoda alianţei 
se bazează pe raporturi de dialog şi prietenie 
între elevi şi cadrul didactic, ei devenind parte- 
neri la acţiunea de educare şi formare reciprocă, 
lucrarea profesorului fiind pentru elev un „ajutor 
care să-l conducă spre vocaţia personală, liber 
consimțită şi exprimată“ (Cucoş, C., 1999, p. 
237). Educatorii, dacă vor să aibă o influență 
asupra tinerilor, sunt nevoiţi să respecte liber- 
tatea de opinie şi de credință a educaţilor, să intre 
într-un dialog sincer şi deschis cu ei, să caute 
împreună răspunsuri la marile probleme care îi 
frământă. 

Această coparticipare la procesul educativ 
reprezintă aplicarea a două principii creştine fun- 
damentale, transmise de însuşi Mântuitorul Hris- 
tos apostolilor Săi: „Aceasta este porunca Mea: Să 
vă iubiți unul pe altul aşa cum v-am iubit Eu pe 
voi. Mai mare iubire decât aceasta nimeni nu are: 


să-și pună cineva viața pentru prietenii săi. Voi 

sunteți prietenii Mei, dacă faceţi ce vă poruncesc“ 
(loan 15, 12-14); şi „Cel ce este mai mare între voi 
să fie slujitorul vostru“ (Matei 23, 11). Profesorul 
de religie trebuie să aibă conştiinţa prieteniei şi 
egalităţii întru Hristos în raport cu elevii săi, 
nicidecum a distanței impuse de stilul profesoral 
şi de considerarea religiei ca o simplă disciplină 
de învățământ. Un profesor distant nu va avea 
nici o şansă de a transmite fiorul dragostei creşti- 
ne, care constituie, în definitiv, esenţa învăță- 
mântului religios. Importanța orei de religie în 
şcolile publice nu constă atât în transmiterea 
unor cunoştinţe religioase rigide, cât mai ales în 
contribuţia la formarea duhovnicească a elevu- 
lui, a dezvoltării integrale a caracterului său şi, în 
mod esenţial, a oferirii unei şanse de a se apropia 
de Dumnezeu din proprie inițiativă, fără a i se 
impune acest lucru. 

Această alianță profesor-elev devine cu atât 
mai strânsă în cadrul catehezelor unde exemplul 
personal al dascălului creează un puternic senti- 
ment de solidaritate şi siguranță prin confir- 
marea pe viu a celor învăţate la ora de religie. 
Cercetările pedagogice au confirmat că metoda 
alianței constă înainte de toate în a fi laolaltă cu 
tinerii şi a-i face să devină oameni integri prin 
trăirea şi afirmarea propriilor convingeri şi va- 
lori. Adolescentul are nevoie de cineva pentru ca 
demersurile sale să fie aprobate şi confirmate 
prin experiență comună, împărtăşindu-şi gân- 
durile şi trăirile. De aceea, educatorii, inclusiv 
preoții în misiunea lor, trebuie să fie printre 
tineri şi nu în fața sau în afara lor (Ibidem). 

Din această perspectivă a scopului său ultim, 
care este cunoaşterea lui Dumnezeu, educația 
religioasă trebuie să presupună o creştere ca un 
proces care are loc în interiorul persoanei, fără 
să-i forțeze sau să-i schimbe silit caracterul şi 
structura ei interioară. Prin ora de religie elevul 
în mod firesc sporeşte în înțelegere, în putere, în 
inteligență şi în simţire, pentru că întreaga artă a 
educaţiei religioase poate fi definită ca o „stimu- 
lare a creşterii“ (Koulomzin, S., 2010, p.50). La 
clasă această creştere poate fi încurajată numai 
atunci când educatorul implică în demersul său 
interesul, îndoiala, acceptarea, provocarea, cău- 
tarea, rezolvarea unei probleme de către elev în 


contextul lecţiei. În mod ideal procesul de pre- 
dareînvăţare la ora de religie ar trebui structurat 
pe confruntarea elevului cu o problemă în acord 
cu nivelul său şi apoi din furnizarea informaţiilor 
necesare rezolvării ei. Orice tehnică didactică 
este inutilă, dacă nu implică şi un efort creativ 
autentic din partea elevului, care să-i încurajeze 
creşterea înţelegerii şi a puterii sale de com- 
prehensiune a realităților vieții (Ibidem, p. 52). 

Societatea pluralistă, liberală şi democratică 
în care trăim determină în mod esenţial o peda- 
gogie a dialogului, iar predarea religiei nu se 
poate face fără o relaţie caldă şi prietenească în- 
tre educator şi cel educat, mai multă suplețe şi 
deschidere care să reflecte cu claritate adevăratul 
spirit al creştinismului, ca religie a iubirii. Dacă în 
cadrul catehezei bisericeşti metodele şi proble- 
matica abordată au la bază credința personală şi 
acceptarea liberă a învățăturilor revelate, iar ca- 
tehetul lucrează asupra asimilării unei practici re- 
ligioase eficiente şi active, la ora de religie cadrul 
şi modul de abordare a temelor religioase sunt 
oarecum diferite, avându-se în vedere mai mult 
aspectul informativ şi existând posibilitatea ne- 
credinței sau a refuzului conceptelor revelate, iar 
profesorul are datoria de a manifesta un trata- 
ment echidistant față de toţi în duhul dragostei 
lui Dumnezeu, Care „face să răsară soarele Său şi 
peste cei buni şi peste cei răi şi face să plouă şi 
peste cei drepți şi peste cei nedrepti (Matei 
5,45). 

Necredinţa sau refuzul de a accepta învăță- 
turile religioase la nivelul vieţii personale nu sunt 
motive serioase într-o lume liberă şi democratică 
de a nu studia religia, cel puţin ca fenomen public 
şi social, aşa cum neaderarea la conceptele 
teoriei evoluționiste sau la cele ale teoriilor lite- 
rare ori la simbolurile şi cadrele culturii civice 
democratice actuale nu conţine motive suficiente 
de a nu studia aceste orientări în şcoală. O cultură 
sănătoasă care să conducă la formarea unui ca- 
racter solid şi integru are nevoie de o educaţie 
complexă, care presupune o cunoaştere cât mai 
largă şi obiectivă în toate domeniile mani- 
festărilor vieţii omeneşti. Şcoala prin excelență 
are menirea de a asigura această educaţie cultu- 
rală largă pentru fiecare persoană, indiferent de 

opţiunile subiective individuale, pentru a pro- 
duce în gândirea învățăceilor săi o viziune obiec- 
tivă şi reală asupra lumii şi vieţii omeneşti. 

A direcţiona educaţia şi obiectivele ei doar 
pe o anumită latură a gândirii şi concepției 
despre viață, refuzând alte obţiuni şi variante, 
conduce ireversibil la manifestarea unui învăță- 
mânt ideologic unilateral, specific regimurilor 
politice totalitare. A tolera şi a accepta în spirit ci- 
vic şi democratic credința şi convingerile perso- 
nale nu presupune nicidecum a elimina sau a 
interzice manifestările legate de aceste convin- 
geri, pe motiv că ele ar fi inconfortabile celor care 
nu le au sau le resping. Toleranţa şi libertatea 
reală prin excelență nu înseamnă respingere, ci 
acceptare cu bună-cuviinţă a diferențelor şi a sim- 
bolurilor diferitelor culturi religioase prin asu- 
marea unui spirit cu adevărat civic, care înlocu- 
ieşte deranjul sau inconfortul egoist al celorlalți 
provocat de diferențe, cu atitudinea de înţelegere 
frățească şi respect față de cel diferit. 

A fi tolerant înseamnă a nu fi deranjat de 
manifestările celor de alte convingeri şi a le 
accepta din dragoste şi respect faţă de ei ca per- 
soane libere şi nu a te considera lezat în mod ego- 
ist şi brutal, interzicându-le sau eliminându-le în 
spirit ideologic totalitar. De aceea, atitudinea 
avută de unele state, care se pretind democratice, 
precum Italia şi Franța, unde s-a interzis prin lege 
orice manifestare religioasă sau simbol religios 
în şcoli, nu este decât o prezență camuflată a spi- 
ritului politic totalitar, la care s-a apelat în numele 
unei libertăți false printr-o intoleranță religioasă 
caracteristică doar regimurilor comuniste de 
tristă amintire. Pe această linie a aplicării unui 
principiu neinspirat al neutralității totalitare, 
care nu numai că nu aduce echilibrul necesar, dar 
chiar lezează caractere şi conştiinţe, se grupează 
şi unele voci iresponsabile ale societăţii româ- 
neşti, înlocuind argumentele bolşevice cu altele 
de tip liberal pentru a-şi justifica intoleranța reli- 
gioasă şi agnosticismul moral. Toleranţa şi liber- 
tatea de opinie nu se obțin prin impunerea unei 
cipiu laic al societăţii, ci ele sunt expresia accep- 
tării fără rezerve a particularităţilor şi conținutu- 
lui fiecărei culturi religioase. 


Un răspuns argumentat şi logic a fost oferit 
acestor ideologi ai „aicităţii“ în revista „Dilema 
veche“ de către eseistul Sever Voinescu: „Mai în- 
tâi se spune că o atare normă (garantarea învăță- 
mântului religios de către Constituţie) se află în 
contradicţie cu principiul laicității statului. După 
părerea mea, principiul laicității statului înseam- 
nă cu totul altceva decât principiul ateismului 
statului. Un stat laic nu este un stat care reprimă 
religia sau restrânge spaţiul de manifestare pu- 
blică a religiei, ci un stat care tratează egal, nedis- 
criminatoriu, orice religie şi, în consecință, res- 
pectă egal credinţele religioase ale cetățenilor 
săi. Laicitatea este o formulă de toleranţă reli- 
gioasă, şi nu o formulă antireligioasă. Prin ur- 
mare, statul trebuie să fie laic, dar în calitate de 
principal administrator al spațiului public, tre- 
buie să permită accesul religiosului în spațiul 
public. Spaţiul public este un spaţiu al tuturor, 
deci şi al persoanelor religioase. Dacă persoanele 
religioase sunt majoritare sau minoritare într-o 
societate, cred că spaţiul public trebuie să reflecte 
acest lucru. La fel, şcoala ca spaţiu public trebuie 
lăsată să transmită mesajul toleranței față de 
religie, şi nu mesajul excluziunii intolerante“ 
(Voinescu, $., 2010). 

Trebuie precizat mai întâi, că termenul laic 
nu este echivalent cu antireligios sau areligios, 
aşa cum este înţeles de adepții „aicităţii“ statului 
modern sub influența filosofiei iluministe. El 
provine din limba greacă veche, unde cuvântul 
imi însemna popor sau comunitate, adică 
mulțimea deosebită de tagma conducătorilor, iar 
în limbaj creştin a avut de la început semnificația 
de poporul lui Dumnezeu, adică comunitatea bi- 
sericească distinctă de clerici sau de ierarhia bi- 
sericească sacramentală. În acest context, a fi laic 
nu înseamnă cu necesitate a fi în afara religiei sau 
a fi ateu, ci a nu fi cleric orânduit sacramental. Și 
cum de obicei statul politic nu este condus de 
către clerici, este de la sine înțeles că autoritatea 
statului este laică şi că principiul laicităţii include 
şi religia, iar statul laic manifestă şi responsabi- 
lităţi religioase. 

În al doilea rând, a aplica în spaţiul româ- 
nesc modele ale culturii antireligioase apusene 
nu este numai o nepotrivire evidentă, ci chiar o 

lezare a demnităţii spiritului şi culturii româneşti. 
Aceasta pentru faptul că religia, şi în mod special 
creştinismul, reprezintă o valoare fundamentală 
a ființei neamului românesc, fără de care nu s-ar 
putea vorbi de un specific românesc. Niciodată în 
istoria sa poporul român nu a cunoscut o perioa- 
dă a culturii nereligioase, ci el însuşi s-a format 
într-un mediu creştin autentic, astfel încât cultura 
națională românească include numeroase va- 
lenţe ale credinței creştine. Religia creştină nu 
poate fi separată de cultura românească prin nici 
un model de import, aşa cum statul român, oricât 
de „laic“ ar fi, nu poate fi separat întru totul de 
Biserică, deşi este vorba de două instituţii dis- 
tincte. Este imperios necesar nu să importăm 
modele străine în şcoală şi societate, care nu se 
pliază pe specificul nostru, ci să creăm un model 
cultural românesc viabil, fundamentat pe tradiția 
şi particularităţile sufletului românesc, capabil să 


formeze caractere şi conştiinţe solide de perso- 
nalitate umană. 

Prin urmare, nu poate fi conceput un 
învățământ românesc lipsit de segmentul reli- 
gios, aşa cum nu se poate nici măcar imagina o 
şcoală românească în care să nu se studieze obli- 
gatoriu limba şi literatura română, istoria şi 
geografia României, care sunt elemente defini- 
torii ale structurii ființei naționale. Şi aceasta cu 
precădere pentru faptul că educaţia religioasă în 
şcolile publice garantează prin însăşi esența ei 
cultivarea valorilor morale, toleranța şi liberta- 
tea socială, respectul şi acceptarea prin iubire a 
semenilor cu toate particularităţile lor, dragostea 
de neam, însuşirea serioasă şi responsabilă a 
ştiinţelor şi mai ales promovează lupta continuă 
împotriva oricărei forme a răului - toate acestea, 
elemente clasice ale unei societăţi democratice, 
moderne, pluraliste şi actuale. 

Semn bun pentru 
istroromâni 


Cepich, de care aparține şcoala elementară 

din Suşnievița, au fost primiţi duminică 24 
octombrie a. c., împreună cu o parte din dascălii 
lor, de către noul Preşedinte al Croaţiei, Dl. Ivo 
Josipovic, la Zagreb. 

Şcoala „Ivan Goran Kovacic“ cuprinde şi 
elevi de origine istroromână, fiind unica şcoală 
din zona în care se află satele cu populaţie istro- 
română de la sud de muntele Ucika (Monte 
Maggiore); elevii au prezentat preşedintelui croat 
un ghid turistic bilingv croat şi istroromân - ceea 
ce constituie o premieră absolută în promovarea 
acestui grai după cel de al doilea război mondial 
-, tipărit în excelente condiții grafice. 

O elevă de origine istroromână, Silvia Şivai- 
nes, i-a recitat preşedintelui Croaţiei o poezie 
despre toamnă în dialect istroromân. Am cunos- 
cut-o şi am auzit-o pe această fetiță de 12 ani, la 
şcoala medie din Cepich, marţi 12 octombrie, re- 
citând poezia respectivă, ea făcând parte din 
„grupul tinerilor istroromâni“, organizat şi condus 
de tânăra profesoară Romina Licul (citeşte Lițul). 

Poezia este scrisă de o tânără poetă istro- 
română, originară din satul Noselo de lângă 
Suşnievița, Gabriela Vretenar (n. 1982), pe atunci 
când ea avea 14 ani; la fel ca şi fratele ei, Gabriel 
Vretenar (n. 1984), ea a scris primele poezii creaţii 
literare culte cunoscute vreodată în dialectul istro- 
român, fiind răsplătiți amândoi cu un premiu al 
Asociaţiei „Andrei Glavina“ în anul 1997, decernat 
de către subsemnatul într-un cadru festiv la 
Trieste. O parte din aceste poezii ale fraților 
Vretenar au fost publicate în unicul periodic în 
dialect istroromân care a existat, „Scrisore către 
frați rumeri“, scris şi editat de către subsemnatul 
precum şi în revista „MicRomania“ din Belgia şi în 
„Adevărul literar şi artistic“, în 2005. Această 
poezie, scrisă de o tânără istroromână şi recitată 
de o fetiță istroromână este un dar gingaş, ca un 


E levii şcolii medii „Ivan Goran Kovacic“ din 


semn sensibil de viață, de existenţă, care vine de la 
această veche comunitate lingvistică, până acum 
netutelată de nimeni, căreia sperăm să i se 
răspundă cu măsurile de tutelă prevăzute de 
„Charta europeană a limbilor regionale sau 
minoritare“, singurele reale şi eficiente. Nu cu 
„Digitalizări“, adică simple „dactilografieri“ la cal- 
culator ale unor texte istroromâne culese demult 
de alţii, şi crearea pe calculator a unui site pentru 
limba „vlaşki“ şi „jeianski“ , cum se încearcă a se 
schimba de către unii denumirea graiului istro- 
român, sunt insuficiente pentru transmiterea lim- 
bii şi în plus sunt reductive - dacă nu chiar ofen- 
satoare - prin noua denumire care se încearcă a se 
da limbii, deoarece istroromânii nu sunt un popor 
fără origine, apărut din nimic, dar au o origine 
bine stabilită ştiinţific şi istoric, de ram al roman- 
ității balcanice, „Rumeri“, vorbind un dialect româ- 
nesc, unic în Croaţia şi în lume, care este unul din- 
tre cele patru dialecte ale limbii române. 

O mare satisfacție ne-a fost dată de întâlnirea 
la Suşnieviţa cu tânăra istroromână Viviana 
Berkarich, licenţiată în economie la Facultatea 
din Rijeka, oraş în care s-a născut din părinți istro- 
români, bună vorbitoare a dialectului, care s-a 
oferit să ţină lecţii în dialect la Şcoala elementară 
din Suşnieviţa. Aceste lecţii sunt prevăzute deo- 
camdată cu o durată de două ore odată la două 
săptămâni, dar încă nu s-au stabilit datele lecţi- 
ilor, din cauza, după cum am înțeles Ia fața locu- 
lui, a lipsei fondurilor la primăria din Krşan 
(Crişan) de care ţine Şcoala elementară din 
Suşnievița. Caracterul serios şi cinstit al adminis- 
tratorilor locali, ne oferă totuşi garanţii că aceste 
cursuri se vor ţine. 


Biserica din Șuşnieviţa 


Consider faptul că preşedintelui croat i se 
prezintă un ghid bilingv al localităţilor „unde se 

“| Dr. Petru Raţiu, 

| un luptător pentru 
| drepturile culturale 
ale istroromânilor 








vorbeşte istroromâna“ şi i se recită de o elevă din 
acea zonă o poezie în istroromână, drept un fapt 
nou, plin de semnificaţie şi importanţă! 

În aceste circumstanțe, cuget că ar fi foarte 
bine dacă tânăra doamnă Viviana Berkarich ar 
putea lua contact cu centrul universitar din Timi- 
şoara, cu domnii profesori Richard Sârbu şi Vasile 
Frăţilă, importanţi cercetători ai dialectului istro- 
român, cu domnii asistenți Lucian Miclăuş şi Ana 
Maria Pop, de la aceeaşi facultate, pentru un 
schimb de experiență în ce priveşte metodele de 
predare şi ar fi invitată pentru aceasta la Timişoa- 
ra, eventual cu concursul Departamentului pen- 
tru Românii de Pretutindeni, care s-ar putea impli- 
ca în finanțarea proiectului de predare a dialec- 
tului la Şcoala din Suşnieviţa şi colabora cu ONG- 
ul înființat de doamna V. Berkarich în acest scop. 

Desigur că solidari la acest proiect vor fi şi 
Complexul muzeal naţional ASTRA din Sibiu, 
prin domnul director Prof. Dr. Corneliu Ioan 


Bucur, valoroşii cercetători Elena Ramona Poto- 
roacă şi Ovidiu Baron, care atât de mult s-au 
implicat în promovarea culturii istroromâne. 


1958, elevi istro-români ai 
şcolii din Sușnieviţa 


O invitaţie în România ar putea fi adresată, 
pentru complectarea unei munci de echipă, şi 
Profesorului Goran Filipi de la Universitatea din 
Pola, asiduu cercetător al dialectului istroromân, 
autor al „Atlasului lingvistic istroromân“ în trei 
magistrale volume şi organizator împreună cu 
subsemnatul al primului Congres istroromân 
desfăşurat la Universitatea din Pola între 30 mar- 
tie - 1 aprilie 2000, cu numeroasă participare in- 
ternaţională, finanțat de regiunea Istria, prin 
râvna Profesorului Mladen Duşman, asesor cul- 
tural al Regiunii. 

Petru Raţiu 


“ Preşedinte al Asociaţiei culturale istroromâne “Andrei Glavina“ 

Într-un sat din 
Tadjikistan se 
vorbeşte româneşte 


Într-o localitate din Munţii Pamir se vorbeşte limba 
română! Întâmplarea de mai jos mi-a fost povestită de un 
scriitor tadjic, acum vreo zece ani. Mi s-a părut instructivă 
prin ingeniozitatea de care dă, câteodată, dovadă 
basarabeanul nostru când e pus în conditii-limită. 


Nicolae Dabija 





| n primii ani de după război, un compatriot de- 


al nostru, ca să scape de deportare, a fugit în... 

chiar locurile către care erau deportaţi unii 
dintre consângenii săi. Adică nu chiar acolo, dar 
cam încolo. S-a ascuns în nişte munți de Ia celălalt 
capăt al fostei URSS, undeva aproape de frontiera 
cu Afganistanul, într-un aul din Badahşanul-de- 
Munte al Tadjikistanului, în Munţii Pamir, şi a pre- 
dat timp de aproape cinci decenii limba franceză 
într-o şcoală de acolo. 

Aulul este mic, situat între două prăpăstii de 
munte, aşa că rar ajungea cineva străin în acel 
sătuc şi rar pleca vreun localnic din el. Până aici 
nimic prea neobişnuit. Au mai fost cazuri din 
acestea. Şi cu estonieni sau armeni care s-au 
ascuns în colhozurile basarabene şi cu basara- 
beni care s-au ascuns în închisorile din Siberia. 
Dar inventivitatea acestora păleşte pe lângă cea a 
eroului nostru. 

S-a întâmplat ca în toiul restructurării, un 
tadjic sau o tadjică din acel cătun să coboare în 
oraş ca să fie exeaminat şi să intre într-o instituție 
de învățământ. Între altele, a susținut examen la 
limba franceză. Dar, spre stupefacția membrilor 
comisiei de examinare, deşi aceştia erau mari 
specialiști în studiul limbii franceze, nici unul din- 
tre ei n-a priceput nici o iotă din ce le vorbea în 
franceză candidatul. Fostul elev, cel mai bun la 


obiectul respectiv din acea şcoală, a rămas şi el 
foarte surprins că aceştia nu-l înțelegeau. 

Alertată, comisia a anunţat pe dată minis- 
terul, iar Ministerul Învățământului din 
Tadjikistan a trimis o inspecţie să vadă ce fel de 
franceză se predă în aulul cela din creierul 
munților, de n-o poate pricepe nici un specialist. 

Ajunşi la fața locului, membrii comisiei au 
constatat uluiți că mai bine de patruzeci de ani, în 
loc de limba franceză, basarabeanul nostru le 
predase mai multor generații de tadjici limba... 
română. Cu atât mai mult, le-a recunoscut mem- 
brilor înaltei comisii, de-acum bătrânul profesor, 
că o altă limbă el nici nu cunoaşte. 

Până la urmă, comisia a fost de acord cu 
argumentele că şi limba română e o limbă 
străină, că şi ea e una de proveniență latină, că şi 
limba română e frumoasă (concetățeanul nostru 
exemplificând, bănuim, cu strofe din „Mioriţa“ 
sau „Luceafărul“), că şi ea poate fi vorbită în nişte 
țări din lume ş.a.m.d. 

Comisia a dat până la urmă a lehamite din 
mână şi - cum profesorul era prea bătrân şi-l 
iubea tot aulul, ca să-l pedepsească prea aspru - 
i-a permis s-o predea mai departe, până va sosi în 
localitate un specialist de adevărată franceză, cu 
o singură condiţie - să nu-i mai spună limbii pre- 
date de el „franceză“, ci română. 

Astfel, în cataloagele acelei şcoli - unica în 
Tadjikistan, dar bănuim şi-n toată Asia Mijlocie - 

ii nt oieri gs a 


la capitolul „limba străină“ e trecută „limba 
română“, iar mulți dintre maturii care ţin în 
mâini atestatele acelor fii şi fiice de tadjici se 
întreabă poate în gândul lor: a ce le-o fi trebuind 
acestora limba română şi unde o vor putea aplica 
aceştia vreodată în viața lor de tadjici?! 

Mi s-a mai povestit că - aşa cum în acea fostă 
republică sovietică începuse imediat după aceea şi 
un război fratricid, care mai continuă - autoritățile 
au şi uitat în curând de „profesorul“ basarabean, 
iar ministerul de la Duşanbe n-am mai trimis un alt 
profesor de „limbi străine“ în sătucul din vârful 
Pamirului. Cum domnul profesor a fost unul bun, 
dar şi exigent - neposedând suficient de bine nici 
tadjica, nici rusa, a comunicat cu mai multe gene- 
raţii de elevi deveniți ulterior părinți şi bunici doar 








a. 





în „franceza“ lui -, tot aulul cela de lângă 
Afganistan vorbeşte două limbi: tadjica şi româna. 

Iar când a aflat că ministerul intenționează 
să le trimită un alt profesor, mai tânăr, cu o altfel 
de „franceză“ „adevărată“, satul a expediat pe 
dată o scrisoare de protest la Duşanbe, menţio- 
nând că nu doreşte o altă franceză, că s-a obişnuit 
cu aceasta vorbită de „efendi învățător“ şi pe care 
locuitorii lui - fiind elevi sârguincioşi la vremea 
lor - o cunosc suficient ca să-şi poată ajuta copiii 
sau nepoţii să-şi facă temele pentru acasă, fiind şi 
prea bătrâni ca s-o ia de la capăt. 

Undeva prin Pamir, munții cei mai înalți din 
Asia, cărora li se mai spune şi „acoperişul lumii“, 
se află un aul mic, pierdut între pietre, care 
vorbeşte româneşte. 

„Reconstrucţia“ dreptei 
să înceapă cu 
reconstrucţia unei elite 


Miercuri 13 octombrie 2010, la Ateneul Român, 


urmînd tăgăduinţelor de Ia conferința din 13 mai 
(“Rolul democraţiei creştine în reconstrucția dreptei 
românești“), despre care am relatat Ia timpul respec- 
tiv, s-a săvîrșit botezul oficial şi festiv, sub formă de 
dineu, al Fundaţiei Creştin-Democrate (FCD), avînd 
ca siglă inimioara (probabil una - cea europeană? - 
dintre cele şapte inimi/vieţi din pieptul de aramă al 


românului născut poet)... 


Răzvan Codrescu 


ai mult decît un pariu pe democrația 
M creştină (încă insuficient conturată doc- 

trinar şi funcțional în posibila ei ipostază 
ortodoxă şi dimbovițeană), noua inițiativă 
politică şi civică mi se pare un pariu - curajos şi 
onorabil - pe statura diplomatică, morală şi inte- 
lectuală a d-lui Teodor Baconsky (n. 1963), actu- 
alul şef al diplomaţiei româneşti, dar şi pe ima- 
ginea şi disponibilităţile publice ale grupului eli- 
tist de tineri membri-fondatori, şcoliți mai toţi în 





marile universităţi europene şi deja referenţiali 
în domeniile lor de competență. 

La eveniment au fost prezenţi (evit să spun: 
au participat), pe bază de invitaţie, circa 300 sute 
de oameni politici (pedelişti, ţărănişti, liberali de 
diferite nuanţe), oameni de afaceri, intelectuali 
de seamă, jurnalişti, ba chiar şi reprezentanți de 
rang înalt ai cultelor religioase, cu strania 
excepție a celui majoritar, ortodox (am avut 
nunțiu papal, “frate greco-catolic“, muftiu, popă 
armenesc, dar nici un ierarh sau delegat oficial al 
B.O.R., deşi d-l Baconsky este la origine teolog şi 

fost partener de “reflecţie pentru înnoirea 
Bisericii“ cu actualul Patriarh). Corpul diplomatic 
nu S-a înghesuit nici el (l-am văzut pe 
ambasadorul Rusiei, dar nu şi pe cel al Statelor 
Unite - poate stingherit sau iritat de primatul 
creştinismului asupra democrației în titulatura 
noii Fundații...). 

S-ar putea să fie doar o percepţie personală 
de mahalagiu reacţionar, dar, adunată la un loc, 
“elita“ României arată prost (cum n-ar fi arătat, 
probabil, după 20 de ani, dacă România ar fi 
redevenit monarhie în 1990): lăliie, gălăgioasă, 
nesimţită fără eleganță. S-au pierdut uzanţele 
mondene şi protocolare ale României vechi şi n- 
au prea fost adoptate/updatate nici cele ale 
Europei noi. Impresia de târlă n-a putut fi îmblinz- 
ită nici de ambianța locului, nici de măsurile orga- 
nizatorice, nici de buna părere de sine a celor 
invitați. Personaje de o eleganță desăvârşită, ca d- 
I şi d-na Baconsky, d-l Horia-Roman Patapievici şi 
alți câţiva, păreau mai degrabă nişte călători inter- 
galactici eşuaţi pe o planetă a maimuţelor. Nici 10 
% din cei prezenţi nu s-au sinchisit să asculte dis- 
cursul - altminteri scurt şi măsurat - al d-lui 
Baconsky, rostit, de la un cap Ia altul, pe fondul 
unui adevărat bruiaj (foială, vorbărie, rîsete - 
pline sau gîdilate), pe care reprezentantul 
Fundaţiei “Konrad Adenauer“ încerca din răsput- 
eri să se prefacă a nu-l observa... 

Pilda rea pleacă, din păcate, chiar de la virful 
puterii: deşi ora anunţată a fost 19.30, d-na Elena 
Udrea (pur-purie) a sosit pe la ora 20.00, iar 
preşedintele Băsescu (aşteptat protocolar la 
intrare pînă pe la 20.15) n-a mai sosit deloc... ÎL 
preţuiesc oare cu adevărat oamenii aceştia pe d-l 
Baconsky (care, în paranteză fie spus, mai 
degrabă îi complexează, chiar dacă tace sau 
moțăie)? Realizează oare ei cu adevărat posibili- 
tatea şi necesitatea unei reîntemeieri doctrinare 
şi a unei efective “reconstrucţii a dreptei“? Sau 
cum le sună lor oare afirmaţia d-lui Baconsky că 
“România europeană merită o clasă politică euro- 
peană“? În orice caz, împrejurarea a dovedit încă 
o dată, dacă mai era nevoie, că “reconstrucția 
dreptei“ s-ar cădea să înceapă chiar cu recon- 
strucţia unei elite capabile să devină reper şi 
model - mental şi comportamental deopotrivă. 


Altminteri se pune carul înaintea boilor şi se per- 
petuează, în răspărul bunelor intenţii, lunga isto- 
rie românească a aflărilor în treabă. 

Tăruşii au fost înfipți în pămînt, o mînă de 
oameni vrednici există (“nouă meşteri mari,/ 
calfe şi zidari,/ şi Manole zece,/ care mi-i întrece“) 
şi totul rămîne de făcut (“după roadele lor îi veţi 
cunoaşte“). Dar dacă, după vechiul nostru bles- 
tem, se va ajunge cumva să se prăbuşească noap- 
tea ceea ce se construieşte ziua, atunci va trebui 
serios văzut ce sau pe cine îngropăm în zid (şi de 
data aceasta nu de “soţioare“ este vorba). Căci 
noi, mai nou, pe toate le mai aburim, dar cu jertfa 
stăm prost (ca să nu zic: prost de tot). Or, chiar 
creştineşte vorbind, fără jertfă - cine citeşte, să 
înțeleagă! - nimic nu se împlineşte şi nu durează. 

Eu unul, în loc de alte consideraţii, mărturis- 
esc încă o dată - chiar dacă nu contez - că, deşi n- 
am descoperit încă punctul ideal de fuziune între 
creştinism şi democrație, îl simpatizez şi-l susțin 
necondiţionat pe d-l Teodor Baconsky, cu ideea 
fixă minimală că e mai urgent decit oricând să se 
facă măcar ceea ce se poate din ceea ce ar trebui. 


P.S. 

Poate se va găsi cineva, mai cu trecere decât 
mine, care să-l roage pe d-l Adrian Papahagi 
(responsabil - poate numai în parte şi poate 
numai conjunctural - cu organizarea) ca altădată 
să nu mai ascundă în spaţii moarte, de ochii 
preşedintelui (care iată că uneori nu se văd şi 
aproape că se uită), scrumierele de serviciu de la 
intrare, obligîndu-i pe numeroşii fumători la 
“țigănia“ de a arunca chiştoacele pe treptele 
Ateneului. Pînă şi un rău ca fumatul poate fi 
menţinut, totuşi, într-o marjă de civilizaţie. Ca să 
nu mai vorbim că raportîndu-ne la d-l Băsescu ca 
la Ceauşescu odinioară (care nu “suporta“ anu- 
mite lucruri, sau se presupunea preventiv că nu 
le-ar fi “suportat“) riscăm să-i consolidăm ima- 
ginea denigratoare - şi îmi place să cred că 
nemeritată - de zbir capricios. Altminteri, dinco- 
lo de acest detaliu futil, ţin să îmi mărturisesc 
marea admiraţie pentru cât de bine se pricepe d-l 
Papahagi să fie “mînă dreaptă“, dînd o pildă de 
noblețe jertfelnică pe care s-ar cuveni să n-o 
ignore mulţi dintre rafinații noştri intelectuali. 

Cum am ajuns unde am 
ajuns şi ce ne aşteaptă? 


Liberalismul pe care ni-l predică de douăzeci de ani 


d, 


elita noastră intelectuală “amorală“ (T. Baconsky) 
presupune că cineva este liber să tacă orice vrea - 
independent de statutul moral al acţiunii - atâta timp 


cât nu îl afectează pe cel de lângă el. 


Alexandru Racu 





ă se prostitueze, să se drogheze, să avorte- 

ze, să-şi schimbe sexul, să-şi vândă rinichiul 

sau doar întregul timp pe care i la lăsat 
Dumnezeu, trudind la multinațională optspre- 
zece ore din douăzeci şi patru. Iar de partea cea- 
laltă a organigramei sociale, să-şi facă justiţie pri- 
vată (aşa cum propune [ibertarianul Dinu Patri- 
ciu) şi “să investească“, cu cianuri dacă e nevoie, 
aşa cum recomandă Cristian Preda şi Traian Un- 
gureanu (în cazul Roşia Montană). Să investească 
cu orice preţ; fie cu prețul dezastrelor ecologice, 
fie cu prețul dezastrelor sociale. Pentru că libe- 
ralul înțelege prin natură doar “capital, iar exis- 
tenţa societăţii o neagă. 

Filozofia acțiunii liberale nu are însă nimic 
în comun cu realitatea faptului social, care, evi- 
dent, ca orice fapt există la modul cel mai pozitiv 
(în sensul pozitivismului) cu putință. Are vreun 
sens să crezi, ca să dăm un exemplu, că un om 
poate să se încadreze în categoria acțiunilor enu- 
merate mai sus la prima rubrică (cea proprie 
“sclavului fericit“, a doua referindu-se la stăpânul 
fericit de “sclavi fericiți“) însă că faptul cu pricina 
nu-i va afecta familia (şi ce ne facem dacă dis- 
turgem “celula de bază“ a societăţii?) sau că ex- 
ternalitățile negative se vor absorbi doar la nive- 
lul familiei? Sau să crezi că, extins, fenomenul cu 


pricina nu va afecta, printr-un întreg lanţ al slăbi- 
ciunilor şi al urâciunilor, viața întregii societăți, 
ba chiar supraviețuirea ei pe termen lung? Ce 
“mână invizibilă“ ne poate mântui de absența 
unei culturi a virtuţii? Şi ce zeu ne poate izbăvi pe 
termen lung de erodarea sistematică la care a fost 
supusă în ultimii ani atât familia, cât şi şcoala 
românească? Pot părinţii din România să-şi 
exercite “darul libertăţii“, aşa cum îl numeşte un 
tânăr teolog român, trudind de dimineaţa până 
seara la colonizatorii multinaționali, sau, şi mai 
rău, abandonându-şi copiii prin vecini, pentru că 
au plecat la muncă în Italia sau Spania, fără ca 
acest fapt să cauzeze pe termen lung un dezastru 
social, naţional şi uman?! 

Însă, dat fiind instinctul natural de conser- 
vare al oricărei societăți amenințate cu autodes- 
compuerea, societatea care se organizează pe 
principiul deopotrivă amoral şi asocial al “liber- 
tăţii“ liberale este de fapt societatea cu un stat 
supradimnesionat, deopotrivă polițienesc şi asis- 
tenţial, singura instanță capabilă să gestioneze 
efectele şi victimele colaterale ale exercitării li- 
berale a “darului libertăţii“?. Şi chiar şi pentru un 
astfel de sistem ai nevoie de resurse, iar noi am 
ajuns completamente dependenți de resursele 
altora. Liberalismul “anti-stat“, pe care ni-l predi- 
că elita neoliberală de douăzeci de ani încoace, 
este liberalismul care a mărit de facto statul pre- 


1 Statistici recente indică faptul că, în România, jumătate dintre copii petrec maxim o oră pe zi împreună cu pă- 
rinții lor (http://www.gandul.info/news/generatia-singur-acasa-jumatate-dintre-copii-petrec-cel-mult-o-ora-pe-zi- 


cu-parintii-6070186) 


2 În acest sens, a se vedea articolul lui Mircea Platon, Confiscarea Copiilor (http://www.ziuaveche.ro/editorial/ 
confiscarea-copiilor), în care autorul sesizează îmbinarea dintre politicile economice “de dreapta“ ale guvenării 
PDL-iste, mai catolică decât Papa (FMI-ul) la capitolul neoliberalism, şi abuzarea totalitar-biroratică de tip 
stângist a familiei din România, pusă în practică de aceeaşi guvernare. 

tutindeni unde a fost aplicat în lumea occidenta- 
lă. Iar în afara lumii occidentale a contribuit la 
dezvoltarea structurilor mafiote locale, în compa- 
nia cărora rămânem de altfel, după ce suntem 
părăsiți de capitalul în căutare de chinezi mai ief- 
tini, ergo mai eficienți. 

În Occident, statul a devenit tot mai puternic 
pe măsură ce societatea a devenit tot mai atomi- 
zată, proces accelerat în mod deosebit de in- 
gineriile sociale puse în practică, începând cu anii 
şaizeci, de către noua stângă transgresivă. Iar 
dreapta neoliberală nu a putut decât să întâmpi- 
ne cu braţele deschise surplusul de forță de 
muncă reprezentat de mamele şi copiii “indepen- 
denţi“, pe care neomarxismul i-a eliberat de 
“autoritarismul fascist“ al “familiei patriarhale“. 


Pe măsură ce raporturile dintre indivizi nu mai 
sunt reglate de tradiţii şi cutume moştenite, ci 
dimpotrivă se bazează pe o continuă trangresare 
a acestora, în conformitate cu logica liberală a 
multiplicării drepurilor, se măreşte odată cu sfera 
de autonomie formală a individului nu doar de- 
pravarea care îl slăbeşte pe acesta deopotrivă 
fizic şi moral, ci şi izolarea efectivă a individului. 
Pe acestea două, depravarea care vulnerabi- 
lizează şi izolarea, se fundamentează de fapt actu- 
ala putere a statului managerial. Tot mai puţin 
prezent din punct de vedere simbolic în viața 
indivizilor, în sensul în care statul îşi arogă tot 
mai puţin dreptul de a limita drepturile indivi- 
duale în numele religiei, moralei, interesului na- 
țional şi al altor categorii “perimate“, statul este 

pe de altă parte din ce în ce mai prezent din punct 
de vedere real în viața oamenilor. Puterea statu- 
lui, aşa cum observa Michel Foucault, este cu atât 
mai mare cu cât este mai puţin vizibilă şi cu cât se 
prezintă pe sine nu sub forma unei contraputeri, 
situată în opoziţie cu libertatea individuală, ci 
chipurile sub forma mijlocului prin care se rea- 
lizează emanciparea individului. În ultimă in- 
stanță, se pare că substanța modernităţii constă 
tocmai în acest proces de sporire concomitentă 
atât a individualismului, cât şi a etatismului. 
Acest fapt a fost remarcat de altfel acum aproape 
două sute de ani de către Alexis de Tocqueville. 
“În zilele noastre“, spunea Tocqueville, “par să 
aibă loc două revoluţii contrare, una care slă- 
beşte în continuu puterea supremă iar alta care o 
întăreşte; în nici o altă perioadă din istoria noas- 
tră aceasta nu a arătat deopotrivă atât de puter- 
nică şi de slabă“.3 

Pentru România, alternativa la despotismul 
soft, care defineşte politica occidentală de zeci de 
ani, este despotismul hard, care va reînflori pro- 
babil pe ruinele unei Românii părăsite de fluxu- 
rile de capital de care este completamente depen- 
dentă, din moment ce nu mai are nimic şi nu mai 
este nimic decât forță de muncă ieftină. 

În actualul sistem global, România a devenit 
o piesă de schimb cu viaţă scurtă. Cu o populație 
stăpânită de fantezii consumiste, hrănite prin 
înfometarea sistematică de pe vremea răposatu- 
lui, cu o rată a natalității care merge spre prăpas- 
tie şi cu o elită (stăpânită în principiu de aceeaşi 
foame ordinară menţionată mai sus, ce se as- 
cunde sub masca unor bovarice ifose “boiereşti“) 
care ne-a vândut până acum, deseori în mod in- 
teresat, o filozofie politică şi economică cu “o 
radiografie ca fecala“, România nu a reuşit să con- 
struiască pe bazele propriei identități naţionale - 
de care a tot fugit sub amenințarea vânătorilor de 
extremigti - cultura şi instituţiile politice care să-i 
poată permite să stea, cât de cât, pe propriile pi- 
cioare. România este astăzi victima lipsită de anti- 
corpi a unei inginerii sociale puse în practică, cot 
la cot, de către o dreaptă neoliberală compusă 
din bursieri care întrupează practic principiul 
capitalismului prin deplina lor convertibilitate, 


prin lipsa de aderenţă sinceră, durabilă şi coeren- 
tă la vreo idee (nişte intelectuali-marfă), cărora li 
se alătură o stângă post-comunistă reprezentată 
de cei care au câştigat partida “acumulării primi- 
tive de capital“ care a avut loc în România ulti- 
milor douăzeci de ani. 

România are o pseudo-dreaptă care jertfeşte 
religia şi națiunea (autenticele categorii ale 
dreptei) pe altarul integrării şi al pieţei libere, şi 
o pseudo-stângă al cărei unic crez este inegali- 
tarismul neo-feudal (atunci când nu avem de-a 
face cu noua stângă postmodernă, care încearcă 
să se înfiripeze şi la noi, o stângă care, aşa cum 
sublinia un profesor de-al meu, prin subiectivis- 
mul ei transgresiv şi anti-instituțional, a reuşit să 
ducă capitalismul acolo unde nici n-ar fi visat vre- 
odată John Locke). România este lipsită de apă- 
rare datorită lipsei de autenticitate, care derivă în 
ultimă instanță din lipsa de caracter, promovată 
sistematic de şaizeci şi cinci de ani. Şi atâta timp 
cât românilor nu le va intra bine în cap acest 
lucru, atâta timp cât vor aştepta firimituri de la 
masa “baronilor locali şi a baronilor globali“ (M. 
Platon), vom merge inevitabil din rău în mai rău. 
Deviza “prin noi înşine“ este mai actuală decât 
oricând. Criza poate avea şi o parte bună. Este un 
prilej de maturizare. Putem în cele din urmă să ne 
eliberăm de “vrăjelile“ şi vrăjitorii în mijlocul 
cărora am tot orbecăit de la Revoluţie încoace. 





la 














3 Alexis de Tocqueville, Democracy in America, Vintage Books, New York, 1959, p. 332 

Ucenicii părintelui Iachint 
de la Putna, contra 
propagandei stiliste 


oi, o parte dintre ucenicii apropiaţi ai pă- 
N rintelui Iachint Unciuleac, care a trecut la 

Domnul în anul 1998 şi care a fost stareţ al 
mânăstirii Putna între anii 1977-1992, am aflat cu 
surprindere că, în cartea Împotriva curentului - 
Botezul unui intelectual în Rusia sovietică (ed. 
Egumenița, 2010), s-au răspândit unele informa- 
ţii false referitoare Ia părintele nostru stareţ. În 
acest volum domnul Danion Vasile i-a luat o serie 
de interviuri domnului Benedict Ciubotaru, 
matematician, jurnalist şi politolog din Basara- 
bia. În paginile 67-69 ale cărții se găseşte un dia- 
log pe care intervievatul susține că la avut cu 
părintele Iachint în ziua de 15 august, la hramul 
mânăstirii Putna, din anul 1989. La un moment 
dat părintele stareț ar fi spus: „Să ţineţi minte: 
niciodată să nu faceți greşeala pe care am făcut-o 
noi, cu trecerea la calendarul nou. Cum sunteți, 
pe vechi, aşa să ţineţi până la moarte, să nu mai 
lăsaţi. Punct!“. 

Episodul prezentat cu simulată nevinovăție 
de domnul Ciubotaru conţine câteva elemente 
care ne fac să credem că avem de-a face cu un fals. 
În primul rând, cei care l-am cunoscut îndeaproa- 
pe pe părintele nu credem că sfinţia sa a spus 
asemenea cuvinte care nu se potrivesc nici cu 
contextul, nici cu caracterul sfinției sale, nici cu 
felul său de a gândi şi de a vorbi. Dorim să pre- 
cizăm că părintele Iachint nu a discutat niciodată, 
nici măcar cu ucenicii săi cei mai apropiaţi, de- 
spre problema schimbării calendarului în Româ- 
nia. Menţionăm că unii dintre aceşti ucenici au 
stat câteva decenii în preajma părintelui arhi- 
mandrit. De aceea, ni se pare foarte curios ca, în 
ziua hramului, părintele să abordeze pe un ton 
acuzator un subiect atât de dificil, în fața unor 
oameni pe care îi vedea pentru prima dată. Ar fi 


putut un duhovnic în vârstă, cu experiență, un 
om al echilibrului, al vorbelor bine așezate, aşa 
cum a fost părintele Iachint, să rostească aseme- 
nea cuvinte din care să se înțeleagă că grupările 
stiliste pot avea dreptate, chiar dacă ele sunt prac- 
tic ieşite din Biserică? Nu negăm probabilitatea ca 
părintele Iachint să fi spus, cu iconomie şi din 
politeţe, câteva cuvinte favorabile Bisericilor 
canonice pe stil vechi, în nici un caz însă părintele 
nu avea cum să conteste calendarul îndreptat, 
aşa cum lasă să se înțeleagă domnul Benedict Ciu- 
botaru. Ar putea acesta din urmă să spună cu 
mâna pe inimă că a reuşit să facă deosebirea între 
nişte cuvinte de protocol înțelese greşit şi convin- 
gerile părintelui stareț care a fost un om al 
ascultării, atâta timp cât domnia sa - care este un 
bun matematician, jurnalist şi politician, dar nu 
este teolog, - nu a reuşit până acum să dobân- 
dească discernământul necesar pentru a distinge 
duhovniceşte Bisericile canonice pe stil vechi de 
facțiunile răzvrătite stiliste din România? 

Numai cine nu cunoaşte problemele mână- 
stirii îşi poate închipui că, în ziua hramului Put: 
nei, când sunt atâtea treburi de rezolvat, părin- 
tele stareţ ar fi putut să stea relaxat de vorbă, 
aducând nişte acuze grave la adresa Bisericii 
noastre. Este important de ştiut că în ziua de 15 
august 1989 la mânăstirea Putna a fost prezent 
Prea Fericitul Părinte Teoctist, Patriarhul Bisericii 
Ortodoxe Române, ceea ce înseamnă că părintele 
stareț a fost obligat să stea aproape tot timpul cu 
părintele patriarh. Trebuie subliniat că, pentru a 
putea să-şi împlinească misiunea preoțească în 
timpul regimului comunist, părintele Iachint a 
fost nevoit să fie foarte precaut, mai ales că deţi- 
nea o funcţie însemnată. De aceea, o discuţie de 
acest fel trebuia evitată, mai ales în faţa unor 

străini (care puteau fi provocatori), chiar în 
condiţiile în care ea ar fi fost deschisă de alţii, căci 
ar fi putut fi remarcată de informatori securității. 

În episodul descris în carte există tot felul de 
amănunte care nu se potrivesc deloc cu situația 
din mânăstire. Credem că cel puţin o parte din 
această descriere este un simplu exercițiu de ima- 
ginaţie cu o ţintă foarte precisă. În realitate, avem 
de a face cu o propagandă în favoarea vechiului 
calendar şi, implicit, în favoarea mişcării stiliste 
din România, propagandă de care nu sunt străini 
nici domnul Danion Vasile, nici domnul Benedict 
Ciubotaru. Întrucât domniile lor sunt admiratori 
ai mânăstirii Slătioara, le aducem la cunoştinţă că 
părintele Iachint îi considera pe schismaticii sti- 
lişti nişte oameni rătăciți de la Adevăr. 

Acest tip de propagandă favorabilă schismei 
stiliste tinde să facă din problema calendarului o 
problemă dogmatică, lucrul care nu este acceptat 
de consensul Bisericilor Ortodoxe canonice, din 
moment ce ele sunt în comuniune unele cu altele, 
indiferent de tipul de calendar pe care îl utili- 
zează. Majoritatea covârşitoare a vieţuitorilor de 
la Locurile Sfinte din Ierusalim, cât şi cei din 
Sfântul Munte, deşi ţin calendarul neîndreptat, 
nu acordă nicio importanță faptului că o Biserică 
utilizează calendarul vechi sau nou, ci se intere- 
sează doar dacă Biserica respectivă este sau nu 
canonică. Dacă domnul Danion Vasile ar fi fost un 
om de bună credință şi de bună-cuviință, ar fi tre- 
buit să ne ceară permisiunea pentru publicarea 
acestui presupus dialog, mai ales că, în ultimii 
ani, a vizitat de mai multe ori mânăstirea noastră 
şi a purtat câteva discuţii pe tema îndreptării ca- 
lendarului cu unii dintre părinții Putnei. 

Domnul Danion Vasile, pe lângă unele 
lucruri bune pe care le-a mărturisit de-a lungul 
timpului în public, a produs şi multe sminteli, 
amestecând adevărul cu înşelarea. Ne bucurăm 
Că în ultima vreme el îşi doreşte să repare aceste 
greşeli. De aceea, credem că este bine să conștien- 
tizeze că trebuie să-şi ceară scuze în mod public 
pentru mai multe afirmaţii făcute la conferințe, 
cum ar fi cele conform cărora bisericile care au 
schimbat calendarul se află sub anatemă, sau fap- 
tul că Biserica Ortodoxă Română a apostaziat, 
sau că Sfântul Munte (exceptând mânăstirea 


Esfigmenu) a apostaziat şi s-a vândut ca o prosti- 
tuată ş.a.m.d. Dumnezeu să-l întărească pentru a 
face această pocăință publică! 

În acelaşi timp, nu înțelegem pe ce temei teo- 
logul Danion Vasile spune că nu vrea să se împăr- 
tăşească în eparhiile Banatului şi Oradei. Se con- 
sideră el cumva mai presus de Sinodul Bisericii 
noastre care girează validitatea Sfintelor Taine în 
toate episcopiile din țară ? 

Credem că trebuie să existe mai multă res- 
ponsabilitate pentru ceea ce afirmăm în public, 
altfel oamenii cu o pregătire teologică sumară se 
dezorientează în faţa unor erori teologice media- 
tizate cu inconştiență şi pot ajunge pe căile întu- 
nericului, pierzându-și sufletul. Aşa s-a întâmplat 
de curând cu maicile de la mânăstirea Brânco- 
veni şi cu fostul ieromonah Nichita. Citindu-i măr- 
turisirea de credință a acestuia din urmă (în care, 
în mod straniu, apar mai multe idei ale lui Danion 
Vasile), ne vin în minte cuvintele părintelui Epifa- 
nie Teodoropulos, care, în excelenta sa lucrare 
Cele două extreme - ecumenismul şi stilismul, 
spunea: „toți cei care, înfricoşaţi de ecumenism, 
au trecut la stiliști nu au făcut altceva decât să 
fugă de o erezie şi să cadă în alta“. Aceştia nu 
conştientizează că, practic, ei au ieşit din Biserica 
cea Una, unde se păstrează harul, unde sunt 

Sfintele Taine şi unde sunt şi multe încercări 
întrucât aici se află Adevărul. Soluţia ortodoxă 
pentru problemele complicate cu care ne con- 
fruntăm în zilele noastre nu este alta decât o 
viață curată în Hristos, fără compromisuri, şi nu 
alunecarea în fanatisme. 

De asemenea, este inadmisibil ca, după 
căderea fostului ieromonah Nichita, să se conti- 
nue în spaţiul public promovarea unui discurs 
echivoc în privința problematicii calendarului. 
Aşa fac, din păcate, unii monahi care şi-au făcut 
prostul obicei din a-şi face toată pravila călugă- 
rească în timp ce se joacă pe internet şi care se 
folosesc şi ei de renumele unor duhovnici foarte 
cunoscuţi, deşi nu au reuşit să înveţe aproape 
nimic din statura duhovnicească a acestor pă- 
rinți. Asemenea monahi amestecă în mod sminti- 
tor idei ortodoxe cu idei stiliste. Ei se avântă în 
public şi spun că la primul Sinod Ecumenic s-a 
luat hotărârea dogmatică(?) prin care s-a stabilit 
că Biserica trebuie să aibă un singur calendar, cu 
o singură Pascalie. Această idee, în mod voit sau 
doar din neştiință, reprezintă o strategie tipică 
mentalități stiliste, întrucât se extinde abuziv 
noțiunea de dogmă de la chestiunile de învăță- 
tură de credință la practicile bisericeşti care se 
reglementează canonic. Diferența cheie este cea 
dintre dogma neschimbabilă şi inspirată de 
Duhul Sfânt şi canoanele formulate cu asistența 
Duhului, dar adaptabile în funcţie de criteriile 
stabilite de Biserică în acord cu Sfânta Scriptură 
şi Sfânta Tradiţie. Decretul pascal de la Niceea - cu 
dubla valoare de canon bisericesc (nu de dogmă), 
dar şi de nomos sau lege imperială - a urmărit să 
dea noii Biserici de stat a Imperiului Constanti- 
nian o unitate liturgică vizibilă, în sensul unei 
uniformităţi exterioare. A reuşit acest lucru gă- 
sind o soluţie destul de complicată din punct de 
vedere astronomic, la nivelul ştiinţei din acel 
timp. Biserica însă nu dogmatizează sisteme ca- 
lendaristice, nici nu absolutizează o anumită sta- 
re a ştiinţei astronomice, neavând în acest sens 
nici mandat, nici competenţe, ci doar harisma 
unui discernământ perpetuu. 

În concluzie, noi, o parte dintre ucenicii 
apropiaţi ai părintelui Iachint, cât şi toţi vieţuito- 
rii de acum ai mânăstirii Putna, ne dezicem de 


afirmaţiile de mai sus, care au fost puse pe seama 
părintelui arhimandrit Iachint Unciuleac şi prin 
care se poate înţelege că părintele stareț făcea 
propagandă mişcării stiliste. Considerăm că epi- 
sodul înfăţişat în carte reprezintă în ansamblul 
lui un fals grosolan ce a luat naştere din aplicarea 
principiului: „plecăm de la un mic adevăr, pentru 
a ajunge la o mare minciună!“. 

În aceste vremuri tulburi, să fim conştienţi 
că există nu numai ispite de-a stânga, ci şi ispite 
de-a dreapta. Să luăm aminte la păcatele noastre 
şi să ne asumăm cu sinceritate Taina Pocăinţei şi 
a Smereniei, fără de care Ortodoxia devine nelu- 
crătoare. Numai în acest fel Dumnezeu ne va 
dărui discernământul pentru a putea vedea 
cursele pe care vrăjmaşul mântuirii oamenilor le 
întinde drept-credincioşilor creştini, prin lupii 
îmbrăcaţi în piei de oaie. 

Ne rugăm ca toți cei care au fost vizaţi în 
acest articol, dimpreună cu noi şi cu întreaga 
obşte drept-slăvitoare, să avem puterea de a ier- 
ta, râvna de a ne înnoi mereu viața întru Dragos- 
te şi Adevăr, întru Domnul nostru lisus Hristos. 

În numele mai multor ucenici ai părintelui 
Iachint, 

* Arhimandrit Melchisedec Velnic, starețul 
mânăstirii Putna 
* Arhimandrit Vartolomeu Chira, starețul mână- 
stirii Sfântul loan cel Nou, Suceava 
Protosinghel Teofil Obreja, economul mână- 
stirii Putna 
* Protosinghel Pavel Niga 
* Jeroschimonah Iacov Bârsan, cel mai vechi 
vieţuitor al mânăstirii Putna 
* leromonah Antonie :tirban, eclesiarhul mână- 
stirii Putna 
* leromonah Ioasaf Unciuleac, nepotul părin- 
telui Iachint, care l-a cunoscut bine pe părin- 
tele stareț încă dinainte ca acesta din urmă să 
devină călugăr 
* Arhidiacon Ioachim Maloş 
* Elena Rahlițchi, Maria Mazureac - doi dintre 
cei mai apropiaţi ucenici ai părintelui Iachint, 
din rândul mirenilor 
27 octombrie 2010 
Ziua prăznuirii Sfântului Cuvios 
Dimitrie cel Nou, Ocrotitorul Bucureştilor 

Erorile catolicismului o 


Despre miracole şi materializări 


Mihail Băcăuanu 





tre cele două Biserici de origine apostolică au 

fost ridicate, dar ele n-au putut anula magic 
diferenţele, şi mai ales, inovațiile Bisericii Romano- 
Catolice, inovaţii care, din nefericire durează până 
azi. Este un fapt de netăgăduit că relaţiile dintre 
oameni nu mai sunt aceleaşi ca acum 1000 de ani, 
astfel că, mai ales datorită mijloacelor rapide de 
transport şi comunicare, nu mai putem vorbi de 
comunități omogene. Migrarea atât din zonele 
sărace spre cele bogate a muncitorilor necalificaţi, 
cât şi invers, din zonele dezvoltate spre cele sărace a 
investitorilor şi oamenilor de afaceri, fac greu de evi- 
tat interacțiunea, ceea ce aduce o nouă provocare 
Bisericii. 

Aceste diferenţe, sesizate şi vehiculate în sânul 
poporului drept-credincios, nu au fost limpezite 
printr-o poziție oficială a Bisericii. Dar s-au găsit câte- 
va. persoane care, neavând interese obscure, au 
încercat să le aducă lumină pentru înțelegerea lor şi 
rezolvarea. problemei. Glasul lor însă a fost slab 
receptat de mase, neavând puterea unei decizii ofi- 
ciale. Nu numai atât, dar fiind răzlețe şi cumva târzii 
evenimentelor, ele au fost lipsite de forța unui sinod 
sau grup de acţiune. Aşa se face că, deşi s-a tot scris 
prin reviste şi s-a discutat pe ecrane sau prin săli de 
conferință, multe aspecte au rămas neelucidate pen- 
tru publicul larg, răspunsurile lipsind sau fiind 
incomplete. 

Discuţiile de astăzi!, având în spate interese 
politico-economice şi nefiind fundamentate pe baza 
adevărului de credință, ci pe minimalismul dogma- 
tic, speculează comoditatea şi naivitatea unora, dar 
şi lipsa obiectivă de timp a altora, promovând sofis- 
mul că Dumnezeu e unul şi același, deci nu contează 


p e7 decembrie 1965, anatemele reciproce din- 


forma în care este venerat şi că, oricum ar fi, e bine. 
Dar tocmai faptul că Dumnezeu e Unul duce a o sin- 
gură concluzie, după spusa Apostolului: „Există un 
Domn, o Credinţă, un Botez“ (Efeseni 4, 5). 

Deşi la început Biserica Romei a fost întemeiată 
de către Apostolul Pavel, prin rătăcirile ulterioare, 
ea a pierdut succesiunea apostolică, devenind un fel 
de organizaţie religioasă mondială?, un sistem 
juridic, în care mântuirea este un act de achitare în 
fața lui Dumnezeu, nu de îndumnezeire. Prin falsifi- 
carea unor dovezi şi prin interpretarea eronată, 
după bunul plac, a unor pasaje scripturistice sau 
patristice, apusenii kau numit pe papă infailibil şi 
deasupra tuturor (aşa zisul primat petrin). Dar suc- 
cesiunea apostolică nu înseamnă predarea unei 
ştafete de la persoană la persoană (de la un episcop 
[a altul), ci la identitatea de credință, comuniune şi 
viață a unei comunităţi cu cea care a precedat-o5. 

Văzut azi ca o simplă faptă de mândrie a unui 
trecut îndepărtat, primatul petrin a ajuns să treacă 
drept o problemă secundară, deşi în sine e chiar 
temelia pe care încetâncet se va construi o altă 
Biserică, în numele lui Petru, dar nu şi pe piatra măr- 
turisirii sale. Toată construcția ajunge să semene cu 
un edificiu creştin, dar numai pe dinafară, pentru că 
o nouă Biserică implică şi un nou cap, care se legi- 
timează cu puterea lui Hristos, numindu-se vicar al 
Lui, dar care mână oile spre alt staul. Cuvinte dure? 
Exagerate, pline de venin - cum ne reproşează 
romano-catolici? Sau să fie faptul că trecerea timpu- 
lui şi felul de manifestare şi gândire contemporan 
bruiază imaginea de ansamblu? Altfel, cum se 
explică declaraţiile unioniste ale unor ierarhi, care 
par să nu cunoască adevărata chemare, declaraţii 
concretizate pe alocuri în împreună slujire? Trist 
este că şi unii confraţi ortodocşi consideră nulă 
diferenţa dintre catolicism şi ortodoxie, lăsându-se 


1Mă refer la discuţiile religioase, ecumenice cum sunt numite, pentru că cine deţine controlul religiei, poate con- 
trola şi masele. Capul Bisericii este Hristos, iar Biserica Lui este infailibilă, totuşi, aşa cum a existat un trădător 
printre însăşi Apostolii Săi, mai ales astăzi, în vremurile acestea din urmă, avem de-a face cu mai multe Iude, 


care trec drept următori ai Mântuitorului. 


2 Clark Carlton, Adevărul ortodoxiei faţă de catolicism, ed. Ecclesiast, Sibiu, 2010, p. 14. 


3 Ibidem, p. 88. 

atraşi de aparențele de suprafaţă, pentru ca despre 
asta şi este vorba când pomenim de asămănări, 
doar despre aparenţe. 


Urmările căderii 


În această dramatică“ situaţie s-a ajuns în urma 
multiplelor inovaţii dogmatice ce au fost introduse 
de-a lungul veacurilor în Apus. Să se gândească bine 
şi să răspundă sincer toți intelectualii ortodocşi, ie- 
rarhii şi teologii, ce reprezintă Filioque, harul creat, 
imaculata concepțiune, purgatoriul, dacă nu erezii şi 
hule? Sau este cineva avizat să-mi spună care Hristos 
a binecuvântat inchiziţia, uniatismul şi prozeli- 
tismul? Nu putem vorbi de greşeli în aceste cazuri, 
pentru simplul motiv că greşeala presupune lipsa de 
intenţie, ori aici este vorba de premeditare. Mai 
degrabă, iată urmările căderii! 

Toate aceste intervenții omeneşti în lucrarea 
divină de zidire a Bisericii au lăsat urme grave. În 
cele ce urmează voi trata un subiect de maxim 
interes, care în prealabil ar fi necesitat o introducere 
istorico-dogmatică despre primatul papal. Datorită 
importanței şi pericolului reprezentat de falsitatea 
miracolelor catolice, am ales să încep direct cu 
expunerea, situaţiei, urmând să prezint ulterior 
observaţiile concise şi atât de necesare despre pri- 
matul papal. 

Nu sunt eu în măsură să stabilesc ce se va în- 
tâmpla cu sufletul unui catolic după moarte. Dum- 
nezeu este Judecătorul. Nu vreau sa mă erijez în 
judecător, dar nici nu pot rămâne indiferent văzând 
amăgirea căreia îi cad pradă confrații ortodocşi, unii 
chiar respectabili. Acestora mă adresez şi nu pentru 
a-i învăţa, ci pentru a le propune o temă de reflecţie 
asupra poziţiei lor, ca unora de la care se aşteaptă 
mult, pentru ca mult le-a fost încredințat. Tema pe 
care o voi supune atenţiei dumneavoastră în cele ce 
urmează este una practică, esenţială vieţii spirituale, 
care încă generează confuzii, anume mistismul 
catolic. 

În cartea sa, Mistica apuseană, prof. Gh. Savin, 
prezintă emoționat cazul de „sfințenie“ de mare 














Una dintre cele mai înalte statui din lume: 
Francisc de Assisi, în Brazilia - 30,5 m 


impact al „Sfântului“ Francisc de Asissi. Alături de el, 
multe alte nume sonore privesc cu admiraţie mis- 
ticii apuseni. Singurul însă, care a reuşit să se ridice 
deasupra tuturor, a fost Mihail Urzică, un arhitect, 
dar şi un mare şi sincer trăitor al secolului trecut. 
Autor al unui minunat tratat de demonologie, 
tratează atât cazurile de amăgire din Biserica 
Ortodoxă Română, cât şi corespondentele lor din 
Apusul catolic. 

Pe baza acestei cărți am elaborat un set de 
observaţii generale, precedând rezumatul unor 
astfel de evenimente suprafireşti, pentru a lămuri, 
cred eu, subiectul. 

Omul, indiferent de loc şi spaţiu, a fost mereu 
fascinat de suprafiresc, primind ca pe un semn dum- 
nezeiesc orice astfel de manifestare. Creştinul auten- 
tic, însă, ştie să nu dea crezare oricărui duh, ci să 
cerceteze duhurile luând aminte ce învaţă [1 loan 
4,1]. Pentru că în tentativa sa de amăgire, dacă este 
nevoie, diavolul se poate preface chiar în înger de 
lumină [II Cor. 11, 4]. Existența suprafirescului, a 
neobișnuitului, nu constituie o dovadă suficientă că 
ar fi vorba de minuni. Şi yoghinii pot ghici faptele 


4 Este cu adevărat dramatică dacă ne gândim ce a reprezentat pentru Biserică Roma creştină şi aportul primilor 
papi la menţinerea integrităţii ei doctrinar-administrative şi ce a ajuns să reprezinte acum Roma tot pentru 
integritatea doctrinară şi administrativă a Bisericii (mă refer la uniaţie, prozelitism, ecumenism) 


5 Ioan. Gh. Savin, Mistica Apuseană, Sibiu, 1996, pp. 37-105. 





anul VIII e nr. 93 


67 


ROST 


LA ROST 





oamenilor, pot face descoperiri la distanță, pot muta 
obiecte, pot merge prin foc fără să ardă, pot provoca 
înverzirea unui pom uscat etc6. 

Sfântul Ciprian, pe când era vrăjitor, schimba 
văzduhul, pornea vânturi şi ploi, aducea vătămări 
asupra oamenilor şi dobitoacelor, zbura prin văz- 
duh, umbla pe ape, se putea chiar preface în femeie 
sau pasăre”. Astfel de minuni puteau face şi vrăjitorii 
Egiptuluis sau Simon Magul?. 

În India, mai multe persoane au dat relații 
unice despre pretinsele lor vieţi anterioare, 
convingând prin acestea pe cei din jur cum că ele 
sunt reîncarnări adevărate ale altor persoane. Toate 
acestea şi multe altele s-au făcut prin mijlocirea 
satanei, fiind capabil să producă şi să înfăţişeze şi 
iluzii mai puternice după cum vom vedea. 


Criterii 


Cum spuneam mai înainte, un set de câteva cri- 
terii pot limpezi, în mare parte, natura fenomenului 
misterios. Acestea sunt: 

* echilibrul moral precar al celui care are viz- 
iunea, fapt care afectează puritatea revelaţiei în cele 
mai multe cazuri, apariţiile s-au petrecut la oameni 
fără pregătire teologică, neduhovniceşti, nedespă- 
timiţi, slabi, atât psihic cât şi intelectual, fie copii, fie 
bătrâni. 

* ușurința cu care se acceptă vedenia: vedenia 
nu numai că este primită, dar este şi dorită. Datorită 
lipsei de discernământ, lipsind mijloacele unei 
cercetări duhovniceşti şi mentale, vedenia este efec- 
tiv imediat aprobată, dându-i-se curs. Acest lucru 
este contrar tuturor predaniilor patristice şi scrip- 
turistice, fapt necunoscut celor ce devin actorii unui 
teatru drăcesc. 

* amplificarea sentimentelor de mândrie pri- 
mitorul vedeniei se consideră ales, deosebit, fiind 
ceva firesc, natural, ca el să se „învrednicească“ de 
aşa rol în societate. Se crede mai presus de preot sau 
ierarh, pe care îl cheamă să-l înveţe, să-i dezvăluie ce 
trebuie să facă. EI a devenit un intermediator între 
cer şi pământ. Astfel, lui şi numai lui îi pot fi încre- 


dințate secrete pe care el şi numai el le anunță, pe 
care el şi numai el le poate tâlcui. Nici măcar 
duhovnicul, dacă are, nu poate fi făcut părtaş aces- 
tor dezvăluiri. Domină, deci, o aură de mister, 
neconformă cu Tradiţia, de sorginte demonică. 

* substituirea preotului dacă aceste descope- 
riri ar fi fost dumnezeieşti, făcute în sprijinul mân- 
tuirii omului, de ce nu le-au avut oameni ai Bisericii 
(preoți, ierarhi, teologi, călugări), față de care ar fi 
fost mai logic să se arate? De ce mereu aparițiile au 
ales persoane slabe, deseori trimise la preotul locu- 
lui, spre a-l atrage în plasă, în caz contrar fiindu-i 
afectată imaginea în comunitate? 

* neconcordanţa sau Chiar contradicția cu în- 
vățătura Bisericii. toate apariţiile învaţă ceva nou, 
altceva decât învățătura oficială a Bisericii, stabilită 
în urma unor sinoade sau sinaxe, ba chiar se pro- 
povăduieşte ceva contrar, pentru a compromite pe 
cei ce fac parte din Biserică, sub iluzia unor sfaturi 
binecuvântate. Ca şi cum s-ar fi descoperit un nou 
adevăr, de care cei îmbisericiți, care nu aderă la ast- 
fel de şantaje, ar fi lipsiți. Propagarea unor credinţe 
false dovedeşte tocmai originea lor necurată. 

* constrângeri și făgăduințe făcute deliberat 
pentru a atrage masele. cei ce cred şi pun în practică 
vor fi răsplătiți, ei sunt privilegiați. Cei ce nu cred, 
vor păţi ceva rău. Sunt astfel ademeniţi, printr-un 
sublim şantaj. 

* pervertirea adevăratului scop, mântuirea, 
prin deturnarea adevărului revelat în Biserică şi mi- 
grarea spre o credință talismanică, superstițioasă 
mai mereu, vedeniile încurajează superstiţia, super- 
ficialitatea. Practica bisericească, duhovnicia, pune 
accentul pe vederea păcatului propriu, permanenta 
luptă cu patimile şi gândurile, conştientizarea stării 
decăzute şi efortul continuu spre progres spiritual. 

* spectacolul semnelor versus rațiune. marii 
sfinți, cu adevărat sfinți, care s-au învrednicit pe 
drept cuvânt de descoperiri şi extazuri dumneze- 
ieşti, le descriu ca pe ceva rațional, nu carnal; men- 
tal, dar mai presus de minte, care nu excită simțurile 
şi nu au conotaţii magice. Mintea este total copleşită 
în acele momente şi nu mai poate raționa lumesc. Ea 


6 ct Mihail Urzică, Minuni şi false minuni, ed. Anastasia, Bucureşti, 1993, p. 57. 


7 Ibidem, p. 58. 
3 Ibidem, p. 57. 
9 Ibidem, p. 56. 

se împărtăşeşte de dumnezeiasca vedenie, iar 
respectivul ascet, după ce îşi revine în simțiri, dese- 
ori este atât de marcat încât nu-și mai aminteşte clar, 
sau nu poate descrie. Acest fapt nu se întâmplă cu 
falsa vedenie, care este percepută nu cu mintea, ci cu 
simțurile şi care se dezvoltă în timp ce se derulează. 

Acestea fiind zise, să aruncăm o privire Ia cate- 
va cazuri vestite de apariții miraculoase şi să remar- 
căm elementele de mai sus. Nu va fi deloc greu, cu 
un minim de atenţie, răbdare şi sinceritate. 


Cazuri concrete în ortodoxia 
românească 


Cazul lon Popa Gheorghe, Cuca-Argeș. Ion 
Popa e un simplu țăran care nu ştie să facă diferența 
dintre Tatăl Ceresc şi Domnul Iisus Hristos, şi nici 
între Arhanghelul Mihail şi un oarecare înger ceresc, 
amestecând adresarea. Apoi, deşi badea Ion se 
simte păcătos, totuşi puterile cereşti îl asigură nu 
numai că nu este păcătos, ci este chiar apreciat, 
păcatele fiindu-i iertate, pentru ca nu sunt multe. În 
continuare este lăudat pentru modul cum se ruga în 
lagăr, inclusiv pentru rugăciunea către ziua în care 
se afla, practică necanonică. În această vedenie, ne 
este explicat, desigur fals, cu intenţia de a induce în 
eroare, când anume se pogoară harul la Botez, 
respectiv după slujbă, când preotul binecuvintează 
pânzeturile aduse de naş pentru a îmbrăca pruncul 
încreştinat. De aici reiese ca Duhul nu se coboară 
peste botezat în timpul Tainei Mirungerii, ci abia la 
binecuvântarea scutecelor pruncului, evident, con- 
trar învățăturii bisericeşti. Arătarea îi mai spune că 
acest veşmânt (Botezul) se ia omului dacă el păcătu- 
ieşte, ori noi ştim că botezul are caracter indelebil, 
adică nu se şterge nici în veşnicie. Cea mai gravă 
învățătură e constituită din negarea pocăinţei pe 
patul de moarte, încercându-se descurajarea 
spovedaniei în astfel de momente. „Îngerul“ îi 
spune vizionarului nostru că degeaba se spovedeşte 
omul înainte de moarte fiindcă este prea târziu, însă 
autenticitatea acestei pocăințe nu o ştie decât 
Domnul. 

Cazul Bănică Doleanu din Cassota-Buzău. 
Acesta este văcarul satului, care, fiind cu vacile la 


păscut, are o vedenie cu un moşneag cu pletele şi 
barba albă, stând pe loc, care ulterior se preface şi în 
porumbel. EI îl întreabă dacă preotul satului 
liturghiseşte în zi de vineri şi dacă lumea lucrează în 
acele zile. Observaţi mutarea centrului de greutate 
de la duminica statornicită prin poruncă dum- 
nezeiască drept zi liturgică şi de odihnă. Apoi, 
batrânul îl trimite pe văcar în sat să-l cheme pe preot 
la el, pe islaz, unde i s-a arătat. Pentru că a mințit că 
a fost să-l cheme pe preot, bătrânelul îi porunceşte 
ţăranului nostru să facă 1000 de metanii în faţa lui, 
deci să i se închine. După câteva zile, porumbelul 
apare iar, se aşează pe un cazan încins, trece pe sub 
treierătoare rămânând întreg, iar un glob de foc a 
fost văzut căzând pe pământ, făcând o groapă. 
Atunci toți au început să se roage. Lângă acea groapă 
s-au ridicat două cruci, unde lumea vine să se 
închine. La un moment dat i s-a arătat Antihristul, 
care l'a ispitit cu bani şi ciocolată, exact cum îi spu- 
sese porumbelul, cu o săptămână înainte. [s-a arătat 
chiar şi Hristos, pe care nu s-a sfiit a-l privi drept în 
față (pe Cel spre care nici îngerii nu cutează a privi, 
n.n.), care i-a spus să nu mai aprindă aşa de des can- 
dela, dacă nu are untdelemn. Celor amuzaţi de cele 
citite, de această poveste copilărească, le aduc Ia cu- 
noştință că o carte cu aceste întâmplări!0, a fost edi- 
tată cu binecuvântare ierarhică, în 1930, însumând 
80 de pagini. Alte false minuni s-au bucurat de 
acelaşi sprijin bisericesc, atât în Răsărit cât şi în Apus. 

Cazul Petrache Lupu - Maglavit. Poate cel mai 
cunoscut caz de înşelare din România este cel petre- 
cut la Maglavit. De pe urma lui au fost tipărite 
„icoane“ şi chiar oameni ai bisericii au fost acolo în 
pelerinaj. Cazul seamănă cu cel din Buzău. Un 
cioban, Petrache Lupu, are parte de o viziune, pe 
câmp, care îl va transforma dintr-un cioban în unul 
din cei mai cunoscuți predicatori. La fel, moşul care 
i se arată şi care mai târziu se va numi pe sine 
Dumnezeu, înainte să dispară într-un „nor pătrat“, îl 
trimite în lume cu o „solie“. În cele din urmă (deci nu 
la început cum a fost firesc) ajunge şi la preot, dar nu 
pentru a-i cere sfatul, ci pentru a anunţa. Luat la 
rost de acesta cum îşi permite să dea buzna în 
Sfântul Altar, răspunde: „N-am nevoie de tine. Pe 
mine moșul m-a chemat.“!! Trebuie remarcată şi 


10 Redate pe larg în volumul lui Mihail Urzică, amintit anterior. 
1! Pr. VI. Ouatu, Maglavitul, p. 57 apud. Mihail Urzică, op. cit. p. 191. 

atitudinea față de Dumnezeu, căruia i se adresează 
cu apelativul „moş“. Totodată din sfaturile lui 
Petrache Lupu lipseşte ideea de mântuire, de 
veşnicie. EI îndeamnă lumea să se roage pentru 
sănătate sau alte lucruri lumeşti: porumb, grâu ş.a. 
Pedeapsa pentru lepădarea pruncilor, după acelaşi 
cioban nu este chinul veşnic, ci nerodirea pământu- 
lui. Petrache Lupu, îndemna lumea să se „împărtă- 
şească“ cu o apă ce picura dintr-o salcie, dar nu po- 
meneşte nicăieri de împărtăşirea cu Sfânta Eu- 
haristie. Nici despre spovedanie nu aminteşte, dar 
se roagă în văzul lumii pentru „credincioşii mei“!2. 
Îşi punea şi mâinile peste capetele lor în semn de 
binecuvântare şi întindea mâna la sărutat sub pre- 
textul că nu lui i se sărută mâna, ci... „moşului“. Dar 
nu numai oameni binecuvânta Petrache Lupu, ci şi 
obiecte date lui spre păstrare, de Ia batiste până la 
bilete de loterie. El însuşi spera să tragă un loz noro- 
cos pentru a zidi în sat o mănăstire. Pentru haris- 
melesale, ciobanul a fost apreciat de spiritişti, inclu- 
siv de duhul „Sfântului“ Anton de Padova!“. Şirul 
evenimentelor paranormale continuă prin vin- 
decări miraculoase, convertiri (dar la credința lui 
Petrache Lupu, nu la cea a Bisericii) în urma unor 
vise, şi multe altele, peste care vom sări din lipsă de 
spaţiu. Tot aici ne vom opri, din acelaşi motiv, cu 
exemplificarea unor astfel de cazuri din ortodoxia 
românească şi vom alătura câteva cazuri din Apus. 
Se sesizează existența aceloraşi criterii, pe baza căro- 
ra putem identifica adevăratele minuni de cele false. 

Privilegiul sabatin: într-o vedenie avută de 
Simon Stocki5, canonizat mai apoi, „Maica Domnu- 
lui“ îl încredințează că cei răposaţi sâmbăta (de 
unde şi numele de privilegiu sabatin) şi care au pur- 
tat în viață un veşmânt denumit scapulariu (care 
acoperea umerii) va fi mântuit. Avem de-a face aici 
cu o credință talismanică, aşa cum şi la noi circulă 
Talismanul, Epistolia sau Visul Maicii Domnului. 
Papa Pius al V-lea, printr-un edict din 1613 oficiază 
acest cult, care va fi întărit ulterior şi de vedenia 


12 Mihail Urzică, op. cit., p. 196. 
15 Idem, p. 205. 
14 1dem, p. 208. 


avută de o anume Estelle Faguette, căreia îi apare 
„Maica Domnului“ cu acelaşi mesaj, dar şi cu îndem- 
nul de a merge la preot şi a-i cere s-o ajute cu toată 
puterea lui în răspândirea acestei credințe. Abia 
papa Pius al XHea în 1922, publică o enciclică Petis 
in quidem prin care încearcă să atenueze impactul 
acestui cult al scapulariului, care avea atunci 300 de 
ani. 

Monograma Mariei este altă superstiție din 
spaţiul latin, propagată de Catherine Laboure, 
căreia „Maica Domnului“ îi spune să promoveze o 
medalie, cu litera „M“ încadrată de douăsprezece 
stele şi două inimi alăturate, una înconjurată de 
spini, a Mântuitorului, iar alta străpunsă de o sabie, 
a Maicii Domnului. Medalia poartă şi o invocare: „O, 
Marie, concepută fără de păcat, roagă-te [...]“ Aşadar 
iată o învățătură eretică - imaculata concepțiune - 
fiind răspândită prin această vedenie. Cu timpul, 
pioşii catolici au renunțat la purtarea crucii (simbol 
mântuitor) în favoarea medaliei!6. 

Bernadette din Lourdes este o fetiță căreia 
„Maica Domnului“ i-a apărut zicându-i că este ima- 
culata concepţie. Marguerite Marie îl vede pe 
„Mântuitorul“, care îi spune să-i cinstească inima, 
reprezentată într-o „icoană“ cu o inimă carnală, care 
va fi o binecuvântare pentru tot locul unde este 
expusă. În urma tuturor acestor apariţii, au luat 
naştere devoţiunea către sfânta inimă şi erezia ima- 
culatei concepțiuni, sau neprihănita zămislire, o 
erezie care anulează orice virtute Maicii Domnului, 
transformând-o într-un simplu instrument al 
divinității. Părinții şi Cuvioşii Răsăriteni!” traduc 
această erezie ca hulă la adresa Preasfintei Născă- 
toare de Dumnezeu. 

Cele mai cunoscute materializări de origine 
demonică din Occident au avut loc la Fatima, în 
Portugalia, şi Medjugorie, în Bosnia. În 1981, nişte 
copii aflați la joacă pe dealurile din apropierea satu- 
lui Medjugorie, au fost înşelaţi de vrăjmaşul diavol 
să creadă că o vad pe Maica Domnului. Asemenea 


15 Mihail Urzică, Biserica şi viermii cei neadormiţi, ed. Anastasia, Bucureşti, 1998, p. 214. 


16 jdem, p. 216. 


17 Cum este cazul şi Sf. loan Maximovici, care a dedicat o carte acestui subiect (Cinstirea Maicii Domnului în 
tradiția ortodoxă, ed. Icos, Cluj-Napoca, 2000). Vezi şi http://eresulcatolic.50webs.com/conceptia.html 

cazului de la Maglavitsau Cassota, ei au fost aleşi să 
primească mesaje pe care urmează să le prezinte 
mulțimii. Pe lângă show-ul comun acestor apariții!ă, 
iată că desluşim şi câteva învățături greşite, cum era 
de aşteptat, pentru că acesta e scopul final, indu- 
cerea lumii în rătăcire. Într-o zi, „Maica Domnului““ 
îi apare unuia dintre copii, Ivancăi, care tocmai îşi 
pierduse mama. Aceasta o întreabă pe „Maica Dom- 
nului“ unde este mama ei, iar ea îi răspunde că îi este 
alături, în Paradis. La întrebarea Ivancăi dacă nu 
cumva trebuie să se mai roage pentru ea, „Maica 
Domnului“ o asigură că toate păcatele ei au fost achi- 
tate şi că nu mai are nevoie de rugăciune şi miloste- 
nie!9. Or noi ştim că şi cei cu viață sfântă au nevoie 
de rugăciunile noastre, mai puţin sfinții canonizați 
pentru care nu ne mai rugăm, ci pe care îi invocăm 
în rugăciunile noastre. Un alt îndemn care atestă 
originea necurată a vedeniei de la Medjugorie a avut 
loc la 2 aprilie 1990. „Maica Domnului“ îi apare 
Mirijanei (alt copil din grupul „ales“) şi ce credeți că-i 
spune? „În fiecare dată de 2 ale lunii, Maica 
Domnului când se roagă cu mine, vorbeşte despre 
necredincioşi (aici intră şi ortodocşii, n.n.). De 
fiecare dată când vorbeşte despre ei este tristă. 
Mereu ne rugăm pentru ei în 2 ale lunii. Ea ne cere 
ajutorul, nouă, celor ce credem, şi nu acelora care 
mergem mereu la biserică; vrea să ne rugăm pentru 
ei“20. Aşadar, grupul de tineri aleşi de „Maica Dom- 
nului“ este mai presus de preot, iar cei care merg la 
biserică sunt mai prejos decât cei ce merg, la 
Medjugorie. Sic! De la bun început, „Maica Dom- 
nului“ le-a vorbit tinerilor despre cele 10 Secrete 
care ar fi în Cer, pe care Dumnezeu-Tatăl le-ar fi 
pregătit oamenilor, dar care pot fi aplanate prin 
mijlocirea sa şi a celor de la Medjugorie. Iată aşadar 
amplificarea sentimentului de trufie. Medjugorie 
poate salva lumea, Medjugorie este mai presus de 
Biserică şi de preot, Medjugorie - loc ales! Deseori 
„Maica Domnului“ cerea ajutorul pelerinilor pentru 
înfăptuirea „planurilor sale“. Cum şi pentru ce ar 
putea fi ajutată Maica Domnului de către muritori? 


Iată o altă înşelare! De fapt, nu Maica Domnului, ci 
diavolul are nevoie de ajutorul celor de la 
Medjugorie pentru a înşela pe cât mai mulți. 

Vicka avea cumplite dureri de cap premergă- 
toare apariţiilor. Iar când o vedea pe „Maica Dom- 
nului“ simțea „spaimă“ cum însăşi mărturiseşte?l. 
Din Paterice ştim că numai aparițiile demonilor 
provoacă teamă, deci... Lui Ivan i-a dat „pace“ şi i-a 
spus să o dea şi la alţii, dar noi ştim că Pacea este a 
lui lisus Hristos, Domnul nostru. El a dat-o 
Apostolilor la Înălțare şi numai apostolii au primit 
puterea şi însărcinarea de a propovădui şi a da pace. 
Aceştia au hirotonit preoţi, deci pacea este de 
sorginte divină şi se dă prin hirotonie. Este un dar al 
Sfântului Duh, iar Sfântul Duh este trimis de Fiul, de 
la Tatăl şi „locuieşte“ în Biserică. Prin urmare este 
erezie ca mirenii, mai ales femeile, aşa cum făcea şi 
Vicka, să dea binecuvântare. Vicka a îndrăznit chiar 
să binecuvinteze un episcop din America22 [p.75], 
în afară de ceilalți pelerini. Un alt fapt ciudat şi 
amuzant este că „Maica Domnului“ de la Medjugorie 
avea o mare simpatie față de Papa, ba chiar a sărutat 
poza lui ce se afla în casa vizitatorilor şi i-a transmis 
prin aceştia: „Consideră-te Părintele tuturor oame- 
nilor, nu doar al creştinilor. Răspândeşte mesajul de 
Pace şi Iubire în lume, fără încetare şi cu curaj.“25 
Maica Domnului să sărute poza unui om? Papa, 
părintele tuturor oamenilor? Cel care a introdus 
erezia în Biserică şi a deturnat sensul acesteia, impli- 
cat în intrigi şi asasinate politice şi câte altele, el 
Părintele tuturor oamenilor? 

Fatima, un orăşel portughez de 10.000 de 
locuitori, este un alt mare centru de pelerinaj al 
Occidentului catolic. Aici, în 1917, în ziua celei de-a 
cincea apariţii a „Maicii Domnului“ în fața unei 
mulțimi de peste douăzeci de mii de oameni, 
soarele strălucea pe un cer senin, când, brusc a 
început să-şi piardă puţin câte puţin strălucirea, iar 
atmosfera a căpătat o tentă gălbui-aurie. Toţi 
priveau spre cer. Un glob luminos se deplasa de la 
Răsărit spre Apus şi aluneca încet şi maiestuos, 


18 Vezi şi loan Butiurcă, Dosarul unei mistificări, în Ziarul de Mureş, serial, în luna iulie, 2006. 


19 Pietro Zorza, Medjugorie, ed. Ihtys, Oradea, 2002, p. 48. 


20 Ibidem, pp. 59-68. 
21 Ibidem, p. 68. 

2 Ibidem, p. 75. 

23 Ibidem, p. 129. 

străbătând spaţiul şi degajând o lumină străluci- 
toare, dar plăcută la vedere. Când dispăru acesta, 
au început să cadă din cer un fel de flori albe sau de 
fulgi de zapadă care nu atingeau pamântul, ci se 
spulberau la o oarecare înălțime. Un nor alb 
învăluia stejarul verde (pe care apărea în mod 
obișnuit vedenia Maicii Domnului), iar apoi se risi- 
pea în înălțime, până dispărea. Apoi a avut loc a 
şasea apariție, în fața unei asistenţe tot atât de 
numeroase: în jurul soarelui a apărut chipul 
Sfintei Fecioare şi al batrânului Iosif, cu pruncul în 
braţe. Din cele scrise de sora Lucia, vizionara aces- 
tui ultim caz, reiese că minunea anunțată de 
Fecioara Maria se produsese în fața tuturor. 
Imensa mulțime contempla un semn nemaiauzit. 
Ploaia s-a oprit, norii s-au risipit şi soarele abia ivit 
era asemănător unui disc de argint. Apoi începu să 
salte, să se balanseze, să se rotească în jurul lui ca 
o roată de foc şi să împrăștie în toate direcțiile 
jerbe de lumină. Timp de patru minute, luminozi- 
tatea lui a devenit, succesiv galbenă, verde, albas- 
tră, violetă... După o bruscă oprire, şi-a reluat dan- 
sul fantastic. Martorii erau încremeniți, uluiți. 
Soarele s-a desprins apoi din cer, a coborât spre 
mulțime şi căldura lui a devenit din ce în ce mai 
mare. Poporul stătea în genunchi, în noroi, şi se 
auzeau strigate din toate piepturile: „Minune! 
Minune!“, în timp ce alţii spuneau crezul. Apoi 
soarele şi-a reluat locul obişnuit pe cer...2+ 


Nu scapă nici asceţii 


Nici cei „aleşi“ nu scapă de ispitele vrăjmaşului. 
Deoarece lipseşte harul, dar şi experienţa, mulți 
călugări apuseni au căzut pradă înșelărilor de-a 
dreapta. Fapte asemănătoare s-au petrecut şi în 
Răsăritul ortodox, unele cu urmări grave. Multora li 
s-a arătat vrăjmaşul în chip de înger, îndemnându-i 
să se arunce în fântână, sau în prăpastie sau să intre 
în şaretă pentru a fi duşi la cer. Au fost care s-au lăsat 
amăgiți, găsindu-și sfârşitul. Au fost şi alții însă, 
trezvitori, care l-au ruşinat pe diavol. Unui pustnic i- 
a apărut „Sf. Arhanghel Gavriil“, trimis chipurile să- 
i aducă o veste bună. Bătrânul i-a răspuns smerit: 


24 Mihail Urzică, op. cit, p. 236. 


„Caută că vei fi trimis la alţii, eu sunt păcătos şi nu 
sunt vrednic să văd îngeri“. Altădată, diavolul i s-a 
arătat unui bătrân: „Caută şi vezi că Eu sunt Hristos.“ 
Bătrânul a răspuns: „Eu nu vreau să văd pe Hristos 
cu ochii mei aici, în lumea aceasta“, iar diavolul s-a 
făcut nevăzut25. Această smerenie a lipsit de la unii 
călugări catolici ca Padre Pio, Francisc de Asissi, 
Tereza de Avila şi alții. 

Padre Pio ar fi intrat în contact cu Sfinţii 
Îngeri şi cu Fecioara Maria, încă din copilărie. Ba 
chiar a renunțat la timpul alocat cercetării 
Scripturilor pentru a avea mai mult timp de con- 
versaţie cu puterile celeste. Din mărturiile celor 
apropiaţi lui, cunoaştem că temperatura acestuia 
oscila pe timpul crizelor de fierbinţeală între 48 şi 
52 de grade Celsius! Cei naivi consideră aceasta un 
efect al dăruirii sale către Dumnezeu, dar noi ştim 
ca unirea cu Dumnezeu nu provoacă durere. Mai 
mult, dacă citim mărturiile din viaţa yoghinilor, 
vom constata că şi acolo s-au manifestat astfel de 
cazuri, ceea ce ne face să credem că Padre Pio nu a 
simţit căldura raiului, ci focul iadului. Iar din 
Tradiţia ortodoxă ştim că febra este des întâlnită în 
cazurile de demonizare [loan 4,2; Fapte 28, 1]. 
Câţiva ani mai târziu, Padre Pio intra într-un fel de 
transă, pierzându-și cunoştinţa şi căzând la podea, 
inconştient. Oare câţi dintre Sfinţii Părinți 
răsăriteni au fost cuprinşi de frisoane, febră, 
tremurau şi se aruncau pe jos, zăcând inconştienţi? 
La 20 septembrie 1918, înşelarea atinge apogeul: 
pe corpul lui Padre Pio apar stigmatele (rănile) 
Mântuitorului. Dureri cumplite şi sânge şiroind din 
abundență. Pe 1 septembrie cinstim pe Sfântul 
Simeon Stâlpnicul. Acesta a avut următoarea vede- 
nie: fiind foarte râvnitor la rugăciune, diavolul 
vrând să-l piardă, i-a apărut într-o caleaşcă de foc 
zicându-i că este îngerul Domnului, trimis de EI, 
pentru a-l răpi la cer, în ceata Sfinţilor. Sfântul 
Simeon pune un picior în trăsură, dar Îngerul 
Păzitor îi dă în gând să-şi facă Sfânta Cruce. În acel 
moment, vedenia se năruie, nu înainte ca diavolul 
să-i rănească piciorul cu o sabie. Aşadar iată preţul 
plătit pentru înşelare. Sfântul Simeon cu o rană la 
picior în care se vor cuibări viermi ce-l vor mânca 


25 Patericul, Tipografia Cozia a Sf. Episcopii a Râmnicului, pp. 318-319 apud Mihail Urzică, Minuni şi false minuni, 


ed. Anastasia, Bucureşti, 1993, p. 128. 

de viu, iar Padre Pio cu dureri cumplite şi atacuri 
demonice. Oare atât de tulburătoare este sfințe- 
nia? Ce s-o fi întâmplat cu viaţa liniştită a Sfinților 
de prin Paterice? Un alt eveniment din viaţa lui 
Padre Pio ne pune pe gânduri, apropos de pățania 
Sfântului Simeon: în timp ce spovedea în biserică, 
un personaj ceresc i-a străpuns inima cu o lance 
înroşită în foc. Acest atac a lăsat un semn fizic şi a 
fost interpretat ca o binecuvântare. 

Tereza de Avila. Unele stări spirituale ale 
„sfinților“ romano-catolici ne fac să ne îndoim serios 
de curăţia lor. Tereza de Avila spunea: „Adeseori 
Hristos îmi spune: «De acum eu sunt al tău şi tu a 
Mea». Aceste mângâieri ale Dumnezeului meu mă 
fac să mă ruşinez nespus. În ele simt şi durere şi des- 
fătare, împreună. Aceasta este o rană prea dulce [....]. 
Eu am văzut un înger care ținea în mână o suliță 
lungă de aur cu vârf de fier pe care ardea o mică 
limbă de foc. Acest înger, din când în când, îmi înfin- 
gea sulița în inimă şi în alte organe ale trupului meu. 
Iar când o trăgea înapoi, atunci mi se părea ca mi se 
scoate afară tot lăuntrul meu. Durerea din cauza 
acestor răni a fost atât de puternică încât eu 
gemeam, dar şi destătarea a fost atât de mare încât 
nu puteam să-mi doresc să înceteze vreodată 
această stare. Cu cât de adânc îmi intra în mine 
sulița, cu atât mai mult creştea durerea, dar şi des- 
fătarea devenea mai puternică, mai dulce.“26 Nici nu 
este de mirare că Tereza tot timpul avea probleme 
cu duhovnicii ei, după cum însăşi spunea?. Un alt 
episod prezentat de Mihail Urzică despre Tereza de 
Avila: „Când mă apropii de ostie ea îmi dă un senti- 
ment de mare mângâiere. Dar tot corpul meu 
începe să se cutremure foarte tare aşa că cu mare 
greutate reuşesc să mă împărtăşesc.[...] Şi strigam 
eu fără nici o ruşine: Dragostea mea, eu încă nu Te- 
am cunoscut! De ce aşa mă laşi pe mine? Şi nu 
puteam să mai zic altceva că țipatul mă împiedica să 
rostesc altceva.“28 

Fericita Angela este stăpânită de aceeaşi pati- 
mă: „Am văzut pe Hristos aplecându-şi capul în mâi- 
nile mele. Şi atunci El mi-a descoperit gâtul şi mâi- 
nile Sale, iar gâtul Lui avea o frumuseţe de nespus.“ 


2% Ibidem, p. 243. 


27 Idem. 
2 Ibidem, p. 250. 


Conform lui Mihail Urzică, Angela vedea în 
Sfânta Cruce patul de nuntă! Însuşi Hristos îi face 
mărturisiri: „Eu nu în glumă m-am îndrăgostit de 
tine.“ 

Un teolog rus, Lev Karsavin, care toată viața sa 
a studiat teologia apuseană din Evul Mediu, în 
lucrările sale nu poate să ocolească manifestările 
trupeşti care se petrec în timpul aşa zisei iubiri mis- 
tice a catolicilor față de Dumnezeu; el arată că 
această iubire mistică de regulă este însoţită de 
exacerbarea simțirilor trupeşti şi concluzionează că 
romano-catolicismul este o religie carnală, de aceea 
mistica apuseană introduce în relațiile cu Dum- 
nezeu un simțământ cu totul trupesc, o înşelare 
spirituală profundă. Ni se atrage atenția şi asupra 
faptului că, după vedeniile sale, şi Mathilda şi 
Gertruda şi Angela sunt atât de convinse de mân- 
tuirea lor, că nici nu mai consideră necesară 
spovedania înainte de moarte. 

Caterina de Siena o altă „sfântă“ catolică 
descrie două din vedeniile sale: „[...] Nu am 
văzut însăşi esenţa divină, dar am văzut gloria 
sfinților, durerile păcătoşilor din infernuri, şi cele 
ale sufletelor care se purificau în purgatoriu [...]“, 
dar cel mai clar, discursul ţinut ei de Mântuitorul, 
într-o seară a anului 1337: „Din momentul în care 
din iubire pentru Mine tu ai renunțat la mândrie, 
la plăcerile cărnii şi ţi-ai dăruit toată frumuseţea 
inimii mie, şi acum când tot restul casei se bucură, 
m-am decis să celebrăm nunta sufletului tău şi să 
te iau de soţie aşa cum ţi-am promis.“ Apoi, după 
această declaraţie, apostolul loan, Fecioara Maria, 
sfântul Paul şi sfântul Dominic s-au materializat în 
mica ei celulă pentru a fi martori. Fecioara Maria 
a luat mâna Caterinei şi a adus-o pe tânăra 
fecioară Fiului ei care i-a pus în deget o verighetă 
de aur cu un diamant şi patru perle. „Aici te căsă- 
toresc cu Mine, întru credință, Eu creatorul şi sal- 
vatorul tău. Păstrează această credință fără pată 
până vei ajunge la Mine în ceruri; celebrează 
această nuntă fără sfârşit. Din acest moment, fiica 
Mea fii fermă şi de nezdruncinat în tot ceea ce prin 
graţia Mea îţi voi cere să realizezi. Aşa înarmată cu 


29 http://angelinspir.ro/povestiri/caterina-de-siena-1347-1380.html 

forța credinţei vei înfrânge toți inamicii şi vei fi 
fericită.“30 Clar sau nu? 

Francisc de Asissi. Am citit undeva despre 
Francisc de Asissi că fiind pe patul de moarte a avut 
o descoperire în care Dumnezeu-Tatăl ceresc a zis: 
„Nu ştiu pe cine să aşez de-a dreapta Mea, pe 
Francisc sau pe Fiul Meu“3i. Sper din toată inima ca 
această întâmplare să fie doar o invenţie a unui 
biograf exaltat, altfel ar fi dureros pentru cineva să 
cadă într-o aşa de mare înşelare. Totuşi, judecând 
după alte aspecte, este posibil ca acest fapt să fie 
real. Francisc însuşi vorbind despre rugăciunea sa, 
spune că a văzut doi stâlpi de foc, într-unul regăsin- 
du-L pe Dumnezeu, iar în celălalt regăsindu-se pe 
sine. De fapt, încă de când era întemnițat în 
Perugia a afirmat despre el că va fi slăvit.52 Se 
spune că mama sa, pe când era însărcinată cu el, 
pentru a scăpa de dureri, s-a dus într-o iesle cu fân 
unde l-a şi născut. Unii cronicari spun că nimic nu 
a făcut Hristos care să nu se regăsească şi în 
Francisc, asemănarea atingând apogeul odată cu 
apariţia stigmatelor pe corpul lui. Obsesia lui 
Francisc de a se asemăna cu Hristos nu este doar o 
impresie promovată de biografii săi, ci reiese şi din 
alte aspecte ale vieţii sale. Plecat în cruciadă în 
Egipt, pentru a încreştina pe sultan, el îşi ia cu sine 
12 ucenici. Revenit acasă, după ce a eşuat în misi- 
unea sa (se vede că a făcut-o de capul lui, fără a 
cerceta voia divină), se retrage pentru rugăciune 
în muntele Alvernia, împreună cu trei ucenici3, 
cum făcuse odinioară Mântuitorul pe Muntele 
Taborului când, luând cu Sine trei ucenici, s-a 
schimbat la Faţă. Francisc nu s-a schimbat la Faţă, 
însă acum va primi „darul stigmatelor“. Cu puţin 
timp înainte de sfârşitul său pământesc, acesta a 


30 Idem. 


cinat împreună cu 12 ucenici, tot aşa cum a făcut şi 
Mântuitorul. Altădată, le-a zis ucenicilor „Nu văd la 
mine nici un păcat pentru care să nu fi făcut măr- 
turisire şi pocăință...“35 Iată smerenia care îl 
stăpânea pe „Sfântul“ Francisc. 


Încheiere 


Vedem că vrăjmaşul omenirii nu stă deo- 
parte şi nu lasă în pace pe nimeni. Victime i-au 
căzut şi îi cad oameni din diverse locuri şi culturi. 
Toţi aceştia au în comun o singură slăbiciune, sunt 
împătimiți, deci lipsiţi de discernământ duhov- 
nicesc, pentru că ştim că patima întunecă mintea 
şi împietreşte inima. Singurul care luminează şi 
înțelepţeşte este harul divin, care însă se dobân- 
deşte greu, necesitând un efort continuu în a-L 
atrage. Pentru creştinii de alte credinţe este şi mai 
greu. Bine întenționaţi, însetaţi, poate, de mân- 
tuire, ei sunt lipsiţi de acest har36. Îi desparte 
învățătura eretică a „Bisericii“ lor şi faptul că, prin 
separarea de Apostoloeasca şi Soborniceasca 
Biserică, se află sub anatema! De asemenea, așa 
cum spunea şi Pr. Serafim Rose, la începutul cărții 
sale, Ortodoxia și religia viitorului, catolicii şi 
protestanții nu au nici har şi nici succesiune apos- 
tolică. Pentru a vorbi in extenso despre aceste 
teme, ne-ar trebui un spațiu prea mare ca să poate 
fi cuprins în paginile unei reviste. Totuşi se poate 
face o prezentare succintă, care să reprezinte o 
invitaţie la lectură, la cercetare. În numerele 
viitoare vom continua cu prezentarea concen- 
trată a ereziei primatului, invocând atât argu- 
mente dogmatice cât şi istorice (sinodalitatea în 
primul mileniu, până la Schismă). 


3 Sf. Ignatie de Stavropol, The Arena: An Offering to Contemporary Monasticism, trad. Arhimandritul Lazarus, 
Madras, India, 1970, p. XVII apud Arhiepiscopul Hrisostom de Etna şi Episcopul Auxentie de Foticeea, Scriptură 
şi Tradiţie, trad. de mariana Chiper, ed. Bunavestire, Galaţi, 2003, nota 165; 
http://Awww.orthodoxinfo.com/praxis/francis_sarov.aspx 


32 loan Gh. Savin, op. cit, p. 44. 


33 Adrian Popescu, Tînărul Francisc, Ed. Dacia, Cluj, 1992. 


34 loan Gh. Savin, op. cit. p. 76-77. 


35 pr. George Macris, Orthodox Christian Theology in the 20th Century, Synaxis Press, New Ostrog Monastery, 


Canada, vol. II, pp. 39-56. 


36 Nu de mult, papa Benedict a hotărât publicarea unui manual pentru depistat minuni, care cuprinde criterii ce 
trebuie neapărat împlinite pentru oficializarea unui miracol. De asemenea, aceste semne suprafireşti vor fi 
analizate de o comisie speciala. Publicarea unui astfel de manual a survenit în urma înmulțirii îngrijorătoare a 


„minunilor“. 

